Lanpro in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Lanpro ar byavahar, ppali, parshwakriya, upkaar, kriya-pratikriya aaru satarkatabani\nLanpro के प्रकार चुनें\nLanpro 15 Mg Capsule\nLanpro 30 Mg Capsule\nLanpro ৰ মূল্য আৰু পেকৰ চাইজ - Lanpro Price and Pack Size in Assamese - Lanpro ar mulya aaru pakor size\nLanpro 15 Mg Capsule ₹57.0 दवा खरीदें\nLanpro की जानकारी\nLanpro ৰ লাভ আৰু ব্যৱহাৰসমূহ- Lanpro Benefits & Uses in Assamese- Lanpro ar laabh aaru byavaharsamuh\nLanpro ৰ পালি আৰু সেয়া কেনেদৰে ল'ব- Lanpro Dosage & How to Take in Assamese - Lanpro ar paali aaru xeya kenedore lobo\nLanpro ৰ পাৰ্শ্চক্ৰিয়াসমূহ- Lanpro Side Effects in Assamese- Lanpro ar parshwakriyasamuh\nLanpro সংক্ৰান্ত সতৰ্কতাবাণীসমূহ- Lanpro Related Warnings in Assamese- Lanpro xonkranta xatarkatabanisamuh\nঅইন দৰৱৰ সৈতে Lanproৰ গুৰুতৰ ক্ৰিয়া-প্ৰতিক্ৰিয়া- Severe Interaction of Lanpro with Other Drugs in Assamese- Oinor xoite Lanpro ar gurutor kriya-pratikriya\nLanpro মতভেদসমূহ- Lanpro Contraindications in Assamese- Lanpro nishedhsamuh\nLanpro ৰ বিষয়ে সততে সোধা প্ৰশ্নসমূহ- Frequently asked Questions about Lanpro in Assamese- Lanpro ar bikhoye satate xodha prashnasamuh\nখাদ্য আৰু মদৰ সৈতে Lanpro ক্ৰিয়া-প্ৰতিক্ৰিয়া- Lanpro Interactions with Food and Alcohol in Assamese- khadya aaru modor xoite Lanpro kriya-pratikriya\nLanpro ৰ লাভ আৰু ব্যৱহাৰসমূহ - Lanpro Benefits & Uses in Assamese - Lanpro ar laabh aaru byavaharsamuh\nLanpro তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nLanpro ৰ পালি আৰু সেয়া কেনেদৰে ল'ব - Lanpro Dosage & How to Take in Assamese - Lanpro ar paali aaru xeya kenedore lobo\nLanpro-ৰ উপাদানসমূহ - Lanpro Active Ingredients in Assamese - Lanpro-ar upadaansamuh\nLanpro ৰ পাৰ্শ্চক্ৰিয়াসমূহ - Lanpro Side Effects in Assamese - Lanpro ar parshwakriyasamuh\nগৱেষণাৰ ভিত্তিত, Lanpro ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nLanpro সংক্ৰান্ত সতৰ্কতাবাণীসমূহ - Lanpro Related Warnings in Assamese - Lanpro xonkranta xatarkatabanisamuh\nLanpro-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Lanproৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nLanpro-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nLanpro এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Lanpro গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Lanpro কি প্ৰভাৱ দেখা গৈছে?\nবৃক্ক ৰ বাবে Lanpro ক্ষতিকাৰক নহয়।\nযকৃতত Lanpro কি প্ৰভাৱ দেখা গৈছে?\nLanproৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Lanpro ৰ কি প্ৰভাৱ দেখা গৈছে?\nLanproৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Lanproৰ গুৰুতৰ ক্ৰিয়া-প্ৰতিক্ৰিয়া - Severe Interaction of Lanpro with Other Drugs in Assamese - Oinor xoite Lanpro ar gurutor kriya-pratikriya\nLanpro তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nLanpro মতভেদসমূহ - Lanpro Contraindications in Assamese - Lanpro nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Lanpro লোৱা অনুচিত যাতে -\nLanpro ৰ বিষয়ে সততে সোধা প্ৰশ্নসমূহ - Frequently asked Questions about Lanpro in Assamese - Lanpro ar bikhoye satate xodha prashnasamuh\nএই Lanpro-এ অভ্য়াস বা নিচাৰ সৃষ্টি কৰে নেকি?\nLanproৰে অভ্যাস গঠনৰ কোনো কথাৰ প্ৰতিবেদন পোৱা নাই।\nLanpro লোৱাৰ পিছত আপোনাৰ টোপনিভাৱ আহিব পাৰে। সেয়ে এনে কাম কৰাটো নিৰাপদ নহয়।\nহ, Lanproৰ ব্যৱহাৰ নিৰাপদ।\nনহয়, মানসিক ৰোগৰ চিকিত্সাৰ ক্ষেত্ৰত Lanproৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Lanpro ক্ৰিয়া-প্ৰতিক্ৰিয়া - Lanpro Interactions with Food and Alcohol in Assamese - khadya aaru modor xoite Lanpro kriya-pratikriya\nখাদ্য আৰু Lanproৰ ক্ৰিয়া-প্ৰতিক্ৰিয়া\nখাদ্যৰ সৈতে Lanpro লোৱাট নিৰাপদ।\nমদ আৰু Lanproৰ মাজৰ প্ৰতিক্ৰিয়া\nLanpro লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nLanpro ৰ অনুকল্প - Substitutes for Lanpro in Assamese\nLanpro के लिए सारे विकल्प देखें\nআপুনি বা আপোনাৰ পৰিয়ালৰ কোনোবাই Lanpro লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Lanpro ব্যৱহাৰ কৰিছিল নেকি?\nআপুনি কিমান পৰিমাণে Lanpro সেৱন কৰিছিল?\nআপুনি Lanpro ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Lanpro সেৱন কৰে?


ব্ৰহ্মপুত্ৰৰ বুকু খনন শ্ল’গানতে সীমাবদ্ধ থাকিব নেকি ? | ChandubiNews\nHomeবাতৰিব্ৰহ্মপুত্ৰৰ বুকু খনন শ্ল’গানতে সীমাবদ্ধ থাকিব নেকি ?\nব্ৰহ্মপুত্ৰৰ বুকু খনন শ্ল’গানতে সীমাবদ্ধ থাকিব নেকি ?\nদক্ষিণ–পূব এছিয়াৰ লগত অসম তথা উত্তৰ–পূৰ্বাঞ্চলে বাণিজ্যিক সম্পৰ্ক গঢ়ি তুলিবলৈ হ’লে ৰাষ্ট্ৰীয় জলপথ উন্নয়নৰ ওপৰত অধিক গুৰুত্ব প্ৰদান কৰিবই লাগিব। এই জলপথ উন্নয়নত গুৰুত্ব আৰোপ কৰি ১৯৮৮ চনত ব্ৰহ্মপুত্ৰক ৰাষ্ট্ৰীয় জলপথৰূপে ঘোষণা কৰিছিল। কিন্তু সেয়া আজিলৈকে ঘোষণাতে সীমাৱদ্ধ হৈ ৰ’ল।\n৮৪১ কিলোমিটাৰ দৈৰ্ঘ্য ব্ৰহ্মপুত্ৰৰ বুকু খনন, নদীৰ দুয়োপাৰৰ ১৩০০ কিলোমিটাৰ দৈৰ্ঘ্য এক্সপ্ৰেছ হাইৱে’ আৰু নতুনকৈ সাতখন দলং নিৰ্মাণৰ বাবে চৰকাৰে ঘোষণা কৰিছিল যদিও আজিলৈ কাৰ্যকৰী নকৰিলে। অথচ ব্ৰহ্মপু্ত্ৰক সম্পদৰূপে গঢ়ি তোলা হ’ব বুলি প্ৰতিখন শাসকীয় চৰকাৰে আওৰাই আহিছে।\nবিগত ২০১৭ বৰ্ষৰ ৪ এপ্ৰিলত ব্ৰহ্মপুত্ৰ খনন আৰু অন্যান্য উন্নয়নমূলক প্ৰকল্প নিৰ্মাণেৰে নদীখনক সম্পদলৈ উন্নীতকৰণৰ বাবে কেন্দ্ৰীয় চৰকাৰে এক চুক্তি স্বাক্ষৰিত কৰিছিল। শদিয়াৰ পৰা ধুবুৰীলৈ ব্ৰহ্মপুত্ৰৰে জল পৰিবহণ ব্যৱস্থা সূচলৰূপে গঢ়ি তুলিবলৈ ১২৫০ কোটি টকা ধাৰ্য কৰিব বুলি প্ৰকাশ কৰিছিল কেন্দ্ৰীয় জল আৰু ৰাষ্ট্ৰীয় ঘাইপথ পৰিবহণ মন্ত্ৰী নীতিন গাডকাৰীয়ে।\nইপিনে ৰাজ্য চৰকাৰৰ পৰিবহণ মন্ত্ৰী চন্দ্ৰমোহন পাটোৱাৰীয়েও ব্ৰহ্মপুত্ৰ খনন কৰিবলৈ ৯৮০ কোটি টকা বিশ্ব বেংকে যোগান ধৰাৰ কথা ঘোষণা কৰিছিল। ৰাজ্য চৰকাৰখনে হাজাৰ হাজাৰ কোটি টকা বিনিয়োগ কৰাৰ কথা কৈ আহিছে যদিও কাৰ্যত ইয়াৰ ফলাফল শূন্য দেখা গৈছে। যোৱা বৰ্ষৰ ছেপ্টেম্বৰ মাহতে ব্ৰহ্মপুত্ৰৰ বুকু খনন কৰাৰ কথা আছিল যদিও এই মুহুৰ্তলৈকে কাম আৰম্ভ কৰা দেখা নাই। বিপৰীতে নদী খননৰ অভিজ্ঞতা লাভ কৰিবলৈ ৰাজ্যৰ আমোলা–অভিযন্তাই বিদেশ ভ্ৰমণেৰে ৰাজকোষৰ ধন কিন্তু খৰচ কৰিয়েই আছে।\nআনহাতে, জলসম্পদ বিভাগে ড্ৰেজাৰ ক্ৰয়ৰ বাবে দুবাৰ নিবিদা আহ্বান কৰিছিল যদিও এতিয়ালৈ ড্ৰেজাৰ ক্ৰয় কৰিবলৈ সমৰ্থ নহ’ল। সেয়ে নালাগে আনকি ব্ৰহ্মপুত্ৰ অধ্যয়নৰ বাবে ২০১৬ চনত কেন্দ্ৰই আগবঢ়োৱা ১০০ কোটি টকাৰ পেকেজ এতিয়ালৈ ব্যৱহাৰ কৰিব পৰা নাই। ফিনলেণ্ডৰ কোম্পানী এটাই পি পি পি (পাব্লিক প্ৰাইভেট পাৰ্টনাৰশ্বীপ) পদ্ধতিত ব্ৰহ্মপুত্ৰ খনন, শোভাবৰ্ধনকে আদিকৰি আন্তঃগাঁথনি নিৰ্মাণ কৰিবলৈ কেন্দ্ৰীয় চৰকাৰক যি প্ৰস্তাৱ দিছিল দিল্লী–দিছপুৰৰ অৱহেলাত সেয়াও কোনো অগ্ৰগতি লাভ কৰা নাই। মাজুলিৰ বান–গৰাখহনীয়া সুৰক্ষাৰ বাবে আবণ্টন দিয়া এন এল চি পি আৰ আঁচনিৰ ২২৫ কোটি টকাৰ ব্যৱহাৰিক ৰ’ড মেপ তৈয়াৰ কৰিবলৈ ৰাজ্য চৰকাৰে এই পৰ্যন্ত সক্ষম হোৱা নাই বুলিও অভিযোগ উত্থাপিত হৈছে। ৰজাঘৰীয়াৰ উন্নয়নৰ ঘোষণাবোৰ এক আস্ফালনত পৰিণত হ’ব নেকি ? এতিয়া ৰাইজৰ মাজত সন্দেহ উপজিছে।\nNational Water Transport\nPrevious articleএইটোও বনজ সম্পদ ধ্বংসৰ এটা ৰূপ নহয় নে ?\nNext articleধ্বংসৰ গৰাহত ষাঠিটা বৰ্ষ অতিক্ৰম কৰা অসম ৰাজ্যিক চিৰিয়াখানা


সোণটিৰ অভিমান - ৱিকিউৎস\n2584সোণটিৰ অভিমানজ্যোতিপ্ৰসাদ আগৰৱালা\nআহল-বহল পথাৰখনৰ সিমূৰে এখন গোপচাৰ। গোপচাৰৰ সিফালে গহীন হাবি। দুপৰীয়া সদায় সেই গোপচাৰৰ পৰা এটি মতলীয়া বনগীতৰ সুৰ কোনোবা গ’ৰখীয়াৰ পেঁপাৰ মাজেদি ওলাই সেইফালে যোৱা বাটৰুৱাক এখন্তেকৰ কাৰণে ৰখায় আৰু সংসাৰী বাটৰুৱাৰ মন কিবা এটা বৈৰাগী ভাবত বিভোৰ কৰি আকৌ সেই সুৰ চৌদিশলৈ শূইনত বাগৰি লাহে লাহে নাইকিয়া হয়, কিবা এটা অভিনৱ স্পন্দন তুলি ক’ৰবাত জীন যায়গৈ। কেতিয়াবা আকৌ বনগীতৰ আধাডুখৰীয়া সুৰ উটি আহে। কেতিয়াবা আকৌ বৰগীত এফাঁকিয়ে গহীন পথাৰখনৰ বতাহ এবাৰ চঞ্চল কৰি ক’ৰবালৈ উৰা মাৰি গুচি যায়। কেতিয়াবা কোনো গঞা সেইফালেদি গ’লে কয়-“সোণটিৰ মাতটো এনে শুৱলা”। তুমি কেতিয়াবা দুপৰীয়া সেইফালে যদি যোৱা সোণটিৰ ল’ৰালি ভাবক এবাৰ পেঁপাৰ সুৰৰ, এবাৰ বনগীতৰ, এবাৰ বিহুনামৰ বোকোচাত উঠি তোমাৰ ওচৰতে তোমাক জোকাই কোনোবা দিশলৈ উৰা মাৰি যোৱা গম পাবা। তুমি এখন্তেক নৰৈ পাৰিবা জানো?\nসোণটি বৰ দুষ্ট। বৰ তীখৰ ল’ৰা। সদায় আবেলি লগৰীয়া গ’ৰখীয়া ল’ৰাই সোণটিৰ মাহীমাকৰ আগত গোচৰ দিয়েহি, “আইতা! আজি মোক চাওকচোন সোণটিয়ে কাণখন চিকুটি তেজ উলিয়াই দিলে”। “আইতা! সোণটিয়ে আজি মোক গালত বাঁকুহি এই চকল এৰুৱাই নিলে”। “আইতা! আজি মোক সোণটিয়ে হাবিৰ মাজলৈ নি দোমচোৰাত গাত দিলেহি। এতিয়াও চাওকচোন গাটো বিজবিজাই আছে”। “আইতা! সোণটিয়ে আজি মোৰ চুৰিয়াখন সোলোকাই বৰ আঁহতৰ পাতল ডাল এটাত আঁৰি থৈছেগৈ। মই এতিয়া লাউগুটিৰ মূৰৰ পানী-গামোচাখনহে পিন্ধি আহিছো”। কিমান শুনিবা? অলেখ, লেখজোখ নোহোৱা গোচৰ। সোণটিৰ মাহীমাকে খঙত সোণটি সোণটিকৈ চিঞৰ ধৰে। পিছে সোণটিক পায় ক’ত? সোণটিয়ে গৈ কোনোবা বাঁহতল বা কলতলৰ কোঠত সোমাই আত্মৰক্ষা কৰেগৈ।\nসোণটিয়ে গাঁওখনত উৎপাত কৰি ফুৰে। গাঁৱৰ ল’ৰাখনৰ মাজত সোণটি বৰ চকুত লগা, দেখিলেই মৰম লগা। কাৰো কিবা অপকাৰ কৰিলে কোনেও বৰকৈ একো নকয়। মুখলৈ চালেই মৰম লাগে। সোণটিয়ে গাঁৱৰ তিৰোতাবোৰে মাটিৰ কলহ লৈ পানী আনিবলৈ গ’লে কঁকালত চপৰা দলি মাৰি কলহ ভাঙে আৰু যেতিয়া সৰু ছোৱালী হ’লে যদি কান্দে বা আদহীয়া তিৰোতা হ’লে খঙেৰে অপৰাধীক বিচাৰে তেতিয়া খেদি ধৰিব নোৱাৰা ঠাইলৈ গৈ হাত-চাপৰি মাৰি কিৰীলি পাৰি হাঁহে। সোণটিৰ এনে উৎপাতত গাঁৱৰ মানুহে কেতিয়াও ভুলে-চুকেও মাটিৰ কলহ পানী আনিবলৈ নিনিয়ে।\nসোণটিৰ মাহীমাকে যে অকল গ’ৰখীয়া ল’ৰাৰ গোচৰকে শুনে এনে নহয়, গাঁৱৰ তিৰোতাবোৰৰ গোচৰ শুনিও অন্ত নাই। “বুইছানে সোণটিৰ মাক! আজি সোণটিয়ে মোৰ মহুৰাগাল তেনেই ভৰিৰে গচকি পেটু উলিয়ালে।” “সোণটিৰ মাক! আজি সোণটিয়ে মোৰ তাঁত পাটত বহি বৈ-ছিঙি ধুনাধুন কৰি আহিছে।” “সোণটিৰ মাক! তোমাৰ সোণটিয়ে আজি আমাৰ সুৰ ল’ৰাটোৰ তপিনাত তিনিটা চিলিমৰ চাব মাৰি দিলে। ল’ৰাটো কান্দি লালকাল দিছে”। “বুজিছানে সোণটিৰ মাক! আমাৰ ঘৰৰ ওচৰতে থকা কালৰী বুঢ়ীজনীক সোণটিয়ে জোকাই নগুৰ-নাগতি কৰে। তাই দেও পাৰি মৰে।” “জানো আই সোণটিয়ে কি বিদাখন উলিয়াইছে, কিবা ইকৰাৰ ভিতৰত কিহবাৰ জৰিবোৰ সুমাই ল’ৰা-ছোৱালীবোৰৰ চকুৰ ফু মাৰি দি ফুৰিছে। ভাল অঘাইটং ল’ৰাটো ফুকাই গ’ল মাকে।”\nইত্যাদি কিমাননো ক’ম! সোণটিৰ নাম শুনিলেই সৰু ল’ৰা-ছোৱালীবোৰ মাকৰ ওচৰ পায়গৈ। তিৰোতাবোৰ কিবা ঘটনাৰ আশংকাত সন্ত্ৰষ্ট হৈ আছে। কালৰী বুঢ়ীয়ে দুৱাৰ-ঘৰ মাৰে।\nদুদিনমান সোণটিক গাঁৱৰ পঢ়াশালিত পঢ়িবলৈ দিলে। সোণটিৰ উৎপাতত পণ্ডিতে দেও দেও দেখি ক’লে “তইতো পঢ়ি ফালিবি, আৰু পঢ়াশালিলৈ নাহিবি।” সোণটিয়ে সুবিধা পাই পঢ়াশালিৰ সলনি গোপচাৰলৈ গৈ গ’ৰখীয়া ল’ৰাবোৰৰ সৈতে ধিতিঙালি কৰি দিন নিয়াবলৈ ধৰিলে।\nসোণটিৰ মাক সৰুতেই মৰিল। মাজে মাজে মাকৰ কথা মনত পৰিলে সোণটি গোমোঠা হৈ বহি থাকে। আকৌ পাহৰি যায়। বাপেকে সোণটিক বৰ মৰম কৰে। ডাবি এটাকে নিদিয়ে। মাহীমাকে কত কথা লগায়। বাপেকে “সৰু ল’ৰা কৰিবই” বুলি একো নকয়। মাহীমাকে, কিন্তু পেটে পেটে তাতে বেয়া পায় আৰু কেতিয়াবা সুবিধা পালে সোণটিক “বাঘে খোৱা কটা, হতছিৰী হোৱা” বুলি দুই-এষাৰ গালিৰে সৈতে ঢকাটো, চৰটো মাৰিলৈ নেপাহৰে। ইয়াতে সোণটিয়েও মাহীমাকৰ সৈতে ভাল ব্যৱহাৰ নকৰে। মাহীমাকৰ এটা ল’ৰা আছে। তাৰ বয়স ছ বছৰ উকলি গৈছে। বাপেকে সোণটিক বেছিকৈ মৰম কৰা দেখি মাহীমাকৰ পেটে পেটে খং। খোৱা-বোৱাত সোণটিক কষ্ট দিয়ে। সোণটিয়েও বৰকৈ তালৈ কাণ নকৰি লগৰীয়াৰ সৈতে ৰং ধেমালি কৰি থাকে।\nসেইদিনা দুপৰীয়া গোপচাৰত গৰু মেলি থৈ সোণটি ভাত খাবলৈ আহিল। বাটতে নৈঘাটলৈ গৈ সি গা ধুবলৈ যোৱা তিৰোতা দুই-এজনীক আমনি কৰি, গা ধুই আহি ভাত খাবলৈ বুলি মাহীয়েকক, “মাহী! ভাত বাঢ়” বুলি কৈ চোতালতে বহি গা ৰ’দাবলৈ ধৰিছে। বাৰীচুকত মাহীমাকৰ ল’ৰাটোৱে হাততে এটা কলি আম আনি সেইফালে ৰান্ধনি ঘৰলৈ যাব ধৰিছে। সোণটিয়ে তাক ওচৰলৈ মাতি আনি ক’লে, “মোক আমটো দে। পুৰি ভাতেৰে সৈতে খাম”। সি নিদিলে। সোণটিয়ে তাৰ হাতৰপৰা আমটো কাঢ়ি আনিলে। ল’ৰাটোৱে উধাতু হৈ কান্দিবলৈ ধৰিলে। মাহীমাক ভিতৰৰপৰা হাততে হেতাখনেৰে ওলাই আহি খঙেৰে সুধিলে, “কি হ’ল অ’’? কিয় কান্দিছ?” ল’ৰাটোৱে কান্দি কান্দি ক’লে “মোক সোণটিয়ে মাৰিলে”। মাহীমাকৰ এনেয়ে ভাত-চৰুৰ ধোঁৱা খাই খং উঠি আছিল। তাতে আকৌ এইষাৰ কথা কাণত পৰিলত অগ্নিকলাই সৈ সোণটিক খেদি গ’ল। সোণটিয়ে কিন্তু উঠি নগৈ ল’ৰাটোৰ কথাৰ প্ৰতিবাদ কৰিবলৈ ৰৈ থাকিল। মাহীমাকে হাতৰ হেতাখনেৰে ভালকৈ ধৰি সোণটিক মাৰ শোধালে। বকি বকি মাহীমাক ৰান্ধনিঘৰত সোমালগৈ। তথাপি খং মাৰ নগ’ল। তাৰপৰা ক’লে,” যা কটা বাঘে খোৱা! হতছিৰী হোৱা! মোৰ ওচৰলৈ ভাত খাবলৈ নাহিবি। যা কোনজনী মাৰ আছে ভাত ৰান্ধি খোৱাওক। মাৰৰ মূৰ খাই হেঁপাহ গুচা নাই, তেও অতপালি কৰিবলৈ এৰিব জানো?”\nসোণটিয়ে এনে কথা, এনে ব্যৱহাৰ মাহীমাকৰপৰা পাব বুলি নেভাবিছিল, অথচ সঁচাকৈতো সি দোষ কৰা নাই। মাহীমাকে কথাটোনো কি তাকো ভাবিও নেচালে। সোণটি লাহে লাহে তাৰ পৰা উঠি গ’ল। শোৱনিঘৰৰ এচুকত বহিলগৈ। মাকলৈ মনত পৰিল। সি ফেঁকুৰি ফেঁকুৰি কান্দিবলৈ ধৰিলে। কিছুপৰ ভাবি-গুণি মনে মনে বহি থাকে। আকৌ ফেঁকুৰি ফেঁকুৰি কান্দে। ইমান দিন কত গালি-শপনি খাইছে, কতৰ কথা শুনিছে, তেও সোণটিৰ গাত লগা নাছিল। কিন্তু আজি তাৰ বুকুত বৰকৈ লাগিল। সি দুগুণ শোকত ফেঁকুৰি ফেঁকুৰি কান্দিবলৈ ধৰিলে। আবেলি হ’লহি। তথাপি কোনেও ভাত খাবলৈ সোণটিক নেমাতিলেহি। আয়ৈ দেহি! মাক থকা হ’লে মাৰিকিলায়ো পিছত আকৌ পুতেকক নিচুকাই ভাত খুৱালেহেঁতেন। বেচেৰা মাক নোহোৱা মাউৰা।\nসোণটিৰ বাপেকে ওচৰৰে এখন চাহ-বাগিচাত কাম কৰে। পুৱাই কামলৈ যায়। কেতিয়াবা সন্ধ্যা, কেতিয়াবা তিনিপৰত আহে। সেইদিনা সোনকালেই বাপেক উভতি আহিল। ভাগৰে-জুগৰে ইমান বাট আহিছে, তাতে গৰম। ঘৰ সোমোৱাহি মাত্ৰকতে মাহীমাকে কান্দিকাটি ক’লেগৈ, “এনকৈ হ’লে মই থাকিব নোৱাৰোঁ। মোক বোপাইৰ ঘৰলৈ পঠিয়াই দিয়ক। মোৰ ল’ৰা-ছোৱালী এইদৰে কিল-চৰ খাই-”\nবাপেকে সুধিলে “কি হ’ল? কি হ’ল?”\nমাহীমাক—“কি হ’ব আৰু, সোণটিয়ে ল’ৰাটোক কেনেকৈ মাৰিলে চাওকচোন। লালকাল দি আছে। তাকে কলতে তাৰো আকৌ গালি—মই কিহৰ জগৰত সহিবলৈ গৈছোঁ সেই ফুকলীয়া ল’ৰাটোৱে মোৰ সৈতে আকৌ ফেপেৰি পাতি আহে। মোক পঠাই দিয়ক”। এইবুলি বাহীমাকে চকুপানী টুকিবলৈ ধৰিলে। বাপেকৰ বৰ খং উঠিল, ভোকে-পিয়াহে আহি খঙনো নুঠিব কিয়? “সোণটি, সোণটি” বুলি মাতিলে।\nসোণটিয়ে বাপেকৰ মাত শুনি চকু মোহাৰি আগত থিয় হ’লহি। বাপেকে খঙেৰে সুধিলে—“ দগাবাজ! তই কিয় সৰুমইনাক মাৰিছিলি? মাহীয়েৰৰ সৈতে কিয় দন কৰিছিলি?”\nসোণটিয়ে “মই কৰা নাই” বুলিবলৈ নৌপাওঁতেই বাপেক খঙত উগ্ৰ হৈ হাতত থকা ৰাইদাংডালেৰে উৰাই-ঘূৰাই সোণটিক কোবাবলৈ ধৰিলে। বাপেকৰ এনে ব্যৱহাৰ এয়ে প্ৰথম। সোণটি বাপেকৰ এই ব্যৱহাৰত ইমান আচৰিত হ’ল যে কান্দিবলৈকে পাহৰিলে। বাপেকে তাক ক’লে, “ যা, কটা মোৰ আগৰপৰা গুচ। সদায় কেৱল দগাবাজ। “ সোণটি লাহে লাহে ওলাই গ’ল। আন এটা কোঠাত সোমাই ফেঁকুৰি ফেঁকুৰি কান্দিবলৈ ধৰিলেগৈ। আয়ৈ দেহি! মাক নাই কোনে নিচুকাই মৰম কৰিবহি?’\nৰাতিপুৱা—দোকমোক। সোণটি পাটীৰ পৰা উঠি বাহিৰ ওলাল। ঘৰৰ কোনো উঠা নাই। সোণটিয়ে পানী-গামোচাখন লৈ ওলাই গ’ল। নৈ ঘাট পালেগৈ। মানুহ এজনীয়ে পুৱাই পানী নিবলৈ আহি পানীত নামিব ধৰিছে। সোণটিয়ে মানুহজনী দেখি নৈ পাৰে পাৰে খোজ ল’লে। মানুহজনীয়ে চাই সোণটিক দেখি মিচীয়া হাঁহি মাৰি সুধিলে। “সোণটি যে? আজি দেখোন এই ফালে পুৱাই একা? কোনবা ফালে?” সোণটিয়ে উত্তৰ নিদিলে কিন্তু গৈয়েই থাকিল। পুৱা গ’ল, দুপৰীয়া আহিল। আবেলি গ’ল, নিশা আহিল। সোণটি ল’লে ঘৰৰপৰা যি গ’ল, গ’লেই, উভতি নাহিল। আজিও তাৰ অভিমান গুচা নাই যেন—সেইগুণে সি উলটি অহা নাই। ক’লৈ গ’ল কোনেও ক’ব নোৱাৰে। সোণটিৰ খবৰ কোনে ল’ব?\n"https://as.wikisource.org/w/index.php?title=সোণটিৰ_অভিমান&oldid=86553"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১৮ ছেপ্টেম্বৰ ২০২০ তাৰিখে ১০:০৭ বজাত সলনি কৰা হৈছিল।


Niketan Class6Assamese Chapter 11 বৰপেটা » Dev Library\nNiketan Class6Assamese Chapter 11 বৰপেটা\nNiketan Class6Assamese Chapter 11 বৰপেটা is the answer to each chapter is provided in the list so that you can easily browse throughout different chapters Shankardev Shishu Niketan Class6Assamese Chapter 11 বৰপেটা and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class6Assamese Chapter 11 বৰপেটা Solutions for All Subjects, You can practice these here.\nজুৰা শাত পেলা\nইথানৰ এই স্থানৰ\nবঠা নাও চলােৱা এবিধ কাঠৰ সঁজুলি\nবিমল পৱিত্ৰ , নির্মল\nনিজান নিস্তব্ধ , নিমাত , নির্জন\nজিনি জয় কৰি , ভেদি\nশােক – তাপ দুখ – কষ্ট , মনৰ অশান্তি\nপলা আঁতৰি যা\nনাওখেল নাও চলােৱা এবিধ খেল ( অসম আৰু কেৰেলাত প্রসিদ্ধ )\nৰোল কোৰ্হাল , ডাঙৰ হাই , হাহাকাৰ\nচাবে চাবে বঠাৰ প্ৰতিটো আঘাতত\nমৃদঙ্গ সৰু ঢােলৰ দৰে এবিধ বিশেষ বাদ্য\nসংকীর্তন বহুতে সমস্বৰে কৰা কীর্তন\nধৰালই ধৰালৈ / পৃথিৱীলৈ\nসাম্য মন্ত্র যি মন্ত্রই সকলােকে সমানতাৰ ভাবেৰে বান্ধে বা প্ৰভাৱিত কৰে , সমান কৰা\nথান দেৱস্থান , যি ঠাইত দেৱতা থাকে য’ত ভক্তসকলে পূজা সেৱা কৰে\nপ্রশ্ন ২। তলৰ প্রশ্নবােৰৰ উত্তৰ দিয়া –\n( ক ) বৰপেটা ধামক কিয় অসমৰ কাশীপুৰী , দ্বাৰকা , মথুৰাপুৰী বুলি কবিয়ে কৈছে ?\nউত্তৰঃ বৰপেটা ধাম পূর্ণব্রহ্মস্বৰূপ মহাপুৰুষৰ পৱিত্ৰ চৰণ ৰেণুৰ পৰশেৰে উজ্জ্বল । এই ধামৰ আকাশ , বতাহ , সকলাে হৰিনামৰ ধ্বনিৰে মুখৰিত ; সেই বাবেই কবিয়ে বৰপেটা ধামক অসমৰ কাশীপুৰী, দ্বাৰকা , মথুৰাপুৰী বুলি কৈছে।\n( খ ) কাৰ পদ – ধূলিৰে বৰপেটা ধাম পবিত্র তীর্থত পৰিণত হৈছে ?\nউত্তৰঃ মহাপুৰুষ শ্ৰীমন্ত শংকৰদেৱৰ পদ – ধূলিৰে বৰপেটা ধাম পৱিত্ৰ তীর্থত পৰিণত হৈছে ।\n( গ ) ক’ত ক’ত হৰিনাম শুনিবলৈ পােৱা যায় ?\nউত্তৰঃ আকাশত , বতাহত , শিশুৰ মুখত , বঠাৰ কোবত নাৱে নাৱে হৰিনাম শুনিবলৈ পােৱা যায় ।\n( ঘ ) হৰিনামৰ ধ্বনিয়ে সকলােৰে মনত কেনে প্রভাৱ পেলায় ?\nউত্তৰঃ হৰিনামৰ ধ্বনিয়ে সকলােৰে মনৰ পৰা উচ্চ – নীচ ভেদাভেদ আঁতৰ কৰে । হৰিনামৰ প্ৰভাৱত সকলােৰে মন পৱিত্ৰ হৈ পৰে আৰু সকলাে পাপী – তাপীকে পূজা – উৎসৱ , বলি – বিধান আদিৰ পৰা মুক্ত কৰি আনে ।\n( ঙ ) নাও খেল কেতিয়া খেলা হয় ? ‘ হৰিবােল ’, ‘ ৰামবােল ’ বুলি ডেকাইতে কেতিয়া চিঞৰে ?\nউত্তৰঃ নাও খেল ভাদমাহৰ তিথি – উৎসৱত খেলা হয় । ডেকাহঁতে নাও খেলােতে বঠাৰ চাবে চাবে হৰিবােল ’ , ‘ ৰামবােল ’ বুলি চিঞৰে ।\n( চ ) মহাপুৰুষজনে কি আদর্শ প্রচাৰ কৰিছিল জনগণৰ মাজত ?\nউত্তৰঃ মহাপুৰুষজনে জনগণৰ মাজত উচ্চ – নীচ ভেদাভেদ আঁতৰাই সাম্যমন্ত্ৰৰ আদর্শ প্রচাৰ কৰি থৈ গৈছে ।\n( ছ ) অসমীয়া ভাষাক কি উপায়েৰে পূর্ণতা দান কৰিছিল ?\nউত্তৰঃ মহাপুৰুষ জনাই নানা শাস্ত্র সহজ – সৰল ভাষাত সাধাৰণ মানুহে বুজিব পৰাকৈ ব্যাখ্যা কৰি , বৰগীত , অংকীয়া নাট আদি ৰচনা কৰি অসমীয়া ভাষাক পূর্ণতা দান কৰিছিল ।\n( জ ) নাৱৰীয়াহঁতে হৰিনাম গাই ক’ত নাও বাই যায় ?\nউত্তৰঃ নাৱৰীয়াহঁতে হৰিনাম গাই বৰনৈৰ বিমল বুকুত নাও বাই যায় ।\nপ্রশ্ন ৩। বাক্য ৰচনা কৰা –\nশােক – তাপ , পৰাণ , নিজান , সংকীর্তন , সাম্যমন্ত্র , চউপাশে , জুৰা\nউত্তৰঃ শােক – তাপ :- হৰিনাম শুনিলে শােক – তাপ দূৰতে পলায় ।\nপৰাণ :- বৰগীতটি শুনি তাৰ পৰাণ জুৰাই গ’ল ।\nনিজান :- আমাৰ গাঁওখনৰ কাষত এখন নিজান হাবি আছে ।\nসংকীর্তন :- ভাদমহীয়া নামঘৰত ডেকা বুঢ়া সকলাে মিলি সংকীর্তন কৰে ।\nসাম্যমন্ত্ৰ :- মহাপুৰুষজনাই জনগণৰ অন্তৰত সাম্যমন্ত্ৰৰ বীজ সিঁচি থৈ গৈছে ।\nচউপাশে :- বৰপেটাৰ চউপাশে কেৱল হৰিনামৰ ধ্বনি শুনিবলৈ পােৱা যায় ।\nজুৰা :- শুই উঠিয়েই এটি পৰাণ জুৰা বৰগীত শুনিলোঁ ।\nপ্রশ্ন ৪। এটা শব্দত প্ৰকাশ কৰা –\nহাতী চলায় যিয়ে , নাও বায় যিয়ে , পথাৰত গৰু চৰােৱা ল’ৰা , খেতি কৰে যিয়ে , মাটিৰ পাত্ৰ গঢ়া লােক , যি ঘৰত নাম কীর্তন কৰা হয় , বাটে বাটে যােৱা লােক ,\nউত্তৰঃ হাতী চলায় যিয়ে :- মাউত ।\nনাও বায় যিয়ে :- নাৱৰীয়া।\nপথাৰত গৰু চৰােৱা ল’ৰা :- গৰখীয়া ।\nখেতি কৰে যিয়ে :- খেতিয়ক ।\nমাটিৰ পাত্ৰ গঢ়া লােক :- কুমাৰ ।\nযি ঘৰত নাম কীর্তন কৰা হয় :- কীর্তনঘৰ ।\nবাটেবাটে যােৱা লােক :- বাটৰুৱা ।\nপ্রশ্ন ৫। ‘ক’ স্তম্ভৰ শব্দকেইটাৰ লগত ‘খ’ স্তম্ভৰ শব্দকেইটা মিলাই লিখা ?\nপ্রশ্ন ১। কবিতাটিৰ সাৰাংশ লিখা ।\nউত্তৰঃ বৰপেটাৰ ধর্মীয় পৰিৱেশ আৰু বৰপেটা সত্ৰৰ মহিমা দেখি মুগ্ধ হৈ কবি শৈলধৰ ৰাজখােৱাই বৰপেটা নামৰ কবিতাটি ৰচনা কৰিছে । তেওঁ এই থানকে অসমৰ কাশীপুৰী , দ্বাৰকা আৰু মথুৰাপুৰী বুলি অভিহিত কৰিছে — যি থান পূর্ণব্রহ্মস্বৰূপ মহাপুৰুষৰ পৱিত্ৰ চৰণ ৰেণুৰ পৰশ পাই উজলি উঠিছে । ফলত — ইয়াৰ গছ – পাত , চৰাই – চিৰিকটি , লােক – জন সকলােৱে মুখত সর্বদা হৰিনাম ধ্বনিত হয় । উৎসৱ – পর্ব , বিয়া – সবাহ , খেল – ধেমালি সকলােতে কেৱল হৰিনাম।নাৱৰীয়াৰ বঠাৰ চাবে চাবে হৰিনাম উচ্চাৰিত হৈ দেহৰ ভাগৰ গুচাই মনত বল আনি দিয়ে , অন্তৰ পৱিত্ৰ কৰে । বৰপেটাৰ বিখ্যাত ভাদমহীয়া নাওখেল ঐক্য আৰু মিলনৰ প্রতীক । মহাপুৰুষে প্রচাৰ কৰি থােৱা উচ্চ – নীচ , ভেদাভেদ আঁতৰাই সকলােকে দি থৈ যােৱা সাম্যমন্ত্ৰ হৰিনামৰ প্রভাৱত উজ্জ্বল বৰপেটা সত্ৰৰ প্ৰতিটো ধূলিকণাৰ পৱিত্ৰ পৰশে সকলাে পাপী তাপীকে পূজা – উৎসৱ , বলি – বিধান আদিৰ পৰা মুক্ত কৰি মহাপুৰুষ জনাই অসমীয়া ভাষাকো পূৰ্ণৰূপ দিয়াৰ লগতে অসমীয়া জাতি গঢ়ি তুলিছে। কবিয়ে আশা কৰিছে যেন এই মহামন্ত্র জপি সকলাে পৱিত্ৰ হয় আৰু বিশ্বপ্রেমৰ জ্যোতিৰে সকলাে দীপ্তিমান হৈ উঠে ।\nপ্রশ্ন ২। কবিগৰাকীৰ চমু পৰিচয় দিয়া ।\nউত্তৰঃ শৈলধৰ ৰাজখােৱা : কবি , নাট্যকাৰ । ১৯৮০ চনত ডিব্ৰুগড়ত জন্ম । শিক্ষকৰূপে কৰ্মজীৱন আৰম্ভ কৰি পাছলৈ অসম চৰকাৰৰ অতিৰিক্ত সহকাৰী আয়ুক্তৰূপে বিভিন্ন ঠাইত চাকৰি কৰি ১৯৪৭ চনত অৱসৰ গ্ৰহণ কৰে । কিছুদিন গুৱাহাটী বিশ্ববিদ্যালয়ৰ কোষাধ্যক্কৰূপেও কার্যনির্বাহ কৰিছিল । ছাত্ৰাৱস্থাৰে পৰা সাহিত্য চর্চা কৰা শৈলধৰ ৰাজখােৱা অসমীয়া সাহিত্যত ‘ নিজৰাৰ কবি ’ ৰূপে খ্যাত । প্রকাশিত পুথিঃ ‘ নিজৰা ’, ‘ বিদ্যাৱতী’, ‘ অতীতৰ সোঁৱৰণী ’ আদি । ১৯৬৮ চনৰ ১৭ ডিচেম্বৰত তেখেতৰ ডিব্ৰুগড়ত মৃত্যু হয়।\nপ্রশ্ন ৩। কবিয়ে বৰপেটাক অসমৰ কি বুলি কৈছে ?\nউত্তৰঃ কবিয়ে বৰপেটাক অসমৰ কাশীপুৰী , দ্বাৰকা আৰু মথুৰাপুৰী বুলি কৈছে ।\nপ্রশ্ন ৪। কি শুনি বাটৰুৱাক কবিয়ে পৰাণ জুৰাই যাবলৈ কৈছে ?\nউত্তৰঃ হৰিনাম শুনি বাটৰুৱাক কবিয়ে পৰাণ জুৰাই যাবলৈ কৈছে ।\nপ্রশ্ন ৫। কি শুনি শােক – তাপ দূৰতে পলায় ?\nউত্তৰঃ হৰিৰ মহিমা শুনি শােক – তাপ দূৰতে পলায় ।\nপ্রশ্ন ৬। কি কি উৎসৱত হৰিনাম গায় ?\nউত্তৰঃ জনম , বিবাহ , বিহু উৎসৱ আৰু তিথি উৎসৱত হৰিনাম গায় ।\nপ্রশ্ন ৭। তিথি উৎসৱত ডেকাহঁতে কি কৰে ?\nউত্তৰঃ তিথি উৎসৱত ডেকাহঁতে নাও খেলে ।\nপ্রশ্ন ৮। শৈলধৰ ৰাজখােৱাক কি কবি ৰূপে জনা যায় ?\nউত্তৰঃ শৈলধৰ ৰাজখােৱাক নিজৰাৰ কবি ৰূপে ৰূপে জনা যায় ।


বগাচোমৰ বিষয়ে — বিকাশপেডিয়া\nমূল পৃষ্ঠা / স্বাস্থ্য / ৰোগসমূহ / ছালৰ ৰোগ / বগাচোমৰ বিষয়ে\nবগাচোম হ'ল একপ্ৰকাৰ সততে দেখা দিয়া চৰ্মৰোগ\nবগাচোম হ'ল একপ্ৰকাৰ সততে দেখা দিয়া চৰ্মৰোগ ৷ অসম আৰু উত্তৰপূৰ্বাঞ্চলৰ সেমেকা জলবায়ুৰ পৰিবেশত গীষ্মকালত বগাচোম বহুলোকৰ শৰীৰত দেখা যায় ৷ বগাচোম গ্ৰীষ্মপ্ৰধান দেশৰ ৰোগ হলেও জাতি ধৰ্ম নিৰ্বিচাৰে আন দেশৰ লোকৰো হোৱা দেখা যায় ৷ অলপতে এটি চিকিৎসা বিষয়ৰ প্ৰৱন্ধ পঢ়োতে পালোঁ - বিলাতত প্ৰতি ১০০জনৰ ভিতৰত এজনে বগাচোমত ভোগে ৷ ডাক্তৰী ভাষাত বগাচোমক টেনিয়া ভাৰচিকলাৰ বা পাইটাৰিঅ'চিচ ভাৰচিকলাৰ বোলে ৷\nবগাচোমৰ লক্ষণসমূহ কি ?\nগাত বিশেষকৈ ডিঙি,বুকু, পিঠি,কাষলতিৰ তল,পেট,কৰঙণ আৰু বাহুত পখৰাপখৰি দাগ হোৱা ৷\nদাগসমূহৰ ৰঙ ছালৰ স্বাভাবিক ৰঙৰ তুলনাত ডাঠ বা পাতলো হব পাৰে ৷\nসাধাৰণতে দাগসমূহ বগা, গুলপীয়া, ৰঙচুৱা, হালধীয়া-মুগা বৰণৰ হব পাৰে ৷\nপোনতে দাগবিলাকৰ আকাৰ সৰু সৰু হয়, কিন্তু পিছলৈ দাগবোৰ একত্ৰহৈ বহল দেখা যাব পাৰে ৷\nদাগবিলাকৰ স্পষ্ট সীমা দেখা যায় ৷\nদাগবিলাক সামান্য ছাল এৰাব খোজাৰ নিচিনা (Scaly)৷\nচৰ্মখন সাধাৰণতে শুকান হৈ থাকে ৷\nকাচিৎ কাৰোবাৰ সেই অঞ্চলসমূহত খজুৱতি থাকিব পাৰে ৷\nগ্ৰীষ্মকালত বগাচোমৰ লক্ষণসমূহ বৃদ্ধি পায় আৰু শীতকালত ৰোগৰ প্ৰাদূৰ্ভাৱ কমি যোৱা পৰিলক্ষিত হয় ৷\nসংক্ৰমণশীলতা- এই ৰোগ এজনৰ পৰা আনজনলৈ বিয়পা সোঁচৰা ৰোগ নহয় ৷\nবগাচোম কাৰ হয় ?\nসাধাৰণতে কম বয়সৰ লোকৰ ( ১৫বছৰৰ পৰা ৩০বয়সৰ) বেচিকৈ হোৱা দেখা যায় ৷\nবগাচোমত মহিলাৰ তুলনাত পুৰুষ বেচিকৈ আক্ৰান্ত হয় ৷\nসকলো বৰণৰ ছালৰ বৰণৰ লোকৰে বগাচোম হব পাৰে ৷\nবেচিকৈ ঘাম ওলোৱা (Hyperhydrosis) মানুহৰ বগাচোম বেচিকৈ হয় ৷\nযাৰ ছাল বেচি তেলেতীয়া(oily) তেওঁৰ বগাচোম বেচিকৈ হয় ৷\nবেচিকৈ গৰম পৰিবেশত কৰ্মৰত লোকৰ বগাচোম বেচিকৈ হয় ৷\nদূৰ্বল শৰীৰৰ লোকৰ অৰ্থাৎ দেহৰ ৰোগ প্ৰতিৰোধ (ইমিউনিটি) কম থাকিলে বগাচোম বেচিকৈ হয় ৷\nআনহাতে এই ৰোগ মুঠেই চিৰিয়াচ বা বিপদজনক নহয় ৷ তথাপিও ৰোগীয়ে চিন্তাগ্ৰস্ত হৈ পৰে ৷ মানসিকভাবে কোনোজন হতাশাত বা হীনমন্যতা বোধত ভোগে ৷\nবগাচোম কিয় হয় ?\n৯০শতাংশৰো অধিক মানুহৰ শৰীৰৰ ছালত স্বাভাবিকভাবে এবিধ ফাংগাছ বা ভেঁকুৰে বসতি কৰে – যাৰ নাম হ'ল Pityrosporum ovale ৷ আন এটা নাম হ'ল- Malassezia ৷ এই ভেঁকুৰৰ পৰা সাধাৰণতে মানুহৰএকো ক্ষতি নহয় ৷ কিন্তু আচম্বিতে একোজন ব্যক্তিৰ দেহত এইবিধ ভেঁকুৰৰ সংখ্যা বৃদ্ধি পাবলৈ ধৰে ৷ এইদৰে ভেঁকুৰৰ সংখ্যা বঢ়াৰ ফলত ছালত পৰিবৰ্তন ঘটি চকলা চকল দাগ উৎপন্ন হব ধৰে ৷ কিয় ভেঁকুৰৰএই অস্বাভাবিক আচৰণ আৰম্ভ হয় কোৱা টান ৷ বহু ক্ষেত্ৰত কৰ্মস্থলীৰ পৰিবেশ,শাৰীৰিক দূৰ্বলতা,ছাল তেলতেলীয়া হোৱা আৰু আভ্যন্তৰীন হৰমোনৰ প্ৰভাৱ আদিৰ ফলত এনে হব পাৰে বুলি ভবাৰ থল থাকে ৷\nবগাচোমৰ চিনাক্তকৰণ :\nএই ৰোগ তেনেই সহজে চিনাক্ত কৰিব পৰা যায় ৷ আলট্ৰাভায়োলেট-ৰেৰ ৰশ্মি পৰিলে বগাচোমৰ দাগবিলাক হালধীয়া-সেউজ বৰণৰহৈ জিলিকি উঠে ৷ সন্দেহ হোৱা ছালৰ অংশ আঁচুৰি(skin scraping) মাইক্ৰস্কোপত চালে ভেঁকুৰ দেখা যাব ৷\nভিটিলিগো (Vitiligo) বা ছালৰ বগা পৰা ৰোগৰ পৰা কেনেকৈ পৃথক কৰিব ?\nভিটিলিগোৰ শ্বেতদাগ সাধাৰণতে মুখমণ্ডল,চকু,আঙুলি, মণিবন্ধন,কৰঙণ আদিত বেচিকৈ হোৱা দেখা যায় ৷\nভিটিলিগোৰ শ্বেতদাগ সাধাৰণতে শৰীৰ দুয়ো দিশে সমানে (Bilaterally symmetrical ) হয় ৷\nভিটিলিগোৰ শ্বেতদাগৰ ছালৰ অংশ সদায় মিহি হৈ থাকে ৷\nবগাচোমৰ চিকিৎসা :\nসাধাৰণতে ইয়াৰ চিকিৎসা বৰ ফলপ্ৰসু হোৱা দেখা যায় ৷\nবজাৰত চেম্পু, লোচন,মলম, ক্ৰিম,চাবন আৰু খোৱা টেবলেট পোৱা যায় ৷\nকেনাজল শ্বেম্পু আৰু মলম বৰ উপকাৰী দেখা যায় ৷ দৈনিক ১০বা ১৫মিনিট সময় এবাৰকৈ এসপ্তাহ লগালেই ৰোগ আৰোগ্যৰ ফাললৈ আহে ৷\nচেলেনিয়াম চাল্ফাইড শ্বেম্পু একেদৰে প্ৰয়োগ কৰিব পাৰি ৷\nচিকিৎসকে সততে প্ৰয়োগ কৰা এন্টিফাংগেল টেবলেট কিছুমান হ'ল- ফ্লুকনাজল, ইট্ৰকনাজল,টাৰফিনড্ৰিন, গ্ৰাইচিয়'ফালভিন, মাইকোনাজল আদি ৷\nবগাচোমৰ ৰোগীসকলে লবলগীয়া সতৰ্কতা-\nচিকিৎসালৈ আৰোগ্য হোৱাৰ পিছত পুনৰাই নহবলৈ সাবধানে থকাতো বাঞ্চনীয় ৷\nগমাৰ্ত হৈ নাথাকিব - ভিজা কাপোৰ পিন্ধি নাথাকিব ৷ চিন্থেটিক কাপোৰ পৰিহাৰ কৰি কপাহী কাপোৰ ব্যৱহাৰ কৰক ৷\nসদায় যথেষ্ট পৰিমাণৰ পানী খাব - শৰীৰৰ বিষাক্ত দ্ৰব্য নিষ্কাষণত পানী অতি উপযোগী ৷ শৰীৰত ভিটামিন আৰুএন্টিঅক্সিডেন্টৰ অভাৱ নহবলৈ সেউজীয়া শাক-পাচলি আৰু ৰঙীন ফলমূল নিয়মীয়াকৈ গ্ৰহণ কৰক ৷ স্বাস্থ্যৰ সুৰক্ষাৰ বাবে ৰোগ প্ৰতিৰোধ কৰা আপোনাৰ ইমিউন প্ৰণালী সবল থকাটো জৰুৰী কথা ৷\nবগাচোমৰ গৃহ চিকিৎসা :\nকেইটিমান সহজ ফলপ্ৰসু ঘৰুৱা চিকিৎসা হ'ল-\n১-মহানিমৰ পাত - এমুঠি নিমপাত দুকাপ পানীত উতলাই চেচা কৰি বগাচোম হোৱা অংশত নিতৌ ১০মিনিট সময় এসপ্তাহলৈ লগাওক ৷ ইয়াৰ পৰিবৰ্তে কেঁচা নিমপাত মিক্সি বা খুন্দনাত মিহিকৈ পিচিলৈয়ো একেদৰে লগাব পাৰে ৷\n২-এৰোভেৰা- এলোভেৰাৰ পাত মিক্সি বা খুন্দনাত মিহিকৈ পিচিলৈয়ো একেদৰে লগাব পাৰে ৷ এলোভেৰাত থকা চেলিচাইলিক এচিড, চালফাৰ, চিনামিক এচিড,ফেনল,য়ুৰিয়া আৰু নাইট্ৰজেনে ভেঁকুৰ বৃদ্ধি হবলৈ নিদিয়ে ৷ এৰোভেৰাত থকা ১৪কেডিএ (14kDa ) নামৰ প্ৰটিনে এন্টিফাংগেলৰ দৰে ক্ৰিয়া কৰে ৷\n৩-বেকিং চোডা- বগাচোমত ছালৰ অৱস্থা বেচ এচিডিক হৈ পৰে ৷ চোডা খালে পেটৰ এচিডিটি কমাৰ ওপৰিও বগাচোম হ্ৰাস হব ধৰে ৷ খোৱাৰ পৰিবৰ্তে ব্ৰাছেৰে খচি খচি ছাল মাজিলৈ বেকিং পাউদাৰ গাত ৫৷১০মিনিট ঘঁহি গা ধুব লাগে ৷ এসপ্তাহমানত ফল দেখা যাব ৷\nউৎস:ডা০ ভূপেন শইকীয়া\nপৃষ্ঠাৰ মান নিৰ্ধাৰণ (35 ভোট দিয়ক)\nভৰিৰ গেৰুৱা ফটা\nছাল বিবৰ্ণ হোৱা\nএকনে (শালমন, ব্ৰন)\nফল, শাক-পাচলিয়ে দূৰ কৰে ছালৰ ভাঁজ পৰা সমস্যা\nগৰমকালি ছালৰ যতন\nহাত আৰু নখৰ যতন\nছালৰ যতন আৰু প্ৰসাধন সামগ্ৰীৰ ব্যৱহাৰ\nপুৰুষৰ শুকান ছাল\nশীতকালত শৰীৰৰ পৰিচৰ্যা\nশীতকালত হোৱা ছালৰ সমস্যা\nমুখমণ্ডলত সঘনে দেখা ছালৰ সমস্যা\nচৰ্মৰ শ্বেতদাগ আদিৰ বিষয়ে এটি আলোচনা\nছালৰ এটি আচহুৱা ৰোগ – কিলইড\nগ্ৰীষ্মত ছাললৈ লৈ আনক সজীৱতা\nনখৰ সৌন্দৰ্য অটুট ৰখাৰ উপায়\nতৈলাক্ত ছালৰ উপযোগী মাস্ক\nশীতত ছাল চুলিৰ যতন\nশীতত আমাৰ ছাল\nশালমইনা ৰোধৰ টিপ্‌ছ\nশুকান বতৰত ল’ব লগা ছালৰ যতন\nশালমইনাৰ কাৰণ আৰু প্ৰতিকাৰ\nছালখন উজ্বল কৰি তোলাৰ কেইটিমান পৰামৰ্শ\nশীতৰ দিনত ছাল-চুলিৰ যতন\nছালৰ শ্ৰেণীবিভাজন আৰু বিভিন্ন সমস্যাৰ ঘৰুৱা প্ৰতিকাৰ\nআমাৰ শৰীৰৰ ছালখন আৰু ইয়াৰ যতনৰ বিষয়ে দুআষাৰ\nশীতকালত ভৰিৰ বিশেষ যতন\nসুন্দৰ ছালৰ A টু Z\nশুকান বতৰত সতেজ ছালৰ উপায়\nফাকুৱা খেলোতে ল’বলগীয়া ছাল চুলিৰ যতন\nঘৰুৱা দ্ৰব্যৰে মুখ আৰু শৰীৰৰ ছাল সুন্দৰ কৰক\nছালখন কেনেকৈ ধুনিয়া কৰি ৰাখিব\nসৌন্দৰ্য্য চৰ্চাৰ উপযোগী প্ৰাকৃতিক উপাদান\nহাত-ভৰিৰ নখ স্বাস্থ্যসন্মত কৰি ৰখাৰ উপায়\nগৰমত হোৱা ছালৰ বিভিন্ন ৰোগ\nচকুৰ গুৰিৰ ক’লা দাগ নিৰ্মূল কৰাৰ উপায়\nগৰমত তৈলাক্ত ছালৰ যত্ন\nআপোনাৰ মুখমণ্ডলৰ যত্ন লওঁক\nসুন্দৰ ছালৰ সুৰক্ষাৰ বাবে\nগৰমৰ দিনত ছালৰ সমস্যাঃ ঘামচি\nগ্ৰীষ্মত ছালৰ যতন\nছানস্ক্ৰীন ব্যৱহাৰত ল’ব লগা সাৱধানতা\nগ্ৰীষ্মত ছাল সতেজ কৰি ৰখাৰ উপায়- ফলাহাৰ\nভৰিত ‘নখচুকীয়া’ৰ সমস্যা\nহাতৰ ছালৰ ভালদৰে যত্ন লওক\nভৰিৰ ছালৰ যত্ন লওক\nঘৰুৱা উপাদানেৰে গোৰোহা ফটা সমস্যা ভাল কৰক\nবিভিন্ন প্ৰকাৰৰ ছালৰ যত্ন কেনেদৰে ল’ব?\nডিঙিৰ, গলধনৰ ছালৰ যত্ন লওক\nছালৰ পৰজীৱীজনিত সংক্ৰমণ\nফলৰ দ্বাৰা ছালৰ যত্ন\nগৰমৰ খাদ্য, ছাল, চুলিৰ যতন আদি\nডায়েবেটিছ আৰু ছালৰ সমস্যা\nডায়েবেটিছ আৰু ছালৰ সমস্যাঃ\nলিম্ এন্‌জাইনা আৰু বাইপাছ চাৰ্জাৰী\nব্ৰনৰ পৰা মুক্তি পোৱাৰ সমস্যা\nশীতত ছাল ফটাৰ সমস্যা\nমুখমণ্ডলৰ সৌন্দৰ্য বৃদ্ধিৰ বাবে কেইটিমান টিপ্‌চ\nমানৱ জীৱনত ভিটামিন-ডিৰ প্ৰয়োজনীয়তা\nবিষয়, অধ্যয়ন আৰু বৃত্তিৰ নিশ্চয়তা\nশেহতীয়া উন্নীতকৰণ: Dec 09, 2018


বায়ুবেগ (উজ্জল ফুকন) - সাহিত্য ডট অৰ্গ\nএটা শব্দহীন মিছ কল পিছপিনৰ দুৱাৰখনেদি অকস্মাত ওলাই গ’ল। ৰাজে নাকটো মোহাৰি সন্দেহৰ চকুৰে কাষৰ মানুহজনলৈ চালে। মানুহজনেও নিজে কব নোৱাৰাকৈয়ে নাকত ধৰি ইফালে সিফালে চাব ধৰিলে। চকু মুখত এটাই ভাৱ “মই নহয়, মই নহয়”।ইফালে ভাল ৰাজ আৰু বেয়া ৰাজ দুয়োটাই নাটকখন উপভোগ কৰিবলৈ একেলগে মনৰ ভিতৰত সাৰ পালে। ভাল ৰাজে মাত লগালে “পোহৰৰ গতি বোলে শব্দতকৈ বহুত বেছি। কিন্তুএইটো ঘটনাত শব্দৰ কাম নাই। শব্দহীন বিস্ফোৰণ। এই গোন্ধৰ গতিবেগো কম নহয় কিন্তু। ‘স্পিড অফ স্মেল’, মনৰ ভিতৰত বহুত গোন্ধই একেলগে খেলা কৰিব ধৰিলে।জীৱনৰ শেষ সময়ছোৱাত আইতাকৰ বিছনাৰ তলত থকা চৰিয়াটোৰ চিনাকি গোন্ধটো মনলৈ অহাত সি আকৌ নাকত ধৰিলে। আইতা গুছি যোৱা বহু বছৰেই হ’ল কিন্তু গোন্ধৰ চোক এতিয়াও কমা নাই। এতিয়া ক, কাৰ বেগ বেছি পোহৰৰ নে বতাহৰ? আৰু দেউতাৰ এড়ি চাদৰত লাগি থকা দেউতা দেউতা সুৱাস বা খুড়াৰ নগা ছ’লৰ চিনাকি গোন্ধটো।মানুহবোৰ বহু দূৰত থাকিলেও গোন্ধবোৰ কিন্তু মনত পৰিলেই হাজাৰ মাইল অতিক্রম কৰি নাকত লাগেহি। এতিয়া ক কাৰ বেগ বেছি?”\n“ইয়াতে মাৰিলে টিপা, গড়গাওঁ পালেগৈ শিপা” হঠাত বেয়া ৰাজটোৱে ভিতৰৰ পৰা মাত লগালে। কথাটো মিছা নহয়। মিছ কলৰ ৰিংগট’ন ইমানপৰে বাচৰ শেষৰ চিটটোত বহি থকা কেইজনকো ভাইব্রেচন ম’ডত ৰাখিছে।\n“কোনোবাই বোকাখাটৰ পেআ পুই খাই হজম কৰিব পৰা নাই অ’। খিৰিকিৰ গ্লাচবোৰ খুলি দিয়ক ৰাইজ।” এওঁ উজনিৰ বুলি কোৱাটো নিষ্প্রয়োজন।\n“পেআ আৰু পুইয়ে মই দাঙৰ মই ভাল বুলি যুঁজি থাকোতেই জলকীয়া সৰিয়হৰ চাটনিয়ে বাজি মাৰিলে যেন পাইছো।” আন এজনে মাত লগালে।\nইফালে গ্লাচবোৰ খুলি দিয়াৰ পিছত কাজিৰঙাৰ বতাহ আহি বাচখন ভৰি পৰিছে।তথাপিও পেৰা পুৰি আৰু জলকীয়া সৰিয়হৰ যুটিয়া আক্রমন কোনো গুনে কমা নাই।\n“আচলতে পেআ পুই আৰু জলকীয়া চাটনি কাৰণ নহয়। মূল কাৰণ তাৰ পিছত খোৱা চাহ কাপহে চাগৈ।” ঢোল হেন পেটটো লৈ আন এজনে মাত লগালে।\n“খুড়াদেউ আপুনি কেনেকৈ জানিলে মূল কাৰণটো? আপুনিয়েই ব্রহ্মাৰূপী সৃষ্টিকৰ্তা যেন পাইছো।” বেক চিট বয়জৰ পিলিঙা এটাই চিঞৰি কলে।\n“কোন সেইটো? সাহস আছে যদি মুখখন দেখুৱাই ক। ৰাইজ ৰমজান মাহ চলি আছে জানেই আপোনালোকে। মোৰ পেটটোলৈ চাই বেয়া ভাৱ নলব। মই দৈনিক ৰোজা ৰাখিছো। পিছে ৰোজা ৰাখিলে কিডাল হব। কোনোবাই যিটো গোন্ধ খুৱাই আছে উশাহত। আল্লা সোনকালে নগাওঁ পোৱাই দিয়া আৰু।” মানুহজনে ওপৰলৈ চাই ক’লে।\n“ৰাইজ, যি জনৰপৰা অহৰহ এই গেছ নিৰ্গত হৈছে তেওঁক আমি সমালোচনা কৰিব নাপায়। এয়া তেওঁৰ দোষনহয়। দুৰ্বল পেটে কেতিয়াবা কিছুমান বস্তু হজম কৰিব নোৱাৰে। যিসকলে তেওঁক সমালোচনাৰে থকা-সৰকা কৰিছে তেওঁলোকক মই তীব্র ভাষাৰে গৰিহনা দিছো। আৰু যিজনৰ পেটত এই দূৰ্যোগ চলি আছে তেওঁক সমবেদনা জনাইছো। আমি যিহেতু কাজিৰঙাৰ মাজেদি গৈ আছো আৰু আপোনালোকে দেখিছে পথৰ দুয়োকাষে জঙ্ঘল। মই সেই বিশেষ ব্যক্তি জনক অনুৰোধ জনাইছো ‘অলপ অলপ কৈ শান্তি পানী ছটিয়াই থকাতকৈ আপুনি হাবিৰ আঁৰ লৈ মথাউৰিটো ভাঙি যাব দিয়ক’। মুক্ত কৰি দিয়ক সকলো বেয়া বস্তু।ওলাই আহক আপুনি। ” এজনে বাচখনৰ মাজত ৰৈ সকলোকে উদ্দেশ্যি কবলৈ ধৰিলে।কিন্তু তেওঁ যালৈকে চাই সেইজনেই ইফালে সিফালে চাই কব বিচাৰিছে যেন ‘মই এই কুকাৰ্যত লিপ্ত নহয়।\n“দাদা, আপুনি সমবেদনা দিছে মানে নিজেও সমানে বেদনাত আছে যেন পাইছো।” বেক চিট বয়জৰ ফালৰ পৰা আকৌ এটা পিলিঙাই চিঞৰি উঠিল।\n“মই কিন্তু একেই গোন্ধ পাই থকা নাই। এজনক বদনাম কৰি বহুজনেই নিজৰ পাপ ধুব বিচাৰিছে যেন পাইছো। অলপ আগৰ ক’লা নিমখৰ গোন্ধটো এতিয়া ভেদাইলতালৈ পৰিৱৰ্তনহৈছে।” আন এটা পিলিঙাই চিঞৰি উঠিল।\n“তোৰ সেইটো নাকেই নে? তোৰ নাকিলগাবলৈ কোনোবা ভাল সুৱাস দিয়া এজনী বিচাৰিব লাগিব যেন পাইছো। কিন্তু দাদা আপুনি বৰ ধুনীয়া ভাষণ এটা দি দিলে। আমি সকলোৱে আপোনাক সহযোগ কৰিম। পথ অৱৰোধ কৰি গাড়ী আগুৱাই যাব নিদিও যেতিয়ালৈ এই পাদন কোঁৱৰে আমাক তেওঁৰ বতাহৰ পৰামুক্তি নিদিয়ে। জয় আই অসম। নহলে কথা বিষম।” আন এটা পিলিঙাই স্বয়ম্ভু নেতাজনলৈ চাই ক’লে।\n“জয় আই অসম। আমাৰ দাবী মানিবই লাগিব।” বেক চিট বয়জৰ গোটেইজাকে সমস্বৰে চিঞৰি উঠিল।\n“ক্রেচচচচচচচ” গাড়ীৰ ব্রেকৰ লগে লগে দুটা ফুকলীয়া উফৰি গৈ স্বয়ম্ভু নেতাৰ চৰণত পৰিল।\n“গুৰুদেৱ, এয়া কি হৈছে। বিৰোধী দলৰ ষড়যন্ত্র নেকি?” এটা পিলিঙাই মূৰ তুলি স্বয়ম্ভু নেতাজনক সুধিলে।\n“চুপ থাক তহঁত। কি হ’ল অ’ ড্ৰাইভাৰ? গাড়ী কিয় ৰখালি?” স্বয়ম্ভু নেতাই ড্ৰাইভাৰলৈ চাই সুধিলে।\n“‘পথ অৱৰোধ’। এই শব্দদুটা শুনিয়েই মই ভয় অলপ খাইছিলো। ‘য’তে বাঘৰ ভয়, ত’তেৰাতি হয়’। এতিয়া কৰক কি কৰে। কেইটা বজাত খোলে ঠিক নায়।” ড্ৰাইভাৰে খঙত ভোৰভোৰাই থাকিল।\n“হেৰি ইয়াতটো সচাকৈয়ে বাঘৰ ভয়। আৰু ইয়াতে বহি বহিযদি ৰাতি হয়?” নতুনকৈ বিয়া হৈ অহা ঘৈনীয়েকে কন্দনামুৱা হৈ গিৰিয়েকৰ হাত এখনত খামুছি সুধিলে।\n“একো নহয় হে। বাঘে টৰ্চ লাইট লৈ ৰাতি তোমাক বিচাৰিনাহে। আৰু তাৰ টিকেট ক’ত বাচত উঠিবলৈ। কাজিৰঙাৰ বাঘ, ইজ্জত আছে। মাটিৰ পট্টা নোহোৱা কাকো নাখায়। ইয়াৰ অবৈধ বাংলাদেশীবোৰক জানো বাঘে খোৱা শুনিছা? আমিটো মাটিৰ পট্টা লৈ অহা নাই ঘৰৰ পৰা, কিহৰ চিন্তা।” গিৰিয়েকে গহীনত ক’লে।\n“আপুনি যে একেবাৰে কমলাকান্তৰ দৰে।” ঘৈনীয়েকে গিৰিয়েকৰ মোচকোছা চুই চুইক’লে। দক্ষিণ ভাৰতত চাকৰি কৰি থকা গিৰিয়েকক ভুলাবলৈ তাই আজিকালি অলপ তামিল অভিনেতা মনত ৰাখিব চেষ্টা কৰিছে।\n“তুমি মিক্স নকৰিবা দেই মানুহবোৰ।কমলা হাচান আৰু ৰজনীকান্ত দুটা বেলেগ মানুহ। কমলাকান্ত বুলি কোনো এক্টৰ নাইআৰু যিহেতু দুয়োটা মতা মানুহ কমলাকান্ত জন্ম হোৱাৰো কোনো চান্স নাই”।গিৰিয়েকে তাইক দক্ষিণ ভাৰতৰ জ্ঞান দিলে।\n“কিন্তু হেৰা, আমাৰ অসমৰ ল’ৰাবোৰ কিয়নো ঘূৰি আহিছে দক্ষিণ ভাৰতৰ পৰা?” গিৰিয়েকৰ হাতখন চিকুটি চিকুটি তাইআকৌ সুধিলে।\n“ইডলী খাই খাই আমনি লাগিছে সিহঁতৰ। অলপ দিন ঘিলা পিঠা খাবলৈ গৈছে ঘৰলৈ। আকৌ ঘূৰি যাব।” গিৰিয়েকে উত্তৰ দিলে।\n“হয়নে ডেকা ল’ৰা, ঘটনাটো কি হৈছে চাই আহিবা নেকি? এই তমোময় ৰ’দত নামি নাযাওঁ আৰু।” কাষতে বহি থকা বয়সস্থ মানুহজনে ৰাজক ক’লে।\nৰাজে মূৰটো দুপিয়াই উঠিব খোজোতেই ড্ৰাইভাৰজন চিঞৰি চিঞৰি বাচত সোমাল। “মাটিৰ পট্টা। মই জানিছিলোৱেই এনেকুৱা কিবা এটা হৈছে বুলি। চাহ জনজাতি মানুহখিনিক লাগে মাটিৰ পট্টা।” ড্ৰাইভাৰে মুখৰ ভিতৰতে ভোৰভোৰাই থাকিল।\n“অ’ মই আকৌ কাজিৰঙাৰ ব্যাঘ্র প্রকল্পৰ নামত পৰ্য্যটন বন্ধৰ প্রতিবাদত পথ অৱৰোধ কৰিছে বুলিহে ভাবিছিলো।” আন এজনে পিছফালৰপৰা মাত লগালে।\n“মই আকৌ ভাবিছিলো মাধুৰ্য্যৰ মৃত্যুৰ উচিত তদন্ত নোহোৱাৰ পতিবাদত পথ অৱৰোধ কৰিছে বুলি।” বেক চিট বয়জৰ ফালৰ পৰা এটাই চিঞৰিলে।\n“মাধুৰ্য্যৰ প্রতিবাদ কমাৰগাঁৱত হৈছে। আমি পাৰ হৈ আহিলো। আন ঘটনাবোৰ গুৱাহাটী নোপোৱালৈ কব নোৱাৰিছো। এই ড্ৰাইভাৰী জীৱন বাদেই দিব লাগিব যেনপাইছো। সদায় পেছেঞ্জাৰবোৰক উত্তৰ দি থাকিব লাগে। কিমান আৰু হাৰাশাস্তি খাই থাকিম। আকৌ ঘৰ পাই মানুহজনীৰ তিতা তিতা কথাবোৰ শুনিবলৈ আছেই। এইকেইটা পইছালৈ মাহেকৰ মূৰত গৈ থাকিলে ঘৰতে পথ অৱৰোধ হ’ব এদিন।” ড্ৰাইভাৰে খঙত ভোৰভোৰাইথাকিল।\nএইবাৰ যেন গোটেই বাছৰ মানুহে ড্ৰাইভাৰৰ কথাত হয়ভৰ দিলে। “এইজাকে সাধাৰণ ৰাইজক আবদ্ধ কৰি টেটু ফালি চিঞৰিলে কি হব। আমি কিবা মাটিৰপট্টা দিব পাৰো নেকি? মন্ত্রীৰ কাণৰ কাষত চিঞৰিবলৈ শিক। গেলাই পেলা কাণসিহঁতৰ। তেতিয়াহে কলা কণা চৰকাৰ সাৰ পাব। আমি ৰোজা ধৰি ৰৈ আছো পথত আবদ্ধহৈ। চৰকাৰে এইবোৰ বুজি নাপায়। বুজি নাপাই প্রতিবাদ কৰা জাকেও। বাংলাদেশীকেইটাক মাটিৰ পট্টা দিবলৈ চৰকাৰে সময় বহুত পায়। এটা আন্তৰাষ্ট্ৰীয় সীমা চীল কৰিবলৈ কিমানটা চৰকাৰ লাগিব আমাক। আৰু সেই জাকৰ কাৰণে আজি আমাক আন ধৰ্মৰ মানুহে সন্দেহৰ চকুৰে চায়। শগুণেও যেন নাখাই এই মন্ত্রী জাক মৰিলে।” খঙত আন এজনে চিঞৰি উঠিল।\n“কিন্তু দাইটি সিহঁতক খাবলৈ শগুণ ক’ত? কাজিৰঙা শগুণ গড় আদিৰ বাবে নহয় বাংলাদেশীৰ বাবেহে আজিকালি বেছি বিখ্যাত। ” বেক চিটবয়জৰ ফালৰ পৰা পিলিঙা এটাৰ উত্তৰ।\n“এই অঞ্চলটোত চাগৈ তেৰখন গাওঁ নাই কিন্তু মই লিখি দিব পাৰো তাতকৈ বহু বেছি পাবত গজা সংগঠন আছে। এই জাকে কেৱল বিক্ষোভ কৰিব জানে আৰু সংগঠনৰ নেতাকেইটাই বহি বহি খায়। পথ অৱৰোধ এটা নতুন বেমাৰ শিপাইছে অসমত। ‘অসম বন্ধ’ বেমাৰত আক্রান্ত ৰাজ্যখনত নতুনকৈ দেখা দিয়া ‘পথ অৱৰোধ’ বেমাৰে একেবাৰে নৰিয়া পাটিত শুৱাই থৈছে।” আন এজনে ক’লে।\nহঠাত কেমেৰা লৈ কোনোবা নিউজ চেনেলৰ দুটামান ৰিপৰ্টাৰ অহা দেখি বেক চিটবয়জৰ গোটেই কেইটা ফুকলীয়া উৰি যোৱাদি গৈ কেমেৰাৰ সন্মুখত প’জ দিব ধৰিলে।\n“হয় সত্যম শিৱম, ইয়াত পথ অৱৰোধ হৈ আছে। আৰু বহুত যান বাহন ৰৈ থাকিব লগাহৈছে। ভোকে পিয়াহে জৰ্জৰিত মানুহ বাছৰ ভিতৰত গৰমত অশান্তি পাইছে। মাটিৰ পট্টাৰ বাবেই এই অৱৰোধ হৈছে। আৰু প্রশাসনৰপৰা কোনো সদুত্তৰ নাপালে আগলৈ জংগী আন্দোলনৰ ভাবুকি দিছে অনশনকাৰী সকলে। এই সকলোবোৰ যি আপুনি একো নেদেখাকৈ ক’লে একেবাৰে আখৰে আখৰে মিলি গৈছে। মোৰ কাষত দুজন বাছযাত্রী উপস্থিত আছে। মই জানিব বিচাৰিম তেওঁলোকে কি ভাবে।” ৰিপৰ্টাৰজনে ক’লে।\n“ভাবোতেটো বহুত কথাই ভাবো। ৰাতিৰ সপোনত দেখা কেটৰিনা কাইফ দিঠকতো কেতিয়াবা মোৰ কাষত থাকিব। মোৰ গৰম লাগিলে তাই মোক বিচনি মাৰি দিব। আৰু তাই কাষত থাকিলে মোৰ গৰম লগাটো স্বাভাবিক দিয়কছোন।” এটা পিলিঙাই কেমেৰালৈ চাই ক’লে।\nৰিপৰ্টাৰৰ নিৰ্দেশত কেমেৰা ততালিকে আন এটাৰ ফালে ঘূৰিল “আপুনি কিবা ক’ব?” ৰিপৰ্টাৰে সুধিলে।\n“ধন্যবাদ। বহুদিন ক’ম ক’ম বুলি ভাবি আছিলো। কিন্তু সন্মুখত দেখিলেই কিবা নাৰ্ভাছ হৈ যাওঁ হে। মে মে মেমে মেঘালী আই লাভ ইউ” শ্বাহৰুখ খানৰ ষ্টাইলত অলপ বেকা হৈ হাত দুখন মেলি আনটো পিলিঙাই কেমেৰালৈ চাই ক’ব ধৰিলে।\nহঠাৎ ৰিপৰ্টাৰৰ জুনিয়ৰ এটাই চিঞৰি উঠিল “দাদা, এইফালে আহক কিবা মিটমাট হৈছে। অৱৰোধ উঠাই ল’ব বোলে।”\n“আমাৰ আজি বাছৰ নায়কজনে আৰু এটা মিছ কল পথ অৱৰোধ কৰি থকা মানুহজাকৰ মাজত মাৰি দিলে। পুলিচে কন্দুৱা গেছ মাৰিছে বুলি ৰাইজ ছত্ৰভঙ্গ দিলে। পথ অৱৰোধ শেষ হ’ল।” বেক চিট বয়জৰ এটা ফুকলীয়াই চিঞৰি চিঞৰি বাছত প্রৱেশ কৰিলে।\n“এহ এওঁ সঁচাকৈ কৈছে নে?” তাৰ পিছে পিছে গাড়ীত প্রৱেশ কৰা ড্ৰাইভাৰজনক বয়সষ্ঠ মানুহজনে সুধিলে।\n“পথ অৱৰোধ শেষ হৈছে সঁচা। কিন্তু সি কোৱা কাৰণটো সঁচা নহয়। কিবা মিতমাত হ’ল আৰু দুয়োপক্ষৰ মাজত। ৰাইজ সোনকালে উঠক। আমি এতিয়া পলাব লাগে যিমান পাৰি সোনকালে।” ড্ৰাইভাৰে লৰালৰিকৈ গাড়ী ষ্টাৰ্ট দিলে।\nলাহে লাহে গাড়ীখন পথ অৱৰোধ কৰি ৰখা মানুহজাকৰ মাজেৰে পাৰ হৈ গ’ল। ৰাজৰ লগতে সকলোৱে ডিঙি মেলি মানুহবোৰ চাব ধৰিলে। সকলো চাহ জনগোষ্ঠীৰ মানুহ। তাৰ মাজত এটা চাহ জনগোষ্ঠীৰ ল’ৰাৰ টি-ছাৰ্টটোলৈ চাই ৰাজৰ হাঁহি উঠিল।\nটি-ছাৰ্টটোত দিনটোৰ আটাইতকৈ ডাঙৰ প্রশ্নটো লিখা আছিল “হোৱাই দিছ কলাবেৰী দি?”\nৰাজৰ হাঁহি শেষ ন’হলেই মাৰাত্মক গোন্ধটো আকৌ এবাৰ নাকত লাগিল। গোন্ধৰ পম খেদি যিখন মুখত ৰ’ল সি নিজেই আচৰিত হৈ থৰ লাগিল। এয়া যে কাষৰ চিটৰ নতুনকৈ বিয়া হৈ অহা ছোৱালীজনী। তাইৰ লাজত ৰঙা পৰি যোৱা মুখখন বাদ দি উৰহি গছৰ ওৰটোৰ ফালে এবাৰ চাই তাৰ সুধিবৰ মন গ’ল “হোৱাই দিছ কলাবেৰী দি?”\n← বিদ্যা (প্ৰতিভু দত্ত)\nৰঙানদীৰ খং (নিৰ্মালী বৰঠাকুৰ) →


‘মোৰ লগত...’ সুশান্ত সিং ৰাজপুতৰ মৃত্যুৰ পিছত এইবাৰ উৰ্বশী ৰৌটেলাই মুকলিকৈ ক’লে বহু কথা! – Guwahati Times\n‘মোৰ লগত…’ সুশান্ত সিং ৰাজপুতৰ মৃত্যুৰ পিছত এইবাৰ উৰ্বশী ৰৌটেলাই মুকলিকৈ ক’লে বহু কথা!\nJune 19, 2020 Desk Editor\nসুশান্ত সিং ৰাজপুতৰ অস্বাভাৱিক মৃত্যুকলৈ প্ৰতিক্ৰিয়া প্ৰকাশ কৰিছে জনপ্ৰিয় অভিনেত্ৰী উৰ্বশী ৰৌটেলাই।\nবলীউদৰ জনপ্ৰিয় অভিনেত্ৰী সুশান্ত সিং ৰাজপুতৰ মৃত্যুৰ পিছতে পোহৰলৈ আহিছে বলীউদৰ বহু ভিতৰুৱা কথা। ইজনৰ পিছত সিজন অভিনেতাই মুকলিকৈ কৈছে বহু কথা। এইবাৰ অভিনেত্ৰী উৰ্বশী ৰৌটেলাই কৰিছে বিশেষ মন্তব্য।\n২০১৩ চনত ‘সিং সব দ্যা গ্ৰেট’ ছবিৰ জৰিয়তে বলীউদত অভিষেক ঘটিছিল উৰ্বশী ৰৌটেলাই। প্ৰথম ছবিতে ধৰ্মেন্দ্ৰ, ছানী দেউলৰ দৰে বলিষ্ঠ অভিনেতাৰ সংস্পৰ্শলৈ আহি অভিনেত্ৰীগৰাকীয়ে নিজকে সৌভাগ্যবান বুলি মন্তব্য কৰিছে।\nঅভিনেত্ৰীগৰাকীয়ে কয় যে, ‘ছবি উদ্যোগত মোক বহুতে বিভিন্ন ধৰণে আদৰিছে। মই যথেষ্ঠ সন্মান লাভ কৰিছো। প্ৰথমখন ছবিয়েই ছানী দেউলৰ বিপৰীতে অভিনয় কৰিছিলো। ছবিখনত অভিনয়ৰ সময়ত বহু কথা শিকিবলৈ পাইছিলো। ছবি পৰিচালক অনিল শৰ্মাৰ লগতো মোৰ সম্পৰ্ক ভাল। তেনে কোনো অসুবিধাৰ সন্মুখীন হোৱা নাছিলো।’\nউৰ্বশীয়ে লগতে কয় যে, ‘ইয়াৰ পিছতো যিবোৰ ছবিত অভিনয় কৰিছো, প্ৰতিখন ছবিতেই অভিজ্ঞতা ভাল। মোক কোনোবাই অন্য দৃষ্টিৰে চাইছে বুলি মই ভবা নাই। ছবিত অভিনয়ৰ সময়তে হওক বা প্ৰচাৰৰ সময়তে হওক, সকলো সময়তে মই সন্মান লাভ কৰিছো।\nPrevious ডবকাত নিজ ঘৰতেই দলবদ্ধ বলাৎকাৰৰ পাছত কিশোৰীক নিৰ্মমভাৱে হত্যা\nNext শ্বহীদ জোৱানলৈ গোঁসাইগাঁও নেতাজী সুভাষ ক্লাব কাম লাইব্ৰেৰীৰ শ্ৰদ্ধাঞ্জলি


সৰ্বানন্দ সোণোৱাল নকলি জাতীয় নায়কঃ তৰুণ গগৈ - Gana Adhikar\nHome / আঞ্চলিক / সৰ্বানন্দ সোণোৱাল নকলি জাতীয় নায়কঃ তৰুণ গগৈ\nJanuary 6, 2019\tআঞ্চলিক 150 Views\nডিজিটেল সংবাদ, গুৱাহাটীঃ ‘‘সোণোৱাল নকলি জাতীয় নায়ক তেওঁৰ দৰে কামিহাড় নথকা মুখ্যমন্ত্ৰী অসমত জন্ম হোৱা নাই।’’ দেওবাৰে এক সংবাদমেলযোগে প্ৰাক্তন মুখ্য মন্ত্ৰী তৰুণ গগৈয়ে বৰ্তমান অসমৰ মুখ্য মন্ত্ৰী সৰ্বানন্দ সোণোৱালক এইদৰে কটাক্ষ কৰে। সোণোৱালক ‘পুতলা মুখ্য মন্ত্ৰী’ আখ্যা দি তেওঁ লগতে কয়, ‘‘অসমৰ খিলঞ্জীয়া লোকৰ স্বাৰ্থ সোণোৱালে কেনেদৰে ৰক্ষা কৰিব? মোদীয়ে শিলচৰত বিলখনৰ প্ৰসংগ উল্লেখ কৰোঁতে সৰ্বানন্দৰহে হাত চাপৰি মৰাটো বেছিকৈ দেখা গ’ল।’’ তদুপৰি, উক্ত সংবাদমেলতে প্ৰাক্তন মুখ্য মন্ত্ৰীগৰাকীয়ে সোণোৱালক ‘‘অগপৰ পৰা অহা মানুহহে,’’ বুলি উল্লেখ কৰি লগতে কয়, ‘‘গতিকে যেনে তেনে গাদী ৰাখিব লাগে। অসমৰ বুৰঞ্জীত এনেধৰণৰ দুৰ্বল, তথা অসমীয়া জাতিটোক নিজৰ ক্ষমতাৰ কাৰণে বিসৰ্জন দিবলৈ বিচৰা ক্ষমতালোভী মুখ্য মন্ত্ৰী দেখা নাই। জাতি লাগিলে জহন্নামে যাওক, মোৰ ক্ষমতা থাকিব।’’ গগৈৰ মতে কংগ্ৰেছৰ গাত যিমান অসমীয়াৰ তেজ আছে, অসমৰ মুখ্যমন্ত্ৰীৰ গাত নাই। প্ৰফুল্ল মহন্তৰ গাতো নাই।\nআনহাতে, উক্ত সংবাদমেলতে কংগ্ৰেছ শাসনলৈ অহাৰ পাছত অসমলৈ শান্তি ঘূৰি আহিছিল বুলি দাবী কৰে গগৈয়ে। তেওঁ লগতে কয়, ‘‘প্ৰধান মন্ত্ৰী নৰেন্দ্ৰ মোদী, সৰ্বানন্দ সোণোৱাল আৰু হিমন্ত বিশ্ব শৰ্মাৰ সহযোগত অসমখনত জুই জ্বলিবলৈ ধৰিছে। আগৰ অশান্ত পৰিৱেশ আকৌ ঘূৰাই আনিছে।’’ আনহাতে, ২০১৯ চনৰ নিৰ্বাচনত মোদীৰ পৰাজয় হ’ব তাত কোনো সন্দেহ নাই বুলি মন্তব্য কৰি গগৈয়ে লগতে কয় যে মোদীৰ দম্ভ, গৰ্ব আৰু স্বেচ্ছাস্বাৰিতাই তেওঁৰ পতন আনিব। ‘‘ইতিমধ্যে পতনৰ আৰম্ভ হৈছে। গুজৰাটৰ পৰাই তেওঁৰ জয়যাত্ৰা আৰম্ভ হৈছিল, এতিয়া তিনিখন ৰাজ্যৰ ফলাফল দেখিলে, ক’ত জিকিলে?’’ গগৈয়ে এইদৰে কয়।ইপিনে, বিজেপিয়ে প্ৰত্যেক ক্ষেত্ৰতে গোকাট মিছাৰ আশ্ৰয় লোৱা বুলি উল্লেখ কৰি তেওঁ কয়, ‘‘এফালে নাগৰিকত্ব সংশোধনী বিধেয়কো আনিব, অন্যফালে অসম চুক্তিৰ ৬ নং দফা কাৰ্য্যকৰী কৰিব বিচাৰিব। ইয়াতকৈ গোকাট মিছা কথা হ’ব পাৰে নেকি?’’\nউক্ত সংবাদমেলতে গগৈয়ে বিজেপিৰ মিত্ৰদল অগপ আৰু এআইয়ুডিএফকো সমালোচনা কৰে। তেওঁ কয়, ‘‘প্ৰফুল্ল মহন্ত আৰু আজমল শ্মশানলৈ গৈ আছে।’’ তদুপৰি, আজমলৰ সৈতে কংগ্ৰেছৰ মিত্ৰতাৰ সন্দৰ্ভত গগৈক সাংবাদিকে সোধাত তেওঁ কয়, আজমল দিল্লীতহে কংগ্ৰেছৰ লগত ভাল, ইয়াত কাজিয়া কৰি থাকে। শক্তি থাকোতেই অসমত কংগ্ৰেছে আজমলৰ লগত মিত্ৰতা নকৰিলে, এতিয়াটো তেওঁৰ শক্তিয়েই নাই, এতিয়া দুৰ্বলৰ লগত কোনোবাই মিত্ৰতা কৰিব নেকি? পঞ্চায়ত নিৰ্বাচনৰ পাছত আজমলৰ গৰাখহনীয়া হৈছে, এতিয়া তেওঁক আমি বচাবলৈ যাম নেকি? এইটো আমাৰ মুৰ্খামিহে হ’ব-গগৈৰ মন্তব্য।\nইপিনে, আগন্তুক লোকসভা নিৰ্বাচনত বিজেপিৰ অসমত পতন হ’ব বুলি দাবী কৰি গগৈয়ে কয়, ‘’অসমত অৱশেষত কেৱল কংগ্ৰেছ দলেই থাকিব, অসমৰ উন্নয়ন কংগ্ৰেছেই কৰিব। তাৎপৰ্য্যপূৰ্ণভাৱে, অসম আন্দোলনৰ ৮৫৫ জন চহিদক কংগ্ৰেছেৰ দিনতে গুলিয়াই মৰা হৈছিল বুলি স্বীকাৰ কৰি গগৈয়ে কয় যে সেয়া আন্দোলন কৰাৰ কাৰণেই গুলিওৱা হৈছিল কিন্তু তাৰ বাবে দায়ী প্ৰফুল্ল কুমাৰ মহন্তহে।\nটেগ্‌চAssam Assam Accord Assam Chief Minister Badaruddin Ajmal BJP Assam Congress Prafulla Kumar Mahanta Sarbananda Sonowal Tarun Gogoi\nপূৰ্বৱৰ্তী আছুৰ বন্ধলৈ সৰ্বাত্মক সমৰ্থন ৭০টা সংগঠনৰ\nপৰৱৰ্তী সংখ্যালঘু জলপানিৰ বৃহৎ বিত্তীয় কেলেংকাৰিঃ জুৰীয়াত তদন্তকাৰী চি আই ডিৰ দল


গৰুৰ চোৰাং বেপাৰ আৰু কিছু কথা (জয়দীপ চক্ৰৱৰ্তী) - সাহিত্য ডট অৰ্গ\nAugust 15, 2015 March 10, 20210Comments\n২০০০ চনৰ কথা। মই তেতিয়া এনেই বনে-জংঘলে উদ্দেশ্যবিহীনভাবে ঘূৰি-ফুৰি আমনি লাগি, অঙহী-বঙহী আৰু আত্মীয়স্বজনৰ নানাটা কটুকথা শুনি অৱশেষত বন্ধু অৰ্ণৱ বোসৰ স’তে মিলি আমাৰ ঘৰতেই ডায়েৰী ফাৰ্মি কৰাৰ কথা চিন্তা-চৰ্চা কৰি আছিলোঁ। এই ক্ষেত্ৰত আমাৰ গুৰু আছিলে বঙাইগাঁৱৰে ভেটেনাৰী ডক্টৰ জিতেন সিংহ ডাঙৰীয়া। তেখেতে পোনচাতেই গৰু মানে ক্ৰছ ব্ৰীডৰ গৰুৰে ফাৰ্মি নকৰি ম’হ পুহিবলৈ উপদেশ দিলে। চৰোৱাসকলে হেনো ম’হ পুহি গৰুতকৈ কেবাগুণো বেছিকৈ লাভ কৰে। তদুপৰি ম’হৰ বেমাৰ আদিও কম আৰু পোৱালীবোৰৰ দামো বহু বেছি। বিহাৰৰ সোণপুৰৰ পৰা হেনো তেওঁলোকে ৰেলৰে প্ৰতিবছৰে আনে হাজাৰ হাজাৰ মূৰাহ ব্ৰীডৰ ম’হ, যিবোৰ তেওঁলোকে কয় গুজৰাটি ম’হ বুলি। গুৰুদেৱে দিয়া উপদেশ শিৰোধাৰ্য কৰি ৰাস পূৰ্ণিমাৰ মেলাত যাবলৈ ওলালোঁ পৃথিৱীৰ প্ৰখ্যাত বিহাৰৰ সোণপুৰ পশুমেলালৈ, ম’হ কিনাৰ উদ্দেশ্যে। সেই মেলাৰ অভিজ্ঞতা আন এক বিষয় যদিয়ো এয়া ইয়াত এক বিশেষ কাৰণেহে উত্থাপন কৰিলোঁ। সোণপুৰৰ মেলালৈ গৈ পাইয়েই চাওঁ হাজাৰৰ সংখ্যাত আমাৰ ইয়াৰে চৰোৱা মানুহ; যিবোৰ মানুহ এই মেলাত গোট খাইছে গৰু-ম’হ কিনাৰ উদ্দেশ্যলৈ। বেছিভাগ মানুহেই ধুবুৰী, বঙাইগাঁও আৰু বৰপেটা জিলাৰ পৰা যোৱা। সিহঁতৰ মাজত চিনিপোৱা মানুহ দুজনমানো লগ পালোঁ। আমি ম’হ ৰখিয়া হিচাবে লগত লৈ যোৱা ৰবিয়াল নামৰ নাঙলাৰ চৰৰ ল’ৰাজনৰতো ঢেৰ চিনাকি মানুহ ওলাল তাতে। বিহাৰী মহাজন, মেলাত কিনা ম’হ ৰখাৰ বাবে মাটিভাৰা দিয়া মালিক, ৰেলৰ ডবা বুক কৰি দিয়া বিহাৰী দালাল আদিবোৰেও সিহঁতৰ বহুতকেই চিনি পায়। তেওঁলোক হেনো প্ৰতি বছৰেই আহি থাকে গৰু-ম’হ কিনিবলৈ। আমাৰ দুজনৰ চেহেৰা-পাতি ভাষা আৰু বেশভূষা ভিন্ন হোৱাত প্ৰায় সকলোৰেই আমাৰ তম্বুৰ প্ৰতি তীক্ষ্ণ দৃষ্টি। কেবাজনো আহি আমাক সুধিলে “আপলোগ ভি অজগৰ পাৰ্টিছে হ্যেঁ কেয়া ?” একো বুজি নাপাই ভেবা লাগি চাই থাকোঁতেই গ’ল আমাৰ প্ৰথম দিন।\nপিছদিনা অৰ্ণৱ আৰু মই আলোচনা কৰি সিদ্ধান্ত ল’লোঁ যে আমি প্ৰথম দিনাখন ম’হ নিকিনো, কেৱল মানুহবোৰে কি দামত কেনেকৈ গৰু-ম’হবোৰ কিনে তাকে চাই ফুৰিম আৰু এনেই মেলাত ঘূৰি ফুৰিম। এইদৰে নানাজনে গৰু-ম’হ কিনা চাই মোটামুটিকৈ এটা অনুমান লগালোঁ যে ম’হ এটাৰ সৰ্ব্বচ্চ দাম হয়, ম’হে দিয়া গাখীৰৰ প্ৰতি লিটাৰৰ পৰিমানৰ বিপৰীতে সৰ্ব্বোচ্চ ২ হাজাৰ টকাকৈ। দৰ-দাম শেষ হোৱাৰ পিছত দালালৰ জৰিয়তে ১টকীয়া মুদ্ৰা এটা ম’হৰ মালিকৰ হাতত দিয়াৰ পিছত সেই গৰু-ম’হবোৰৰ গাখীৰ খিৰাই সম্পূৰ্ণ টকাখিনি দিব লাগে। দালালে ম’হৰ কিনোতা আৰু বেচোতাৰ পৰা ১০ টকাকৈ ল’য়। তাতো দেখিলোঁ দালালবোৰে অসমৰ পৰা যোৱা মানুহ দেখিলেই যে ‘অজগৰ’ ভাই বুলি মাতে। পিছে আচৰিত হ’লোঁ আন এটা কাৰণত হে অসমৰ পৰা যোৱা প্ৰায়ভাগ মানুহেই কিনে একেবাৰে কম দামী বুঢ়া ২/৩ লিটাৰমান গাখীৰ দিয়া আনকি পোৱালী নথকা বা বেমাৰী গৰু-ম’হবোৰহে। যি নহওক আমি সিহঁতৰ লগত প্ৰায় সময়েই ঘূৰি ফুৰা বাবেই ওচৰৰ কেম্প, দানা-ঘাঁহ যোগান দিয়া মানুহ সকলোৱেই গম পালে যে আমিও আচলতে ‘অজগৰ’হে। এই নাম সম্পৰ্কে আমি লগত নিয়া আমাৰ টকাখিনি জমা থোৱা কেম্পৰ ঠাকুৰক সোধাতহে গম পালোঁ অজগৰ নামৰ আচল অৰ্থটো, ঠাকুৰে ক’লে,”হৰ এক চাল ইহাছে যিতনা গাই-ভৈচা আপলোগকি উধাৰ যাতে, আবতক তো আচাম মে বিহাৰ ছে ভি যাদা গাই-ভৈচা হোনা চাহিয়ে থা…!!! চব গিল যাতা হ্যেই তু লোগ, বিলকুল অজগৰ কি তৰাহ”- অহ মানে কেছ এয়া হে!!! পিছলৈ ৮/১০লি. গাখীৰ দিয়া চাৰিটা ম’হ আমিও কিনিলোঁ, কিন্তু হ’লে কি হ’ব অজগৰ হিচাবে বিহাৰী বা আন ৰাজ্যৰ গ্ৰাহকে তৈয়াৰ কৰা চালান, ভেটেনাৰী ট্ৰেভেলিং ফিটনেছ আদি আমিও কৰিব লাগিল ৩গুণ অধিক পইছাৰে…। মুঠতে অজগৰে সকলোতে অধিক পইচা দিবই লাগিব। ইয়াত উপায় নাই এইখন অসমটো নহয়।\nসঁচাকৈ ক’ত যায় অসমলৈ অহা ইমান গৰু-ম’হ…? উত্তৰ সহজ এই গৰু-ম’হবোৰৰ অধিকাংশই চোৰাংকৈ পায়গৈ বাংলাদেশ। প্ৰতি বছৰে ভাৰতৰ পৰা বাংলাদেশলৈ চোৰাংকৈ যায় ২৫ লাখ গৰু-ম’হ, যাৰ বজাৰ মূল্য ৩১হাজাৰ কোটি টকা।* অৱশ্যে ম’হ বহু কমকৈয়ে যায়, গৰুৰ সংখ্যাই ৯৫ শতাংশ। যাৰ বেছিভাগেই এবছৰৰ আগলৈ গৈছিলে পশ্চিমবঙ্গৰ সীমান্তৰ ২৪ পৰগনাৰ জিলাৰ বনগাঁও আৰু বসিৰহাটৰ বিস্তীৰ্ণ অঞ্চলেৰে। এই ব্যৱসায়ে মূৰৰ কামোৰণিৰ সৃষ্টি কৰিছে চোৰাংচোৱা বিভাগৰো, কাৰণ গৰুৰ চোৰাং ব্যৱসায়ীৰ লগতে এনে কিছুলোক ভাৰতলৈ সোমাই আছে যাক লৈ কেন্দ্ৰীয় চৰকাৰ যথেষ্ট চিন্তিত। গৰুৰ চোৰাংবেপাৰীসকলে কোনো ধৰণৰ বেমেজালি, উলুম-জুলুম নোহোৱাকৈ সীমান্ত পাৰাপাৰৰ সকলো শুংসূত্ৰ জানে। তদুপৰি তেওঁলোকৰ দুয়োফালৰে বিকল্প ৰাস্তা-ঘাটবোৰ অতি চিনাকি। সেয়ে সেই চোৰাং বেপাৰীৰ লগত হাত মিলাই অনায়াসে সীমান্ত পাৰহৈ ভাৰতলৈ আহিব পৰা যায় বাবে এই চোৰাং বেপাৰীৰ শৰণ লৈছে একাংশ মৌলবাদী জামাত-উগ্ৰপন্থীয়ে। সিহঁতৰ লগতে আহি আছে বাংলাদেশী টকাও। সেই টকা পৰিছেগৈ ভাৰতত আত্মগোপন কৰা জামাত নেতা আৰু তাৰ সাহাৰ্য্যকাৰী যুৱকসকলোৰ ওচৰলৈ। আচলতে যোৱা বছৰ পশ্চিমবঙ্গৰ খাগড়াগড়ৰ বিস্ফোৰণৰ পিছত বাংলাদেশৰ চোৰাংচোৱা বিভাগ (ৰ্যাব)-ৰ অফিচাৰসকলে ভাৰতত আহি খাগড়াগড় কাণ্ডৰ ধৃত সকলোক জেৰা কৰি বেছ কিছু তথ্য পায় আৰু তাৰ পিছতেই বাংলাদেশত জামাত-উগ্ৰপন্থীৰ গ্ৰেপ্তাৰ সংখ্যা বাঢ়ি যায়। যাৰ ফলস্বৰূপে বাংলাদেশৰ ভূমি জামাত নেতা সকলৰ পক্ষে বৰ এটা নিৰাপদ নহয় বুলি জানি তাৰ বেছিভাগ নেতাই ভাৰতলৈ পলাই আহিবলৈ বাধ্য হয়, ঠিক আমাৰ উগ্ৰপন্থীসকল বাংলাদেশলৈ যোৱাৰ দৰেই। **\nপশ্চিমবংগৰ এজন উচ্চপদস্থ পুলিচ বিষয়াই জানিবলৈ দিয়া মতে ভাৰতৰ বুকুত নতুন ঘাটি সাজি বাংলাদেশৰ জামাতলৈ অস্ত্ৰ আৰু বিস্ফোৰক পঠোৱাটোৱেই সিহঁতৰ মূল লক্ষ্য।** পিছে মাদ্ৰাছা সাজি তাতে অস্ত্ৰ আৰু বিষ্ফোৰণ সামগ্ৰী জমা কৰা ‘খাগড়াগড়’ মডেলৰ আঁচনি তচনচ হৈ যায় মাত্ৰ এটা বিষ্ফোৰণৰ বাবেই। খাগড়াগড় কাণ্ড অভিযুক্ত সকলৰ মাজত ২১ জন এতিয়া জেলত বন্দী। সেই ঘটনাৰ লগত জড়িত সন্দেহত এতিয়াও ১৫ জন মোষ্ট ৱান্টেডক বিচাৰি আছে জাতীয় তদন্তকাৰী সংস্থা (এনআইএ)। যিহেতুকে গৰুৰ চোৰাংবেপাৰৰ লগত সিহঁতৰ সম্পৰ্ক আৰু সীমান্ত পাৰাপাৰ হোৱাটো প্ৰমাণিত সেয়ে বাংলাদেশলৈ গৰুৰ চোৰাংবেপাৰৰ ওপৰত নাকি লগাবলৈ তীব্ৰ অভিযান আৰাম্ভ কৰাৰ নিৰ্দেশ দিয়ে কেন্দ্ৰীয় চৰকাৰে, যাতে সোনকালেই গৰুৰ চোৰাং বেপাৰ বন্ধ হয়। কেন্দ্ৰীয় চৰকাৰৰ এই নিৰ্দেশনাৰ পিছৰ পৰা বিএচএফে এতিয়ালৈ প্ৰায় ৯০ হাজাৰ গৰু জব্দ কৰে আৰু প্ৰায় ৪০০ জন ভাৰতীয় আৰু বাংলাদেশী গৰু চোৰাংবেপাৰীক পশ্চিমবংগত আটক কৰে পুলিছে।*** অগত্যা গৰুৰ চোৰাং বেপাৰীয়ে গৰু পাৰ কৰোৱাৰ বাবে নতুন লক্ষ্য কৰি লয় অসম-বাংলাদেশ সীমাৰে। যদিও আগতেও অসম-বাংলাদেশ সীমাৰে গৰুৰ চোৰাংভাৱে নিয়মিয়াকৈ বাংলাদেশলৈ গৈছিল পিছে যোৱা বছৰৰ পৰা এই সংখ্যা হঠাৎ বাঢ়ি যায় কেবাগুণো। আপুনি দিনে ৰাতি যি কোনো সময়তে ৩১ নং ঘাই পথৰ গৌৰীপুৰৰ পৰা ছাগলীয়াৰ ফালেলৈ গ’লেই দেখা পাব দলেদলে হাজাৰ-বিজাৰ গৰু সেই পথেৰে দিনে ৰাতি খোজ কঢ়াই আনি থকা হৈছে। যিবোৰ পিছলৈ ঘিউমাৰি, বিন্নাচৰা, পাটামাৰি, ধৰ্মশালা, দৰ্ণী, কালো আদি সীমান্তৰে প্ৰতিদিনে বাংলাদেশলৈ যায়। প্ৰশাসন, সংগঠন, নেতা, হাতা, বাদী, বিবাদী কোনো কওতা নাই…চাওতা নাই…সকলোৱেই মেনেজড। গৰু আনি থকা মানুহবোৰক সুধিলে এটাই উত্তৰ পোৱা যায়- ” ছাৰ, চৰে নিমু খেত কৰবাৰ লাইগ্গা !” গৰু পাৰাপাৰত ব্যৱহাৰ হোৱা মানুহবোৰ পিছে সাধাৰণ শ্ৰমিকহে, তেওঁলোকে গৰু-ম’হ পাৰ কৰি দিয়াৰ বাবদ দৈনিক ৫০০ টকাকৈহে পায়। মালিকবোৰ একো একো জন দুধৰ্ষ মাফিয়া, সিহঁতৰ ক্ষমতাও অপৰিসীম। তেওঁলোকেই আঁৰৰ পৰা চলায় এই খেল।\nবিহাৰকে আদিকৰি উত্তৰ প্ৰদেশ, পশ্চিমবংগ আদিৰ পৰা অহা গৰুবোৰ আটাইতকৈ কম খৰচত পাৰ কৰা যায় পশ্চিমবংগৰ সীমান্তৰেহে কাৰণ গৰুবোৰ যিমান দূৰ বাট নিয়া হয় চোৰাং বেপাৰীৰ বাবে সিমানেই বেছি খৰচ হয়। বিভিন্ন দল সংগঠন, প্ৰশাসন, পুলিচ, নেতা, দাদা, বিপ্লৱীকে ধৰি আনকি গণতন্ত্ৰৰ এটা স্তম্ভৰ গুৰিতো প্ৰতিটো অঞ্চলতে বেপাৰীয়ে শকত ধনৰ টোপোলা আগবঢ়াবলগীয়া হয়। গতিকে পথ যিমান বেছি হয় সিমানেই খৰচৰ পৰিমানও বাঢ়ি যায়, যাৰ প্ৰভাৱ গৰুৰ দামৰ ওপৰত পৰে। বেপাৰীয়ে আগতকৈ দাম বঢ়াই দিবলৈ বাধ্য হয় তদুপৰি চৰকাৰৰ কঠোৰ নিৰ্দেশনা কিছু হ’লেও কঠোৰ হৈছে অসম সীমান্তৰ বিএছএফ যাৰ বাবে বাংলাদেশত গৰুৰ চাহিদা অনুযায়ী গৰুৰ যোগান হোৱা নাই ইয়াৰ প্ৰভাৱ পৰিছে বাংলাদেশৰ বজাৰতো। কিছুদিন আগতো প্ৰতি কেজিত মাত্ৰ ২৫০টকাত উপলব্ধ গোমাংসৰ দাম বৰ্তমান বাংলাদেশত চুইছেগৈ ৫০০ টকালৈকে (ব্যক্তিগত যোগাযোগ, জনৈক ফেছবুক বন্ধু, বাংলাদেশ)।\nভাৰত চৰকাৰে এই কাঢ়া পদক্ষেপ লোৱাৰ বাবে বাংলাদেশ চৰমভাৱে ক্ষতিগ্ৰস্থ হৈছে। বাংলাদেশৰ অৰ্থনীতিতো ইয়াৰ প্ৰভাৱ পৰিছে। বিশেষকৈ বাংলাদেশত গৰুৰ আমদানি কমি যোৱাত মাংসৰ ব্যৱসায় আৰু চামৰা শিল্প ক্ষতিগ্ৰস্ত হৈছে।**** বাংলাদেশৰ প্ৰধানমন্ত্ৰী শেখ হাচিনাৰ ৰাজনৈতিক উপদেষ্টা এইচ টি ইমামে কয় যে, গৰুৰ মাংসৰ ব্যৱসায় আৰু চামৰা শিল্প যে ক্ষতিগ্ৰস্ত হৈ আছে ইয়াত কোনো সন্দেহ নাই। বাংলাদেশৰ মাংস ৰপ্তানিকাৰক চৈয়দ হাবিৱে জানিবলৈ দিয়া মতে, ভাৰতৰ পৰা গৰু অহা কমি যোৱাত ৭৫ শতাংশ আন্তৰ্জাতিক অৰ্ডাৰ তেওঁৰ কোম্পানীয়ে নাকচ কৰিবলগীয়া হৈছে। তেওঁৰ কোম্পানী বেঙ্গলমিটছে বছৰত পাৰস্য উপসাগৰীয় অঞ্চলৰ দেশবোৰত প্ৰায় ১২৫ টন মাংস ৰপ্তানি কৰে। বাংলাদেশ টানাৰ্চ এচোচিয়েশ্বনৰ সভাপতি শাহিন আহমেদে কয়, চামৰাৰ অভাৱত বাংলাদেশৰ ১৯০টি টেনাৰিৰ মাজত ৩০টা টেনাৰি ইতিমধ্যেই বন্ধ হৈ গৈছে। প্ৰায় ৪ হাজাৰ কৰ্মীয়ে চাকৰি হেৰুৱাইছে।***\nযিহেতু গৰু চোৰাংবেপাৰীৰ মূল লক্ষ্য এতিয়া অসম, সেয়েই এই ক্ষেত্ৰত অসমবাসী সাৱধান হ’ব লাগিব। কাৰণ গৰু চোৰাংবেপাৰৰ ছলেৰে মানৱতাৰ শত্ৰুসকল অসমলৈ আহিব পাৰে। ইয়াৰ বাবে চৰকাৰে উচিত পদক্ষেপ লোৱাটো অতি দৰকাৰী। আমাৰ হিন্দুই গৰু নাখায়, পিছে বুঢ়া গৰুবোৰ, কাম নোহোৱা গৰু-ম’হবোৰ বেপাৰীক দিয়ে। হিন্দুৰ ঘৰৰ পৰা নিয়া কৌটি কৌটি বুঢ়া গৰুবোৰ বেপাৰীয়ে ঘৰত দানা খুৱাই ৰাখিবৰ বাবে নিকিনে। বেপাৰীয়ে সেই গৰুৱোৰ কিনি নিয়ে তাৰ চামৰা আৰু মাংসৰ বাবেহে, সেয়া পিছে কোনো হিন্দুৱে নজনা নহয়। ভাৰতবৰ্ষ গৰুৰ উৎপাদনত পৃথিৱীৰ প্ৰথম স্থানত, গতিকে আন আন সামগ্ৰীৰ ৰপ্তানিৰ দৰেই নিৰ্দ্দিষ্ট নিয়মৰ মাজেৰে গৰুৰ বেপাৰো হ’ব পাৰে। বছৰি ৩১হাজাৰ কোটি টকাৰ ব্যৱসায় চলে অথচ চৰকাৰৰ ঘৰত এটি ফুটা কঢ়িও জমা নপৰে! এয়া কি ধৰণৰ কথা…??? যিহেতু ভাৰতৰ হাজাৰ হাজাৰ কিলোমিটাৰ জোৰা সীমা বাংলাদেশৰ লগত গতিকে গৰু-ম’হৰ চোৰাং বেপাৰ একেবাৰে বন্ধ হ’ব বুলি আশা কৰিব নোৱাৰি। তাৰ বাবে চৰকাৰে অতিৰিক্তভাৱে বিএছএফ জোৱান নিযুক্ত কৰিও কিবা লাভ আছে বুলি মনে নধৰে, নহ’লে এনেদৰে দৈনিক হাজাৰ হাজাৰ গৰু ৰাজপথেৰে নিয়াটো সম্ভৱেই নাছিল। তাতকৈ চৰকাৰে গৰু ৰপ্তানিত অনুমোদন দিয়ক। অন্যথাই বাংলাদেশ দৰে অহিন্দু-প্ৰধান ৰাজ্যত এই সম্পৰ্কীয় উদ্যোগ গঢ়ি তোলক। সীমান্তৰ নৈসমূহৰ দলঙৰ তলেদি নহয় গৰু-ম’হ যাওক নিৰ্দ্দিষ্ট গেটেৰে সম্পূৰ্ণ নিয়ম অনুযায়ী। চৰকাৰে মিছাতে কোটি টকাৰ ৰাজহ কিয় হেৰুৱাব লাগে?? কিয় উদগনি দিব লাগে মাফিয়াৰাজক? কিয় চৰকাৰী বিষয়া-কৰ্মচাৰীক দিব লাগে ৰাজপথত মুক্তভাৱে ঘোচ খোৱাৰ অনুপ্ৰেৰণা!!!\n*প্ৰথম আলো, ঢাকা, বাংলাদেশ (৩ এপ্ৰিল ২০১৫)\n**আনন্দবাজাৰ পত্ৰিকা, কলকাতা(১অগস্ট, ২০১৫)\n***দৈনিক ইত্তেফাক, ঢাকা, বাংলাদেশ(৫জুলাই, ২০১৫)\n****TOI, অনলাইন(৩০জুন, ২০১৫)\n← দেউতা (মৌচুমী দাস)\nবৰ্ণহিন্দু অসমীয়াই অসমখন খালে নে শাসকৰ বিভাজন ৰাজনীতিয়ে? (ডা: অজিত কুমাৰ পটঙ্গীয়া) →\nগোৱালপৰীয়া লোকগীতৰ সম্ৰাজ্ঞী প্ৰতিমা বৰুৱা পাণ্ডে (জয়দীপ চক্ৰৱৰ্তী )\nমাঘৰ দুই পৰম্পৰাগত উৎসৱ, মাঘ বিহু আৰু মকৰ সংক্ৰান্তি- ববিতা শৰ্মা


যেনে কৰ্ম, তেনে ফল! ৰাস্তাৰ কুকুৰক নেগুৰত ধৰি ঘূৰাই, দলিয়াই নিৰ্যাতন চলোৱা যুৱকক গ্ৰেপ্তাৰ আৰক্ষীৰ; ছচিয়েল মিডিয়াত ভাইৰেল হৈছিল এটা ভিডিঅ’\nডাঙৰ নহয়, বহুত ডাঙৰ! ৰাস্তাত দেখা পোৱা গ'ল প্ৰকাণ্ড সাপ; দেখি বুকু কঁপি উঠিল পথচাৰীৰ, Watch Viral Video\nছচিয়েল মিডিয়াত ভাইৰেল (Social Media Viral Video) হোৱা এটা এটা বিশেষ ভিডিঅ’ৰ পিছতে দেশজুৰি সৃষ্টি হৈছিল প্ৰতিক্ৰিয়াৰ\nছচিয়েল মিডিয়াত ভাইৰেল (Social Media Viral Video) হোৱা এটা এটা বিশেষ ভিডিঅ’ৰ পিছতে দেশজুৰি সৃষ্টি হৈছিল প্ৰতিক্ৰিয়াৰ। ভিডিঅ’টো এজন উদণ্ড যুৱকৰ। ভাইৰেল হোৱা ভিডিঅ’টো চালে আপুনিও এই যুৱকজনক গৰিহণা দিব। কাৰণ যুৱকজনৰ এই কু-কাণ্ড দেখিলে আপোনাৰো খং উঠাটো একেবাৰে স্বাভাৱিক কথা।\nভিডিঅ’টোত দেখা পোৱা গৈছে যে, পথৰ কাষত শুই থকা এটা কুকুৰৰ ওপৰত কেনেদৰে এজন যুৱকে চলায় বৰ্বৰ অত্যাচাৰ (Youth Harrased Street Dog)। শুই থকা কুকুৰটোক নেগুৰত ধৰি ঘূৰাই ঘূৰাই দূৰলৈ দলিয়াই দিছিল যুৱকজনে। এই দৃশ্য পোহৰলৈ অহাৰ পিছতে সকলোৱে একেমুখে যুৱকজনক শাস্তি দিয়াৰ পোষকতা কৰিছিল।\nবহুদিন ধৰি এই ঘটনা ক’ৰ হয় বা কি নাম এই যুৱকজনৰ কোনোৱে একো জনা নাছিল। কিন্তু ভিডিঅ’টো সামাজিক মাধ্যমত ভাইৰেল হৈ পৰাৰ পিছতে আগৰতলাৰ কে-নাইন K-Nine – Registered NGO নামৰ এটা বেচৰকাৰী সংগঠনে দৃষ্টিগোচৰ কৰিছিল। বিষয়টো বিবেচনা কৰি, এনজিঅ’টোৱে স্থানীয় আৰক্ষীৰ ওচৰলৈ গৈ ঘটনাটোৰ বিষয়ে জনাছিল।\nতাৰ পিছতে ৰাজবীৰ সৰকাৰ নামৰ ত্ৰিপুৰাৰ (Tripura Youth) এজন যুৱকে এই বৰ্বৰ কাণ্ড সংঘটিত কৰিছিল আৰক্ষীয়ে (Agartala Police) জানিবলৈ পালে। ইতিমধ্যে যুৱকজনক আগৰতলা আৰক্ষীয়ে গ্ৰেপ্তাৰ কৰিছে। আৰু আগৰতলাৰ নিউ কেপিটেল কমপ্লেক্স আৰক্ষী থানাত কে নাইন এনিমেল ৱেলফেয়াৰ চ’চাইটি K-Nine – Registered NGO য়ে যুৱকজনৰ বিৰুদ্ধে এজাহাৰ দাখিল কৰে। সেই এজাহাৰৰ ভিত্তিতে আৰক্ষীয়ে যুৱকজনক গ্ৰেপ্তাৰ কৰিছে।\nআৰু পঢ়কঃ https://khatangkhobor.com/news/international/anaconda-video-worlds-biggest-snake-came-on-the-road-watch-viral-video/9167/\nTags: Agartala PoliceK-Nine - Registered NGONortheastSocial Media Viral VideoTripuraViral VideoYouth Harrased Street Dogআগৰতলা আৰক্ষীউত্তৰ-পূৰ্বাঞ্চলকুকুৰৰ ওপৰত যুৱকে চলায় বৰ্বৰ অত্যাচাৰকে নাইন এনিমেল ৱেলফেয়াৰ চ’চাইটিছচিয়েল মিডিয়াত ভাইৰেল হ'ল ভিডিঅ’ত্ৰিপুৰাভাইৰেল ভিডিঅ'\nডাঙৰ নহয়, বহুত ডাঙৰ! ৰাস্তাত দেখা পোৱা গ’ল প্ৰকাণ্ড সাপ; দেখি বুকু কঁপি উঠিল পথচাৰীৰ, Watch Viral Video


বাৰ্তা:ভাৰতৰ প্ৰতিলিপ্যধিকাৰ আইন - অসমীয়া ৱিকিপিডিয়া\nবাৰ্তা:ভাৰতৰ প্ৰতিলিপ্যধিকাৰ আইন\nCopy-প্ৰতিলিপি, Right-অধিকাৰ, Act-অধিনিয়ম, Law- আইন। প্ৰবন্ধটোৰ শুদ্ধ শিৰোনাম হ'ব লাগিছিল- 'ভাৰতৰ প্ৰতিলিপি-অধিকাৰ অধিনিয়ম' বা শুৱলাকৈ কব লাগিলে- 'ভাৰতৰ প্ৰতিলিপ্যধিকাৰ অধিনিয়ম'। বাবুল বৈশ্য (talk) 18:03, 25 July 2019 (ইউ.টি.চি.)\nআলোচনা কৰি REDIRECT কৰি দিব লাগে। ইংৰাজী মূল (যিটোৰ পৰা অনুবাদ কৰা হৈছে) প্ৰবন্ধটো Copyright law of India বুলি আছে, আৰু ভিতৰত "The copyright act 1957" বুলি আছে। − দিব্য দত্ত (বাৰ্তা) 11:38, 26 July 2019 (ইউ.টি.চি.)\nকপিৰাইট এক্টখন সংসদত গৃহীত হৈছিল ১৯৫৭ত। সেয়েহে কপিৰাইট এক্টখনৰ বিষয়ে উল্লেখ কৰোঁতে Indian Copyright Act, 1957 বুলিয়ে কোৱা হয়। কিন্তু পিছৰ পৰ্যায়ত ইয়াৰ অনেক সংশোধন হৈছে। এইখন আইন নে অধিনিয়ম, সেয়া এই মুহূৰ্তত কব নোৱাৰিম, যিহেতু মোৰ আইনৰ সৈতে বিশেষ সম্পৰ্ক নাই। বাখ্যা কৰিবলৈ অলপ পঢ়াশুনা কৰিব লাগিব। কিন্তু কপিৰাইট এক্টৰ হিন্দী ভাৰ্চনৰ চৰকাৰী লিংক এটা দিছো। সেইটো চালে হয়তো কথাবোৰ অলপ স্পষ্ট হ'ব। http://copyright.gov.in/Documents/Copyright_Act_Hindi.pdf বাবুল বৈশ্য (talk) 16:51, 26 July 2019 (ইউ.টি.চি.)\nপ্ৰৱন্ধটোত যিহেতু আটাইকেইটা সংশোধনী অধিনিয়মৰ উল্লেখ কৰা আছে, সেইবাবে শিৰোনামটোত "আইন" (ভাৰতৰ প্ৰতিলিপ্যধিকাৰ আইন) ৰখা হওক, বাকী "স্বত্বাধিকাৰ"টো "প্ৰতিলিপ্যধিকাৰ" কৰি দিব লাগে। নিৰ্দিষ্ট Act খনৰ বাবে "অধিনিয়ম" শব্দটো ব্যৱহাৰ কৰিব লাগে, যেনে "প্ৰতিলিপ্যধিকাৰ অধিনিয়ম ১৯৫৭", "প্ৰতিলিপ্যধিকাৰ অধিনিয়ম ২০১২" ইত্যাদি। − দিব্য দত্ত (বাৰ্তা) 17:10, 26 July 2019 (ইউ.টি.চি.)\n"https://as.wikipedia.org/w/index.php?title=বাৰ্তা:ভাৰতৰ_প্ৰতিলিপ্যধিকাৰ_আইন&oldid=201116"ৰ পৰা অনা হৈছে\nএই পৃষ্ঠাখন ২৮ জুলাই, ২০১৯ তাৰিখে ০৯:১৭ বজাত অন্তিম সংশোধন কৰা হৈছিল।


ছাহিদ কাপুৰৰ নতুন ছবি; কবীৰ সিং\nছাহিদ কাপুৰৰ নতুন ছবি; ...\n| 26 Oct 2018 10:09 AM GMT\nবলীউডৰ চকলেট বয় হিচাপে খ্যাত ছাহিদ কাপুৰৰ 'পদ্মাৱত' আৰু 'বট্টী গুল মিটাৰ চালু' ছবি খনৰ অভিনয়ৰ জৰিয়তে দৰ্শকৰ মন জয় কৰাৰ পিছত পৰবৰ্তী ছবিৰ বাবে সাজু হৈছে ।ছাহিদ বৰ্তমান ব্যস্ত আছে তেলেগু ছবি 'অৰ্জুন ৰেড্ডী'ৰ হিন্দী ৰিমেকৰ শ্বুট্যিংত । 'অৰ্জুন ৰেড্ডী' ছবি খন পূৰ্বতে নিৰ্মান কৰা হৈছিল আৰু সেইখন ছবিক হিন্দীত নিৰ্মান কৰিব "কবীৰ সিং" বুলি । একে কাহিনী একে প্ৰযোজক মাত্ৰ ছবি খনৰ নামটো হ'ব সলনি । ছবি খনৰ নিৰ্দৰশক সন্দিপ ভাংগা আৰু কিদা আদৱানিয়ে মুখ্য মহিলা তথা অভিনেত্ৰী হিচাপে চৰিত্ৰ ৰূপায়ন কৰিব ।\n৩৭বছৰীয়া অভিনেতা জনে অলপতে ছবি খনৰ বাবে চ'চিয়েল মিডিয়াত জনপ্ৰিয় হৈ আছিল । 'অৰ্জুন ৰেড্ডী' ৰ সলনি "কবীৰ সিং" ৰখা হৈছে হিন্দী ৰিমেক ছবি খন ।প্ৰথম লুক প্ৰকাশ পাওতে ছাহিদে লিখিছে,"#ArjunReddy was loved and appreciated now it is time for #KabirSingh! Get reddy to see him in 2019."\nছবি খনৰ বিষয়ে আলোচনা কৰা সময়ত ছবি খনৰ নিৰ্দেশক যি গৰাকীয়ে তেলেগু ছবি খনো নিৰ্মান কৰিছে সন্দিপ ভাংগাই মত প্ৰকাশ কৰি কয় যে,যেতিয়া ছবি খনৰ হিন্দী ৰিমেকৰ স্ক্ৰিপটত কাম কৰা আৰম্ভ কৰিছিল সেই যাত্ৰা অতি সুন্দৰ আৰু উৎসাহ পূৰ্বক আছিল । আশা কৰিছে অৰ্জুন ৰেড্ডীৰ দৰে কবীৰ সিঙেও দৰ্শকৰ মন জয় কৰিবলৈ সক্ষম হ'ব ।\nছবি খন ব্যাপকভাৱে মুম্বাই,দিল্লী আৰু মছুৰীত শ্বুটিং হ'ব ।ছাহিদক বেলেগ বেলেগ চাৰিটা ৰূপত দেখা পোৱা যাব ইয়াৰ বাবে ইতিমধ্যে তিনিমাহৰ পৰা প্ৰস্তুতি আৰম্ভ কৰিছে ।


ভাৰতত যৌন শিক্ষাৰ স্বৰূপ - আৰহান ইনামূল - সাহিত্য ডট অৰ্গ\n“So-called ‘sex education’ to be banned. Yoga to be made compulsory.” –Ex Union Health Minister Dr Harsh Vardhan\n“I was astonished after seeing the illustrations in the textbook and am surprised that the government has forgotten the traditions and culture of India. I feel that this book was probably not presented before you or else you would not have permitted such books to be circulated,”-Shivraj Singh Chauhan\nএজন শিক্ষক হিচাপে বিভিন্ন সময়ত বিভিন্ন ধৰণৰ চৰকাৰৰ শিক্ষা বিভাগ তথা RMSAৰ দ্বাৰা আয়োজিত প্ৰশিক্ষণ আৰু শিক্ষণ কৰ্মশালা কিছুমানত অংশগ্ৰহণ কৰিবলৈ সুবিধা পাওঁ। এনে ধৰণৰ প্ৰায়ভাগ প্ৰশিক্ষণেই যদিও পাঠ্যক্ৰমৰ নিৰ্দিষ্ট বিষয় (যেনে বিজ্ঞান, গণিত বা ইংৰাজী) ভিত্তিক হয় কিন্তু তাৰ মাজতো কেইবাটাও ব্যতিক্ৰমী বিষয়ৰ প্ৰশিক্ষণত ভাগ লৈছিলোঁ, যেনে- কেৰিয়াৰ কাউন্সেলিং, লিংগ সমস্যা (GENDER ISSUES) , কৈশোৰকালীন সমস্যা , জীৱন কলা, ইত্যাদি। এনে ধৰণৰ প্ৰায় ভাগ প্ৰশিক্ষণৰেই এটা সাধাৰণ আলোচনাৰ টপিক থাকে, সেইটো হ’ল ছাত্ৰ-ছাত্ৰীৰ কৈশোৰকালীন সমস্যাসমূহ। যিহেতু কিশোৰ কালছোৱা মানৱ জীৱনৰ আটাইতকৈ গুৰুত্বপূৰ্ণ আৰু ৰহস্যঘন সময়, সেয়ে এই সময়চোৱাত কিশোৰ-কিশোৰীসকলক বিভিন্ন বিষয়ত সঠিক দিশত জ্যেষ্ঠসকলে পথ-প্ৰদৰ্শন কৰাটো অত্যন্ত আৱশ্যক। যিহেতু এই সময়চোৱাত মানৱ দেহ আৰু মনত হঠাতে বহুতো পৰিবৰ্তন আহি পৰে গতিকে ছাত্ৰ-ছাত্ৰীসকলক উচিত আৰু বুজি পোৱা ধৰণেৰে সজাগ, সচেতন আৰু শিক্ষিত নকৰিলে তেওঁলোকৰ কৌতুহলপূৰ্ণ মন আৰু অত্যুৎসাহী মানসিকতাই বিপথে পৰিচালিত কৰাৰ সম্ভাৱনা থাকে। এই ক্ষেত্ৰত আটাইতকৈ বৃহৎ প্ৰত্যাহ্বান হৈ পৰে কিশোৰ-কিশোৰীসকলক উচিত আৰু তেওঁলোকৰ মানদণ্ড অনুযায়ী পৰিশীলিত ৰূপত “যৌন-শিক্ষা” প্ৰদান কৰাটো। এই বিশেষ ইছ্যুটোৰ প্ৰতি লক্ষ্য ৰাখিয়েই প্ৰশিক্ষণসমূহত শিক্ষক-শিক্ষয়িত্ৰীসকলক শিকোৱা হয় কিদৰে সেই বয়সৰ ছাত্ৰ-ছাত্ৰীসকলক প্ৰকৃত দিশত পথ-প্ৰদৰ্শন কৰিব পাৰি, বিশেষকৈ কিদৰে তেওঁলোকক পৰিশীলিত আৰু কাৰ্যকৰী ৰূপত “যৌনতা” সন্দৰ্ভত ৰুচি সম্পন্ন আৰু সঠিক প্ৰয়োজনীয় জ্ঞান বৰ্ধনশীল শিক্ষা প্ৰদান কৰিব পাৰি তাৰ ওপৰত প্ৰশিক্ষণ দিয়া হয়। আনহাতে উচ্চ মাধ্যমিক পৰ্যায়ৰ বিজ্ঞানৰ পাঠ্যক্ৰমত কৈশোৰকালীন দৈহিক আৰু মানসিক পৰিবৰ্তন আৰু জীৱৰ প্ৰজনন বিষয়ক পাঠ আছে, সেয়ে বিজ্ঞানৰ শিক্ষক-শিক্ষয়িত্ৰীসকলৰ ওপৰত এটা গধুৰ দায়িত্ব আৰু প্ৰত্যাহ্বান আহি পৰে শ্ৰেণীত এই বিশেষ বিষয়ৰ ওপৰত আলোচনা কৰোতে। কিন্তু ভাৰতৰ প্ৰায়ভাগ শিক্ষানুষ্ঠানত অপ্ৰিয়ভাৱে বাস্তবক্ষেত্ৰত ইয়াৰ সম্পূৰ্ণ বিপৰীত দৃশ্য এটাহে পৰিলক্ষিত হয়। প্ৰায় সংখ্যক বিজ্ঞানৰ শিক্ষকেই পাঠ্যক্ৰমৰ সেই বিশেষ অংশটো শ্ৰেণীত আলোচনা নকৰে। এই ক্ষেত্ৰত প্ৰায়ভাগ বিজ্ঞানৰ শিক্ষকে দিয়া যুক্তি হ’ল যে “যৌনতা” সন্দৰ্ভত ছাত্ৰ-ছাত্ৰীসকলৰ লগত আলোচনা কৰিবলৈ তেওঁলোকে অসহজ বোধ কৰে। গতিকে সেই বিশেষ সমস্যাটোৰ প্ৰতিয়েই লক্ষ্য ৰাখি প্ৰায়েই লিংগ সমস্যা (GENDER ISSUES), কৈশোৰকালীন সমস্যা, জীৱন কলা আদিৰ ওপৰত প্ৰশিক্ষণ আয়োজন কৰা হয় শিক্ষা বিভাগ তথা RMSA’ৰ উদ্যোগত। কিন্তু তাৰ পিছতো ভাৰতত “যৌন শিক্ষা”ৰ অৱস্থা তেনেই পুতৌজনক, অকাৰ্যকৰী আৰু অজনপ্ৰিয় ৰূপতেই আছে। সাধাৰণ লোকৰ কথা বাদেই, খোদ বহু শিক্ষক-শিক্ষয়িত্ৰী, উচ্চ শিক্ষিত ব্যক্তি, ৰাজনৈতিক নেতা আদিয়ে “যৌন শিক্ষা”ৰ প্ৰতি অদ্যাপি ঋণাত্মক ধাৰণাহে পোষণ কৰা দেখা যায়। তদুপৰি অনবৰত “মৰেল পুলিচিং”ত ব্যস্ত থকা সাংস্কৃতিক গুৰু, সংস্কৃতি ৰক্ষাকাৰী আৰু ধৰ্মগুৰুসকল আছেই দূৰৰ পৰাই “যৌন শিক্ষা”ক ছিঃছিঃ কৰিবলৈ। কিন্তু প্ৰকৃতাৰ্থত এখন বিকশিত আৰু প্ৰগতিশীল ভাৰত কামনা কৰাসকলে স্বাভাবিকতেই বিচাৰে যে কাৰ্যকৰী ৰূপত আৰু জনপ্ৰিয় হৈ পৰাকৈ ভাৰতত “যৌন শিক্ষা”ৰ প্ৰসাৰ হওক। সেয়ে এই বিষয়ত প্ৰায়েই আলোচনা হয় যে ভাৰতীয়সকল “যৌনতা” সন্দৰ্ভত কিয় ইমান সংকীৰ্ণমনা আৰু “আতঙ্কিত (!!)” হয়, ইয়াৰ উত্তৰ হিচাপে বিভিন্নজনে বিভিন্ন ধৰণৰ ব্যাখ্যা আগবঢ়ায়। ইয়াৰ ভিতৰত আটাইতকৈ সাধাৰণ ব্যাখ্যাটো হ’ল যে “ভাৰতীয় ৰক্ষণশীল সংস্কৃতি” আৰু “ভাৰতীয় নৈতিক শিক্ষা” ইয়াৰ বাবে মূলত দায়ী। কিন্তু প্ৰকৃততে এয়া সম্পূৰ্ণ শুদ্ধ আৰু শেষ সিদ্ধান্তলৈ আহিব পৰা বিশ্লেষণ হয় জানো?\nযিসকলে ভাৰতীয় সংস্কৃতিৰ ধাৰা ঐতিহাসিক প্ৰেক্ষাপটত অধ্যয়ন কৰিছে তেওঁলোকে নিশ্চয়কৈ মানি ল’ব যে ভাৰতীয় সমাজখন ঐতিহাসিকভাৱে “যৌনতা”ক লৈ যথেষ্ট পৰিমাণে, তুলনামূলকভাৱে প্ৰায় উদাৰ আছিল। নহ’লে “মহাভাৰত”ৰ দৰে মহাকাব্যত ইমান মুকলিভাৱে আৰু বাৰে বাৰে “যৌনতা” বিষয়ক ঘটনাৰ উল্লেখ থাকিব জানো? উদাহৰণস্বৰূপে মহাভাৰতত উল্লেখ আছে যে পাণ্ডুক অভিশাপ দিয়া হৈছিল যে যদিহে তেওঁ কোনো মহিলাৰ লগত যৌন সম্পৰ্ক কৰে তেন্তে তেওঁৰ মৃত্যু হ’ব, আৰু ঘটনাক্ৰমে পাণ্ডুৰ মৃত্যু হৈছিল মাদ্ৰিৰ লগত যৌন সংগম কৰাৰ পিছতে। আনহাতে সেই মহাভাৰততে উল্লেখ আছে যে বিচিত্ৰবীৰ্য্য সন্তানহীন হৈ মৃত্যুবৰণ কৰাৰ পিছত ব্যাস ঋষিক আহ্বান জনোৱা হৈছিল বিচিত্ৰবীৰ্য্যৰ পত্নী কেইগৰাকীৰ গৰ্ভত ধৃতৰাষ্ট্ৰ আৰু পাণ্ডুক ধাৰণ কৰাবৰ বাবে। যদিহে ঐতিহাসিকভাৱে ভাৰতবৰ্ষ “যৌনতা”ক লৈ যদি ইমান ৰক্ষণশীল হ’লহেঁতেন ভাৰতীয় প্ৰাচীন মহাকাব্যত ইমান বিস্তাৰিত ৰূপত আৰু মুক্তভাৱে যৌনতাৰ কথা কল্পনাও কৰিব নোৱাৰিলোঁহেঁতেন। “কামসুত্ৰ” নামৰ যৌনতাকেন্দ্ৰিক কাব্যখনো প্ৰাচীন ভাৰতবৰ্ষতেই ৰচিত হৈছিল। “খাজুৰাহো”, “কণাৰ্ক” আদিৰ দৰে মধ্যযুগীয় মন্দিৰ আৰু গুহাসমূহ যদি পৰ্যবেক্ষণ কৰা হয় তেন্তে তাত “যৌনতা” আৰু “নগ্নতা”ৰ কলাসুলভ উপস্থাপন দেখা যায়। গতিকে যিসকলে অলপ গভীৰভাৱে ভাৰতীয় সংস্কৃতিৰ ইতিহাস ক্ষেত্ৰভিত্তিক ভাৱে অধ্যয়ন কৰিছে তেওঁলোকে বিনাদ্বিধাই মানি ল’ব যে বৰ্তমান আমি অনুমান কৰাৰ দৰে ঐতিহাসিকভাবে ভাৰতবৰ্ষ “যৌনতা” বিষয়ক লৈ সিমান ৰক্ষণশীল নাছিল। তেন্তে স্বাভাবিকতেই এই প্ৰশ্ন পুনৰ উত্থাপন হয় যে তেন্তে কিয় বৰ্তমানৰ ভাৰতীয় সমাজখন “যৌনতা” বিষয়ক লৈ ইমান বেছি ৰক্ষণশীল হ’ল আৰু এই ৰক্ষণশীলতা ইমানেই দ লৈ শিপাই আছে যে বিদ্যালয়ত “যৌন শিক্ষা” প্ৰদানৰ প্ৰসাৰতাক উদগনি দিয়াতো বাদেই, এচামে যুৱক-যুৱতীক পাৰ্কত একেলগে বহি থকা পালেও বিয়া পাতি দিব বিচাৰে অথবা “যৌনতা”ক লৈ কোনোবাই কলাসুলভভাৱে কোনো সৃজনধৰ্মী কলা উপস্থাপন কৰিলেও প্ৰতিবাদ কৰিবলৈ সাজু হৈ থাকে। তেন্তে ভাৰতীয় সমাজখন যৌনতাক লৈ ইমান ৰক্ষণশীল হোৱাৰ বাবে আমি কাক দায়ী কৰিম? ইছলামিক শাসন কালক(মোগল শাসন) নে ইংৰাজৰ শাসন কালক? বহুতেই বৰ্তমান সময়ৰ “ইছলামিক মৌলবাদ” আৰু “শ্বাৰীয়া” নিয়মৰ জনপ্ৰিয়তাৰ প্ৰতি নজৰ ৰাখি ইছলামিক শাসন কালকেই ইয়াৰ বাবে দায়ী কৰিব বিচাৰে। কিন্তু বহু বিশ্লেষকে ইংৰাজৰ শাসনক ইয়াৰ বাবে দায়ী কৰে। তেওঁলোকে দাবী কৰে যে মোগলৰ শাসনত ভাৰতীয়সকলে প্ৰায় মুকলিভাৱে আৰু বাধা নোপোৱাকৈ নিজস্ব ধৰ্ম আৰু সংস্কৃতিৰ চৰ্চা অব্যাহত ৰাখিব পাৰিছিল আৰু ইউৰোপীয়সকলৰ শাসন কালতহে সেই সময়ৰ ৰক্ষণশীল “ভিক্টোৰিয়ান” মূল্যবোধ ভাৰতীয়সকলৰ ওপৰত জাপি দিয়া হৈছিল। কিন্তু এই বিষয়ত থিৰাংকৈ এটা নিৰ্দিষ্ট সিদ্ধান্তলৈ অহা যথেষ্ট পৰিমাণে বিতৰ্কমূলক, কাৰণ এই কথা কোনেও নুই কৰিব নোৱাৰে যে ইছলামীকৰণ প্ৰক্ৰিয়াৰ লগতে সমান্তৰালকৈ “পৰ্দা প্ৰথা”ৰ দৰে নাৰীক দমন কৰা প্ৰথা কিছুমান ইছলামিক শাসন কালতেই ভাৰতলৈ আমদানি হৈছিল। অৱশ্যেই মোগলসকল প্ৰকৃততে কিমান মাত্ৰালৈকে ধাৰ্মিক আৰু সাংস্কৃতিকভাৱে গোড়া আৰু ৰক্ষণশীল আছিল সেয়া যথেষ্ট বিতৰ্কৰ আৱৰ্তত থকা বিষয়বস্তু।\nইংৰাজসকলৰ শাসন কালতেই ভাৰতীয়সকলৰ মানসিকতা সলনি হ’ল বুলি ঠাৱৰ কৰাৰো কেইবাটাও যুক্তি আছে, উল্লেখ্য যে বিংশ শতিকাৰ আগলৈকে ইউৰোপীয়সকল আজিৰ তুলনাত যথেষ্টপৰিমাণে ৰক্ষণশীল আছিল। আনকি যৌনতা আৰু নগ্নতা বিষয়ত সমসাময়িক ভাৰতীয়সকলতকৈ ব্ৰিটিছসকল বেছি ৰক্ষণশীল আছিল। ব্ৰিটিছসকল প্ৰথম ভাৰতলৈ আহোঁতে ভাৰতীয়সকলৰ “যৌনতা”ক লৈ থকা উদাৰ দৃষ্টিভংগীৰ বাবে ভাৰতীয়সকলক অসভ্য বুলি গণ্য কৰিছিল বুলি জনা যায়। অৱশ্যে যেতিয়ালৈকে ভাৰতবৰ্ষ পোনপটীয়াকৈ “ইষ্ট ইণ্ডিয়া কোম্পানি”ৰ হাতত আছিল তেতিয়ালৈকে ইংৰাজসকলে ভাৰতীয়সকলৰ যৌনতা কেন্দ্ৰিক উদাৰতাক বৰ বেছি নিয়ন্ত্ৰণ কৰিব বিচৰা নাছিল। কিন্তু যেতিয়া ভাৰতবৰ্ষ ব্ৰিটিছ সংসদীয় শাসন আৰু ব্ৰিটিছ ৰাজমুকুটৰ অধীনলৈ আহিল তাৰ পিছৰে পৰা আন আন ভাৰতীয় সাংস্কৃতিক আৰু ধাৰ্মিক দৰ্শনৰ ওপৰত নিয়ন্ত্ৰণ কৰিবলৈ চেষ্টা কৰাৰ লগতে ভাৰতীয়সকলৰ “যৌনতা” কেন্দ্ৰিক উদাৰতাকো “আদিম দৰ্শন’ বুলি অভিহিত কৰি নিয়ন্ত্ৰণ কৰিবলৈ ধৰিলে। ব্ৰিটিছ আমোলত ক্ৰমান্বয়ে অত্যাধিক দৰিদ্ৰ হৈ পৰা সৰহভাগ ভাৰতীয়ই “যৌনতা” বিষয়ক দৰ্শনতকৈ মৌলিক প্ৰয়োজন পূৰাবলৈহে বেছিকৈ মগ্ন হ’ল। যদিও নিজৰ স্বাৰ্থৰ খাতিৰত ইংৰাজসকলে ভাৰতবৰ্ষত আধুনিক শিক্ষা আৰু নাৰী শিক্ষাৰ পাতনি মেলিছিল কিন্তু তাৰ সমান্তৰালকৈ ভাৰতীয় শিক্ষিত চামৰ ওপৰত ৰক্ষণশীল ভিক্টৰিয়ান দৰ্শনো জাপি দিলে। বৰ্তমানৰ ভাৰতীয় সমাজখনো সেই যুগতেই ভাৰতত পোখানি মেলা ৰক্ষণশীল ব্যৱস্থাৰ ওপৰত ভিত্তি কৰিয়েই চলি আছে, যাৰ বাবে এতিয়াও ইয়াত “যৌনতা”ক হেয় আৰু সংকীৰ্ণ দৃষ্টিৰে চোৱা হয়, আৰু ইয়াৰ প্ৰভাৱ পৰিছে “যৌন শিক্ষা”ৰ প্ৰচলনৰ ওপৰত।\nএতিয়াও এনে বহু শিক্ষিত ব্যক্তি আছে যি প্ৰকৃতাৰ্থত এই কথা অনুধাৱন কৰিবলৈ সক্ষম নহয় বা নিবিচাৰে যে প্ৰকৃত “যৌন শিক্ষা”ৰ প্ৰয়োগ আৰু প্ৰসাৰ নোহোৱালৈকে ধৰ্ষণ, STD, HIV/AIDS, অসুৰক্ষিত যৌন সম্পৰ্কজনিত ৰোগ আদিৰ দৰে সামাজিক আৰু স্বাস্থ্যজনিত ব্যাধি তথা সমস্যাবোৰৰ বাস্তৱসন্মত সমাধান নোলায়। আনকি হৰ্ষবৰ্ধন আৰু শিৱৰাজ সিং চৌহান”ৰ দৰে ৰাজনীতিকে ভাৰতত “যৌন শিক্ষা” নিষিদ্ধ কৰিব লাগে বুলিও ৰাজহুৱাকৈ ঘোষণা কৰিছে। ২০০৭ চনৰ শেষৰ ফালে হোৱা এটা অধ্যয়নৰ পৰা এটা ভয়ঙ্কৰ তথ্য পোহৰলৈ আহিছিল যে ভাৰতৰ ৮৫% জনসাধাৰণৰ “যৌন শিক্ষা”ৰ লগত দূৰ দূৰণিলৈকে পৰিচয়েই নাই। ৯০ৰ দশকৰ শেষৰ ফালেহে বিভিন্ন আন্তৰাষ্ট্ৰীয় সংস্থা আৰু বৈদেশিক উৎসৰ পৰা অহা ধাৰাবাহিক চাপৰ ফলত ভাৰতত চৰকাৰে HIV/AIDS ৰ লগত মোকাবিলা কৰিবলৈ “যৌন শিক্ষা”ক গুৰুত্ত্ব দিবলৈ আৰম্ভ কৰে। অৱশেষত ২০০৫ চনত UNESCO আৰু UNICEFৰ তত্বাবধানত শিক্ষা বিভাগ আৰু National AIDS Control Organisation’ৰ যৌথ উদ্যোগত ভাৰতবৰ্ষত Adolescence Education Programme আৰম্ভ কৰা হয় । এই প্ৰগ্ৰামটোৰ মূল উদ্দেশ্য আছিল নৱম , দশম আৰু একাদশ শ্ৰেণীৰ ছাত্ৰ-ছাত্ৰীসকলক প্ৰকৃত “যৌন শিক্ষা” প্ৰদানৰ যোগেদি “যৌনতা” সন্দৰ্ভত আৰু HIV আৰু অন্য STI সন্দৰ্ভত সচেতন আৰু সজাগ কৰা । কিন্তু আশ্চৰ্যজনকভাৱে ২০০৭ চনত ভাৰতৰ ১২ খন ৰাজ্যত Adolescence Education Programme নিষিদ্ধ কৰা হয়। এই নিষিদ্ধকৰণ সন্দৰ্ভত মধ্যপ্ৰদেশৰ মুখ্যমন্ত্ৰী শিৱৰাজ সিং চৌহানে স্পষ্টীকৰণ দি কয় যে এই প্ৰগ্ৰামটোৰ অধীনত ছাত্ৰ-ছাত্ৰীসকলক অধ্যয়ন কৰিবলৈ দিয়া পাঠৰ লগত সংলগ্ন ছবিসমূহ যথেষ্টপৰিমাণে যৌন আবেদনময়ী আৰু তাৰ পৰিবৰ্তে তেওঁলোকক যোগ আৰু ভাৰতীয় সংস্কৃতিৰ ওপৰত ব্যাখ্যা থকা পাঠহে অধ্যয়ন কৰিবলৈ দিয়া উচিত। ইয়াৰ পিছতে NACO’য়ে সম্পূৰ্ণ পাঠ্যক্ৰমটো সংশোধন কৰে আৰু শিৱৰাজ সিং চৌহানৰ দৰে ৰাজনীতিকে আপত্তিজনক বুলি দাবী কৰা ছবিসমূহ আঁতৰাই দিয়াৰ লগতে কিছুমান শব্দ যেনে , “যৌন সংগম”, “কণ্ডম”, “হস্তমৈথুন” আদি শব্দবোৰো আঁতৰাই দিয়ে, তাৰ পিছত “যৌন শিক্ষা”ৰ বাবে কি বাকী ৰ’ল সেয়া সহজেই অনুমেয়। আচলতে মূল সমস্যা সেই পাঠ্যক্ৰমৰ বিষয়বস্তু নহয়, সমস্যা হ’ল সেই লোকসকলৰ মানসিকতা যি আমাৰ দেশ আৰু সমাজ নিয়ন্ত্ৰণ কৰে। উদাহৰণ স্বৰূপে ২০০৯ চনৰ এপ্ৰিলত এম ভেংকয়া নাইডুৰ দৰে নেতাই প্ৰকাশ কৰে যে AEP(Adolescence Education Programme)য়ে ভাৰতীয় সাংস্কৃতিক মূল্যবোধৰ ভেটিক দুৰ্বল কৰিব, ভাৰতীয় যুৱক-যুৱতীক বিপথগামী কৰিব, ভাৰতীয় শিক্ষা ব্যৱস্থাৰ ভেটি উচন কৰিব আৰু যুৱতীসকলৰ কুমাৰীত্ব কম বয়সতে শেষ হ’ব। বৰ্তমান দেশৰ মাত্ৰ ৫ খন ৰাজ্যতহে এই প্ৰগ্ৰাম চলি আছে , আৰু ২০০১১-২০০১২ চনত UNFPA(United Nations Population Fund)ৰ দ্বাৰা চলোৱা এটা অধ্যয়নৰ পৰা এই কথা পোহৰলৈ আহিছে যে যিকেইখন ৰাজ্যত AEP চলি আছে তাত জনসংখ্যা নিয়ন্ত্ৰণ, যৌন ৰোগ, ধৰ্ষণ আদি সমস্যাসমূহৰ যথেষ্টপৰিমাণে সজাগতা আৰু সচেতনতা বৃদ্ধি পাইছে আৰু ই কাৰ্যকৰী হৈছে।\nবয়ঃসন্ধিকালীন সময়ৰ সমস্যা তথা যৌনতা কেন্দ্ৰিক শিক্ষা কিমান প্ৰয়োজনীয় সেয়া প্ৰমাণ কৰিবৰ বাবে এটা উদাহৰণহে যথেষ্ট, বহুতেই এই কথা হয়তো নাজানিব পাৰে যে বৰ্তমান সময়তো অসমৰ গ্ৰামাঞ্চলৰ প্ৰায় সংখ্যক ছাত্ৰীয়েই প্ৰত্যেক মাহেই ঋতুকালীন দিনকেইটাত বিদ্যালয়লৈ নাযায়, এই ক্ষেত্ৰত প্ৰচলিত পৰম্পৰাগত অন্ধবিশ্বাসৰ প্ৰভাৱ থকাৰ লগতে আৰু এটা অবিশ্বাস্য কাৰণ আছে, সেইটো হ’ল যে সেই ছাত্ৰীসকলৰ সৰহভাগেই চেনিটেৰী নেপকিণ ব্যৱহাৰ কৰিব নাজানে বা নকৰে, তাৰ সলনি ফটাকানিহে বা অন্য অসুৰক্ষিত আৰু অপৰিস্কাৰ কাপোৰহে ব্যৱহাৰ কৰে। ইয়াৰ বাবে আৰ্থিক অৱস্থাকে দায়ী কৰিব নোৱাৰি, কাৰণ দিনে ৫০ টকা মবাইলৰ ৰিচ্ছাৰ্জ কৰিব পৰা সকলে ৮০ টকা খৰছ কৰি বজাৰত উপলব্ধ চেনিটেৰী নেপকিণ কিনিব নোৱাৰাৰ কোনো যুক্তি নাই। গতিকে এনে অন্ধবিশ্বাসৰ প্ৰচলনৰ মূল কাৰণ হ’ল প্ৰয়োজনীয় “যৌন শিক্ষা” তথা “বয়ঃসন্ধি কালীন ইছ্যু” কেন্দ্ৰিক শিক্ষাৰ অভাৱ। অৱশ্যে শেহতিয়াভাৱে চৰকাৰৰ তৰফৰ পৰা ছাত্ৰীসকলৰ মাজত বিনামূলীয়াকৈ চেনিটেৰী নেপকিণ বিতৰণ কৰিবলৈ আৰম্ভ কৰাটো নিশ্চয়কৈ এটা ভাল লক্ষণ। গ্ৰামাঞ্চলৰ বিদ্যালয়সমূহত অধ্যয়ণৰত অষ্টম মানৰ পৰা দশম মানৰ ছাত্ৰীৰ পলাই যোৱা(গোপনে বিবাহত আৱদ্ধ হোৱা) ঘটনা প্ৰায়েই সংঘটিত হয়, ইয়াৰ আঁৰৰ কাৰণো যে “বয়ঃসন্ধিকালীন” শিক্ষাৰ অভাৱ সেয়া নিশ্চিত।\nএতিয়া পুনৰ আহোঁ ওপৰত উল্লেখ কৰি অহা “যৌন শিক্ষা” তথা “বয়ঃসন্ধি কালীন ইছ্যু” কেন্দ্ৰিক শিক্ষাৰ বাবে শিক্ষক-শিক্ষয়িত্ৰীসকলক প্ৰদান কৰা প্ৰশিক্ষণৰ বিষয়লৈ। এইটো সত্য যে প্ৰায় প্ৰতি বছৰেই শিক্ষা বিভাগ তথা RMSA’ৰ দ্বাৰা এনে প্ৰশিক্ষণ চলি আছে, কিন্তু ইয়াৰ কাৰ্যকৰীতা সন্দেহাতীত নহয়। কাৰণ এনে প্ৰশিক্ষণত অংশ লোৱা শিক্ষক-শিক্ষয়িত্ৰীসকলৰ সৰহ সংখ্যকেই ওপৰত উল্লেখ কৰি অহা হৰ্ষ বৰ্ধন বা শিৱৰাজ সিং চৌহানৰ দৰে ব্যক্তি চিকাৰ হোৱা তথাকথিত ৰক্ষণশীল ভাৰতীয় আদৰ্শ আৰু মূল্যবোধৰ অনুগামী। ফলত সেই শিক্ষক-শিক্ষয়িত্ৰীসকলে তেনে ধৰণৰ প্ৰশিক্ষণসমূহত অংশগ্ৰহণ কৰোঁতে স্বাভাবিকতেই অসহজ বোধ কৰে, আনকি এনেকুৱা বিজ্ঞানৰ শিক্ষক এই লেখকে এনে প্ৰশিক্ষণত লগ পাইছোঁ যি সগৰ্বে ঘোষণা কৰে যে তেওঁ অতদিনে নিজৰ পত্নীকেই ঋতুকালীন সময়ত ঘৰৰ পৰা ওলাবলৈ নিদিয়াকৈ ৰাখিছে তেনেস্থলত ছাত্ৰীসকলক এই বিষয়ত উৎসাহ দিয়াটো তেওঁ সমৰ্থন নকৰে। গতিকে পাঠক-পাঠিকাসকলে অনুমান কৰিব পাৰিছেই যে অসমত “যৌন শিক্ষা”ৰ কাৰ্যকৰী প্ৰয়োগ কিমান সুদূৰ পৰাহত।\n← স্কিজ’ফ্ৰিনিয়া – আৰাধনা বৰুৱা\nসাহিত্য ডট অৰ্গৰ ভাদ সংখ্যাটোৰ আঁৰত →


অৰুন্ধতী ভট্টাচাৰ্য্য - অসমীয়া ৱিকিপিডিয়া\n২০১৪ চনত অৰুন্ধতী ভট্টাচাৰ্য্য\nভাৰতীয় ষ্টেট বেংকৰ ২৪তম অধ্যক্ষ\n৭ অক্টোবৰ ২০১৩ – ৬ অক্টোবৰ ২০১৭\n১৮ মাৰ্চ, ১৯৫৬ (৬৫ বছৰ)\nঅৰুন্ধতী ভট্টাচাৰ্য্য (জন্ম: ১৮ মাৰ্চ ১৯৫৬) এগৰাকী ভাৰতীয় বেংকাৰ আৰু ভাৰতীয় ষ্টেট বেংকৰ ভূতপূৰ্ব অধ্যক্ষ। তেওঁ ভাৰতীয় ষ্টেট বেংকৰ প্ৰথম গৰাকী মহিলা অধ্যক্ষ। ২০১৬ চনৰ ফৰ্ব আলোচনীয়ে প্ৰকাশ কৰা বিশ্বৰ শীৰ্ষ ১০০ গৰাকী ক্ষমতাশালী মহিলাৰ তালিকাত ২৫তম স্থান লাভ কৰিছিল। ভাৰতৰ শীৰ্ষ বাণিজ্যিক বিত্তীয় প্ৰতিষ্ঠানৰ অধ্যক্ষ হোৱাৰ বাবে ফৰ্বৰ তালিকাত তেওঁ এই স্থান লাভ কৰিছিল আৰু শীৰ্ষ ২৫ তম স্থান লাভ কৰা একমাত্ৰ ভাৰতীয় মহিলা।\n২০১৮ চনত "অৰুন্ধতী ভট্টাচাৰ্য: দা মেকিং অফ এছবিআইছ ফাৰ্ষ্ট ৱমেন চেয়াৰপাৰচন" নামেৰে সাক্ষাৎকাৰ হাৱাৰ্ড বিজনেছ ৰিভিউ এচেণ্ডত প্ৰকাশ হয়।\n১৯৫৬ চনৰ ১৮ মাৰ্চ তাৰিখে পশ্চিম বংগৰ ৰাজধানী কলকাতাত অৰুন্ধতী ভট্টাচাৰ্য্যৰ জন্ম হৈছিল। তেওঁ বাল্যকাল ছত্তীছগঢ়ৰ ভিলাইত অতিবাহিত কৰে। তেওঁৰ পিতৃ প্ৰদ্যুৎ কুমাৰ ভট্টাচাৰ্য্য বকাৰো ষ্টীল প্লেণ্টত কাম কৰিছিল আৰু মাতৃ কল্যাণী মুখাৰ্জী হোমিওপেথি চিকিৎসক আছিল। তেওঁ বকাৰোৰ ছেণ্ট জেভিয়াৰ্ছ স্কুলত প্ৰাৰম্ভিক শিক্ষা গ্ৰহণ কৰে।\nতেওঁ তাৰপিছত লেডী ব্ৰাবৰ্ণ কলেজ আৰু যাদৱপুৰ বিশ্ববিদ্যালয়ত ইংৰাজী সাহিত্য অধ্যয়ন কৰিছিল। তেওঁৰ স্বামী প্ৰীতিময় ভট্টাচাৰ্য্য ভাৰতীয় প্ৰযুক্তিবিদ্যা প্ৰতিষ্ঠান, খড়্গপুৰৰ ভূতপূৰ্ব অধ্যাপক।\nঅৰুন্ধতী ভট্টাচাৰ্য্যয়ে ২২ বছৰ বয়সতে ১৯৭৭ চনত ভাৰতীয় ষ্টেট বেংকত নিৰীক্ষক বিষয়া হিচাপে যোগদান কৰে। তেওঁ ৩৬ বছৰ ভাৰতীয় ষ্টেট বেংকৰ বিভিন্ন পদবীত অধিষ্ঠিত হৈ কাৰ্যভাৰ চলাইছিল। এই সময়ছোৱাত তেওঁ বিদেশী মুদ্ৰা, কোষাগৰ, খুচুৰা বিভাগ, মানৱ সম্পদ আৰু বিনিয়োগ বেংকিংৰ বিভিন্ন পদবীত মকৰল আছিল। তেওঁ ষ্টেট বেংকৰ আমেৰিকা যুক্তৰাষ্ট্ৰৰ নিউয়ৰ্কত অৱস্থিত কাৰ্যালয়তো সেৱা আগবঢ়াইছিল। ইয়াৰ লগতে তেওঁ ষ্টেট বেংকত থাকোঁতে কেইবাটাও নতুন বিভাগ যেনে, এছবিআই সাধাৰণ বীমা, এছবিআই কাষ্টডিয়াল চাৰ্ভিছ, এছবিআই পেঞ্চন ফাণ্ড প্ৰাইভেট লিমিটেড আৰু এছবিআই মেককুৰী আন্তঃগাঁথনি ফাণ্ড। ২০১৩ চনৰ ৩০ ছেপ্টেম্বৰত তেওঁ প্ৰতিপ চৌধুৰীৰ পিছত ষ্টেট বেংকৰ নতুন অধ্যক্ষ হিচাপে নিযুক্তি লাভ কৰে। অধ্যক্ষৰ কাৰ্যভাৰ চলাই থকা সময়ত তেওঁ মহিলা সকলৰ মাতৃত্বৰ চুটি আৰু বয়সিয়াল মহিলা সকলৰ বাবে দুবছৰীয়া ছুটীৰ নীতি কাৰ্যকৰী কৰিছিল। আন্তৰ্জাতিক নাৰী দিৱসৰ দিনা তেওঁ বেংকৰ সকলো মহিলা কৰ্মচাৰীৰ বাবে বিনামূলীয়াকৈ চাৰ্ভিকেল কৰ্কট ৰোগৰ টীকাকৰণ ঘোষণা কৰিছিল।\n২০১৬ চনত তেওঁ বিখ্যাত আলোচনী ফৰ্বৰ বিশ্বৰ সবাতোকৈ ১০০ গৰাকী ক্ষমতাশালী মহিলাৰ তালিকাত তেওঁ প্ৰথম বাৰৰ বাবে ২৫ তম স্থান লাভ কৰে। একে বছৰে তেওঁ ফৰেইন পলিচী আলোচনীৰ বিশ্বৰ ১০০ গৰাকী শ্ৰেষ্ঠ চিন্তাবিদৰ তালিকাত স্থান লাভ কৰে। ফৰ্চুন আলোচনীয়ে তেওঁক এছিয়া-প্ৰশান্ত মহাসাগৰীয় অঞ্চলৰ চতুৰ্থ ক্ষমতাশালী মহিলা হিচাপে উল্লেখ কৰিছিল। ২০১৭ চনত ইণ্ডিয়া টুডে আলোচনীৰ ভাৰতৰ ৫০ গৰাকী ক্ষমতাশালী ব্যক্তিৰ তালিকাত তেওঁ ১৯তম স্থান লাভ কৰিছিল।\nতেওঁ ২০১৬ চনৰ অক্টোবৰ মাহত অৱসৰ গ্ৰহণ কৰিবলগীয়া অৰুন্ধতী ভট্টাচাৰ্য্যৰ কাৰ্যকাল এবছৰ বৃদ্ধি কৰি ২০১৭ চনৰ অক্টোবৰ মাহ কৰা হৈছিল। তেওঁৰ কাৰ্যকালত ভাৰতীয় মহিলা বেংক আৰু পাঁচখন এছবিআইৰ সহযোগী বেংকৰ বিলয় হৈছিল।\n২০১৮ চনত দা এছিয়া এৱাৰ্ডে তেওঁক বৰ্ষশ্ৰেষ্ঠ বাণিজ্যৰ নেত্ৰী হিচাপে অভিহিত কৰিছিল। ২০১৮ চনৰ ১৭ অক্টোবৰ তাৰিখে তেওঁ ৰিলাইয়েন্স ইণ্ডাষ্ট্ৰীজৰ অতিৰিক্ত, স্বতন্ত্ৰ সঞ্চালক হিচাপে দায়িত্ব গ্ৰহণ কৰে।\n↑ 1.0 1.1 1.2 "Arundhati Bhattacharya". https://www.forbes.com/profile/arundhati-bhattacharya/?list=power-women. Forbes\n↑ 2.0 2.1 "The World's 100 Most Powerful Women". Forbes. https://www.forbes.com/power-women/list/#tab:overall। আহৰণ কৰা হৈছে:7June 2016.\n↑ "Arundhati Bhattacharya: The Making of SBI’s First Woman Chairperson". hbrascend. https://hbrascend.org/topics/arundhati-bhattacharya-sbi-chairperson/.\n↑ "All you need to know about Arundhati Bhattacharya, SBIs first woman chief". FirstPost. http://www.firstpost.com/business/all-you-need-to-know-about-arundhati-bhattacharya-sbis-first-woman-chairperson-1152593.html.\n↑ "Steady climb to the top". telegraphindia. http://www.telegraphindia.com/1131009/jsp/business/story_17440117.jsp#.VuG-0jZqp7Y.\n↑ 6.0 6.1 Mayur Shetty (8 October 2013). "SBI gets its first woman chair in 206 years". The Times of India. http://m.timesofindia.com/business/india-business/SBI-gets-its-first-woman-chair-in-206-years/articleshow/23670346.cms। আহৰণ কৰা হৈছে: 14 October 2013.\n↑ "Arundhati Bhattacharya is new chief of SBI". http://timesofindia.indiatimes.com/business/india-business/Arundhati-Bhattacharya-is-new-chief-of-SBI/articleshow/23653598.cms.\n↑ "Narendra Modi named top decision maker, BJP’s Amit Shah, SBI’s Arundhati Bhattacharya too in ‘Global Thinkers’ list". http://www.financialexpress.com/article/industry/narendra-modi-amit-shah-among-top-decision-makers-in-global-thinkers-list/10003/.\n↑ "Fortune's List of Most Powerful Women in Asia-Pacific Has 8 Indians". http://www.ndtv.com/photos/news/fortunes-list-of-most-powerful-women-in-asia-pacific-has-8-indians-18511#photo-238478.\n↑ "Asian Awards 2018: Recognition with Lots of Glitz and Glamour". Desiblitz. 29 April 2018. https://www.desiblitz.com/content/asian-awards-2018-recognition-glamour.\nঅৰুন্ধতী ভট্টাচাৰ্য্যৰ সাক্ষাৎকাৰ\nঅৰুন্ধতী ভট্টাচাৰ্য্যৰ বিষয়ে তথ্য\nভাৰতৰ শীৰ্ষ বাণিজ্যিক বিত্তীয় প্ৰতিষ্ঠানৰ অধ্যক্ষ: অৰুন্ধতী ভট্টাচাৰ্য্য\nঅৰুন্ধতী ভট্টাচাৰ্য্যৰ বিষয়ে বাতৰি\n"https://as.wikipedia.org/w/index.php?title=অৰুন্ধতী_ভট্টাচাৰ্য্য&oldid=261058"ৰ পৰা অনা হৈছে\nএই পৃষ্ঠাখন ০৩ ফেব্ৰুৱাৰী, ২০২১ তাৰিখে ১১:৪৫ বজাত অন্তিম সংশোধন কৰা হৈছিল।


Goodnoct in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Goodnoct ar byavahar, ppali, parshwakriya, upkaar, kriya-pratikriya aaru satarkatabani\nGoodnoct की जानकारी\nGoodnoct ৰ লাভ আৰু ব্যৱহাৰসমূহ- Goodnoct Benefits & Uses in Assamese\nGoodnoct ৰ পালি আৰু সেয়া কেনেদৰে ল'ব- Goodnoct Dosage & How to Take in Assamese\nGoodnoct-ৰ উপাদানসমূহ- Goodnoct Active Ingredients in Assamese\nGoodnoct ৰ পাৰ্শ্চক্ৰিয়াসমূহ- Goodnoct Side Effects in Assamese\nGoodnoct সংক্ৰান্ত সতৰ্কতাবাণীসমূহ- Goodnoct Related Warnings in Assamese\nঅইন দৰৱৰ সৈতে Goodnoctৰ গুৰুতৰ ক্ৰিয়া-প্ৰতিক্ৰিয়া- Severe Interaction of Goodnoct with Other Drugs in Assamese\nGoodnoct মতভেদসমূহ- Goodnoct Contraindications in Assamese\nGoodnoct ৰ বিষয়ে সততে সোধা প্ৰশ্নসমূহ- Frequently asked Questions about Goodnoct in Assamese\nখাদ্য আৰু মদৰ সৈতে Goodnoct ক্ৰিয়া-প্ৰতিক্ৰিয়া- Goodnoct Interactions with Food and Alcohol in Assamese\nGoodnoct ৰ লাভ আৰু ব্যৱহাৰসমূহ - Goodnoct Benefits & Uses in Assamese\nGoodnoct তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nGoodnoct ৰ পালি আৰু সেয়া কেনেদৰে ল'ব - Goodnoct Dosage & How to Take in Assamese\nGoodnoct-ৰ উপাদানসমূহ - Goodnoct Active Ingredients in Assamese\nGoodnoct ৰ পাৰ্শ্চক্ৰিয়াসমূহ - Goodnoct Side Effects in Assamese\nগৱেষণাৰ ভিত্তিত, Goodnoct ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nGoodnoct সংক্ৰান্ত সতৰ্কতাবাণীসমূহ - Goodnoct Related Warnings in Assamese\nGoodnoct-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Goodnoctৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nGoodnoct-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nGoodnoct এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Goodnoct গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Goodnoct কি প্ৰভাৱ দেখা গৈছে?\nবৃক্ক ৰ বাবে Goodnoct ক্ষতিকাৰক নহয়।\nযকৃতত Goodnoct কি প্ৰভাৱ দেখা গৈছে?\nGoodnoctৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Goodnoct ৰ কি প্ৰভাৱ দেখা গৈছে?\nহৃদয় ৰ বাবে Goodnoct ক্ষতিকাৰক নহয়।\nঅইন দৰৱৰ সৈতে Goodnoctৰ গুৰুতৰ ক্ৰিয়া-প্ৰতিক্ৰিয়া - Severe Interaction of Goodnoct with Other Drugs in Assamese\nGoodnoct তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nGoodnoct মতভেদসমূহ - Goodnoct Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Goodnoct লোৱা অনুচিত যাতে -\nGoodnoct ৰ বিষয়ে সততে সোধা প্ৰশ্নসমূহ - Frequently asked Questions about Goodnoct in Assamese\nএই Goodnoct-এ অভ্য়াস বা নিচাৰ সৃষ্টি কৰে নেকি?\nGoodnoct লোৱাটো আসক্তিত পৰিণত হ'ব পাৰে। সেয়ে আপুনি চিকিত্সা পৰামৰ্শৰ আধাৰতহে এয়া সেৱন কৰা উচিত।\nGoodnoct লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Goodnoctয়ে আপোনাক তন্দ্ৰাচ্চন্ন কৰিব পাৰে।\nহয়, কিন্তু ডাক্তৰৰ পৰামৰ্শ মতেহে Goodnoct লওক।\nহয়, Goodnoct লৈ মানসিক বিসংগতিৰ চিকিত্সা কৰিব পাৰি।\nখাদ্য আৰু মদৰ সৈতে Goodnoct ক্ৰিয়া-প্ৰতিক্ৰিয়া - Goodnoct Interactions with Food and Alcohol in Assamese\nখাদ্য আৰু Goodnoctৰ ক্ৰিয়া-প্ৰতিক্ৰিয়া\nখাদ্যৰ সৈতে Goodnoct লোৱাট নিৰাপদ।\nমদ আৰু Goodnoctৰ মাজৰ প্ৰতিক্ৰিয়া\nমদৰ সৈতে Goodnoct সেৱন কৰাটো বিপজ্জনক হ'ব পাৰে।\nGoodnoct ৰ অনুকল্প - Substitutes for Goodnoct in Assamese\nআপুনি বা আপোনাৰ পৰিয়ালৰ কোনোবাই Goodnoct লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Goodnoct ব্যৱহাৰ কৰিছিল নেকি?\nআপুনি কিমান পৰিমাণে Goodnoct সেৱন কৰিছিল?\nআপুনি Goodnoct ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Goodnoct সেৱন কৰে?


Dubagest in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nProgesterone साल्ट से बनी दवाएं:\nC Hop (1 प्रकार उपलब्ध) Macgest (2 प्रकार उपलब्ध) Gestofit (1 प्रकार उपलब्ध) Gestone (1 प्रकार उपलब्ध) Lupigest (3 प्रकार उपलब्ध) Naturogest (1 प्रकार उपलब्ध) Nidagen (1 प्रकार उपलब्ध) Pregcert (1 प्रकार उपलब्ध) Susten (5 प्रकार उपलब्ध)\nDubagest के सारे विकल्प देखें\nDubagest ৰ লাভ আৰু ব্যৱহাৰসমূহ- Dubagest Benefits & Uses in Assamese- Dubagest ar laabh aaru byavaharsamuh\nDubagest ৰ পালি আৰু সেয়া কেনেদৰে ল'ব- Dubagest Dosage & How to Take in Assamese - Dubagest ar paali aaru xeya kenedore lobo\nDubagest ৰ পাৰ্শ্চক্ৰিয়াসমূহ- Dubagest Side Effects in Assamese- Dubagest ar parshwakriyasamuh\nDubagest সংক্ৰান্ত সতৰ্কতাবাণীসমূহ- Dubagest Related Warnings in Assamese- Dubagest xonkranta xatarkatabanisamuh\nঅইন দৰৱৰ সৈতে Dubagestৰ গুৰুতৰ ক্ৰিয়া-প্ৰতিক্ৰিয়া- Severe Interaction of Dubagest with Other Drugs in Assamese- Oinor xoite Dubagest ar gurutor kriya-pratikriya\nDubagest মতভেদসমূহ- Dubagest Contraindications in Assamese- Dubagest nishedhsamuh\nDubagest ৰ বিষয়ে সততে সোধা প্ৰশ্নসমূহ- Frequently asked Questions about Dubagest in Assamese- Dubagest ar bikhoye satate xodha prashnasamuh\nখাদ্য আৰু মদৰ সৈতে Dubagest ক্ৰিয়া-প্ৰতিক্ৰিয়া- Dubagest Interactions with Food and Alcohol in Assamese- khadya aaru modor xoite Dubagest kriya-pratikriya\nDubagest ৰ লাভ আৰু ব্যৱহাৰসমূহ - Dubagest Benefits & Uses in Assamese - Dubagest ar laabh aaru byavaharsamuh\nDubagest তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDubagest ৰ পালি আৰু সেয়া কেনেদৰে ল'ব - Dubagest Dosage & How to Take in Assamese - Dubagest ar paali aaru xeya kenedore lobo\nDubagest-ৰ উপাদানসমূহ - Dubagest Active Ingredients in Assamese - Dubagest-ar upadaansamuh\nDubagest ৰ পাৰ্শ্চক্ৰিয়াসমূহ - Dubagest Side Effects in Assamese - Dubagest ar parshwakriyasamuh\nগৱেষণাৰ ভিত্তিত, Dubagest ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDubagest সংক্ৰান্ত সতৰ্কতাবাণীসমূহ - Dubagest Related Warnings in Assamese - Dubagest xonkranta xatarkatabanisamuh\nDubagest-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDubagestৰ গৰ্ভৱতী মহিলাৰ ক্ষেত্ৰত ক্ষতিকৰ প্ৰভাব থাকিব পাৰে। আপোনাৰ যদি এনেকুৱা অনুভৱ হৈছে, তেন্তে Dubagest নাখাব আৰু আপোনাৰ চিকিতসকৰ পৰামৰ্শ লওক।\nDubagest-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nDubagest এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Dubagest কি প্ৰভাৱ দেখা গৈছে?\nDubagestৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Dubagest কি প্ৰভাৱ দেখা গৈছে?\nDubagest গ্ৰহণ কৰাৰ পিছত আপোনাৰ কলিজা ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nহৃদযন্ত্ৰৰ ক্ষেত্ৰত Dubagest ৰ কি প্ৰভাৱ দেখা গৈছে?\nহৃদয় ৰ বাবে Dubagest কেতিয়াবাহে ক্ষতিকাৰক।\nঅইন দৰৱৰ সৈতে Dubagestৰ গুৰুতৰ ক্ৰিয়া-প্ৰতিক্ৰিয়া - Severe Interaction of Dubagest with Other Drugs in Assamese - Oinor xoite Dubagest ar gurutor kriya-pratikriya\nDubagest তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDubagest মতভেদসমূহ - Dubagest Contraindications in Assamese - Dubagest nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Dubagest লোৱা অনুচিত যাতে -\nDubagest ৰ বিষয়ে সততে সোধা প্ৰশ্নসমূহ - Frequently asked Questions about Dubagest in Assamese - Dubagest ar bikhoye satate xodha prashnasamuh\nএই Dubagest-এ অভ্য়াস বা নিচাৰ সৃষ্টি কৰে নেকি?\nDubagestৰে অভ্যাস গঠনৰ কোনো কথাৰ প্ৰতিবেদন পোৱা নাই।\nহয়, আপুনি Dubagest লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু Dubagest লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Dubagestৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Dubagest ক্ৰিয়া-প্ৰতিক্ৰিয়া - Dubagest Interactions with Food and Alcohol in Assamese - khadya aaru modor xoite Dubagest kriya-pratikriya\nখাদ্য আৰু Dubagestৰ ক্ৰিয়া-প্ৰতিক্ৰিয়া\nখাদ্যৰ সৈতে Dubagestৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Dubagestৰ মাজৰ প্ৰতিক্ৰিয়া\nগৱেষণাৰ অভাৱত, Dubagest লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।


সমাধিক্ষেত্রৰ সুকীয়া ৰূপ\nPublished on October 29, 2016 | News Source: অলী বৰা\nসমাধিক্ষেত্র বা চে’মিটাৰি (Cemetery) শব্দটো বু্যৎপত্তিগতভাৱে মূলতঃ এক গ্রীক শব্দৰ পৰা আহিছে, যাৰ অর্থ হ’ল 'Sleeping Place' অথবা নিদ্রাৰ ঠাই৷ জনম নামৰ শাশ্বত এক সত্যৰ পথেৰে পৃথিৱীলৈ চামে চামে মানুহ আহিছে আৰু অৱশ্যম্ভাৱী মৃত্যুৰ সাঁকোৱেদি জীৱনৰ বেহানি সামৰি যুগে যুগে অহা বাটে উলটিছে৷ পাহৰণিৰ গর্ভত হেৰাই যায় আপোনজনৰ প্রতি থকা মায়া আৰু বৈষয়িক প্রলেপন আৰু সেয়ে হয়তো পুত্রহাৰা মাতৃও জীয়াই থাকে পৃথিৱীত৷ তেল নগৰী ডিগবৈত থকা সময়ছোৱাত বাপাপুং নামৰ ঠাইখন অতিক্রম কৰি ডিগবৈৰ পেঙেৰী ৰাস্তাৰ ৰিজার্ভ ফৰেষ্টখন পোৱাৰ আগতে নীৰৱে, নিশ্চুপে স্মৃতিৰ স্থিতিলৈ থকা দেখিছিলোঁ এটা যুদ্ধৰ সমাধিক্ষেত্র (War Cemetery)৷ দ্বিতীয় মহাযুদ্ধত আত্মাহুতি দিয়া আমেৰিকান, বেলজিয়ান, ইটালিয়ান আৰু কমনৱেল৲থৰ বহুত ডেকা সৈন্যৰ দেহাৱশেষ পৰি ৰৈছে নীৰৱে, নিশ্চুপে এই ঠাইখনতে৷ কিন্তু তেনে মৃত্যুক মহীয়ান কৰি তেওঁলোকৰ মহৎ কর্মৰ জ্বলন্ত নিদর্শন কঢ়িয়াইছে নৱপ্রজন্মলৈ কিছুমান স্মৃতি ফলকে৷ এই স্মৃতি ফলকবোৰেই হ’ল তেওঁলোকৰ অক্ষয়, অব্যর্থ জীৱন কালৰ বার্বাহক আৰু যৌৱনৰ ভৰ দুপৰীয়াতে নিজৰ কেঁচা তেজ দি কৰা শেষ ত্যাগৰ গভীৰ নিদর্শন৷ এই সমাধি ক্ষেত্রটোৰ স্মৃতি ফলকবোৰে জীয়াই ৰাখিছে সৈনিকসকলক৷ মোৰ দৰে হাজাৰজন আহিছে তেওঁলোকক চাবলৈ৷ তেওঁলোকক সিদিনা প্রণাম জনাইছলোঁ হূদয়ৰ পৰা নির্গত হোৱা ভক্তিভাব আৰু শ্রদ্ধাৰে৷ এনেকুৱা যুদ্ধ সমাধিক্ষেত্র পৃথিৱীত অজস্র আছে৷ কিন্তু আজি মই ক’ব বিচাৰিছোঁ অন্য এক সমাধিক্ষেত্রৰ কথা য’ত স্তূপীকৃত হৈ ৰৈছে বহুতৰে বুকুৰ বেদনা আৰু আপোনজনক হেৰুৱাৰ হুমুনিয়াহ৷ সেই সমাধিক্ষেত্রত গ্রেণাইটৰ কবৰবোৰত থিয় হৈ থকা স্মৃতি স্তম্ভত লগাই থোৱা ফলকবোৰত মই প্রত্যক্ষ কৰিছিলোঁ বহুজনে আপোনজনক হেৰুৱাই নিজৰ দুখ উদঙাই আত্মপ্রকাশ কৰা কবিতাৰ শাৰীবোৰ৷ কোনোৱে ইংৰাজীতে লিখা কথাখিনিৰ ভাবার্থ–‘এনে মৰমৰ...৷ তুমি ইমান নিষ্ঠুৰ কেনেকৈ হ’ব পাৰিলা৷ মোক অকলশৰীয়া কৰি মোলৈ অকণমান সময়ো অপেক্ষা নকৰি কিয় তুমি গুচি গ’লা৷’ অন্যজনে দুখেৰে কৈছে, ‘তুমি মোৰ ডাঙৰ সন্তান, জনমে জনমে যেন তুমি মোৰেই সন্তান হৈ থাকিবা৷’ কন্যাৰ মৃত্যুৰ বিৰহত বেদনা বিহবল হৈ কোনোবাই কামনা কৰিছে তাই যেন আকৌ তেওঁৰ জীৱনলৈকে ঘূৰি আহক৷ ফলকবোৰ পঢ়ি পঢ়ি চিনাকি নাম থকা এখন ফলক দেখা পালোঁ৷ ‘নিয়ন’– মনত পৰিছে নিয়নৰ মৃত্যুৰ দিনটোৰ কথা, শোকত বিহবল হৈ পৰা মোৰ জী-জোঁৱাইৰ মানসিক অৱস্থাৰ কথা৷ শৱদেহ বন্ধুবর্গসহ কেংগেৰীত থকা সমাধিক্ষেত্রটোলৈ লৈ যাওঁতে বিৰাজ কৰিছিল এক মৃত্যু শীতল পৰিৱেশে৷ অৱশ্যে ইলেকট্রনিক চিটিৰ পৰা নাইচ ৰ’ড পাৰ হৈ বাংগালোৰ-মহীশূৰ দুইলেনযুক্ত মসৃণ ৰাজপথেৰে আমাৰ গাড়ীবোৰ পাৰ হওঁতে ৰাস্তাৰ কাষত মদাৰৰ ৰঙা ৰঙৰ লগত ছন্দোবদ্ধ পলাশৰ ৰং দেখিছিলোঁ৷ বুজিছিলোঁ ফাগুন আহিছে বনত৷ কেংগেৰীৰ পোহনীয়া জন্তুৰ সমাধিক্ষেত্রটোত (Pet Cemetery) প্রথমবাৰ প্রৱেশ কৰি লক্ষ্য কৰিলোঁ ওখ, চাপৰ টিলাসদৃশ বিশালভূমিত শিমলুৱেও হঁাহি মাৰিছিল আৰু লগতে ৰঙী-বিৰঙী পখিলাৰ প্রেমালাপে পৰিৱেশ মুখৰিত কৰিছিল়, কিন্তু আমাৰ মন আকাশত অব্যক্ত বেদনাই ঠাই পাইছিল৷ ফ’নেৰে যোগাযোগ কৰি থোৱা মতেই গাঁত খান্দি থোৱা আছিল, নিয়নক গাঁতত দিয়াৰ লগে লগে এই নির্জন ঠাইখনৰ নিস্তব্ধতা ভাঙিছিল কিছুমান উচুপনিয়ে৷ এক শূন্যতাৰে ভৰা উদং মন লৈ ঘূৰি আহিছিলোঁ আমিবোৰ৷ তাৰ পাছত এই সমাধিক্ষেত্রটোলৈ নিয়নৰ সমাধি চাবলৈ যাওঁতে বহুতো ফলক দেখিছিলোঁ৷ জিনী, মিচচা, চানী, হেৰী, ককেইন, ডন, লিপছী, বাদী, আপ্পু চিম্বা, লাকী, ফিট্টীহঁতৰ সমাধি অতিক্রমী এটা চিনাকি নামৰ এখন ফলক দেখিলোঁ- ‘ব্রুণ’৷ মনত পৰিছে আজি সুদীপালৈ৷ অৱসৰপ্রাপ্ত কর্নেল অতুল চৌধুৰীৰ পত্নী সুদীপা চৌধুৰীক বাংগালোৰতে লগ পাই কম দিনৰ ভিতৰতে বন্ধুত্বপূর্ণ এক সম্বন্ধ গঢ়ি উঠিল৷ সুদীপাই প্রায়ে কথা-বতৰা পাতোঁতে ব্রুণৰ কথা কয়৷ আজি তিনি-চাৰি বছৰৰ আগতে আমি বাংগালোৰত শংকৰ উৎসৱ পতা সময়ত মই সুদীপাক আগভাগ ল’বলৈ নিমন্ত্রণ কৰোঁতে তেওঁ বাৰে বাৰে ব্রুণৰ শৰীৰৰ অৱস্থাটো যে ভাল নহয় মোক জনালে৷ অৱশ্যে গুৰুজনাৰ কামফেৰালৈ সাধ্য অনুযায়ী বৰঙনি আগবঢ়াবলৈ তেওঁ ইচছা প্রকাশ কৰিলে৷ নিমন্ত্রণী চিঠিখন নিজ হাতেৰে দি আহেঁাগৈ বুলি মই জালাহল্লীত থকা তেওঁলোকৰ ফ্লেট পালোঁগৈ৷ সুদীপাই মোক যথাৱত চাহ-পানীৰে আপ্যায়িত কৰি এখন চে’ক৲ হাতত তুলি দি দুখেৰে ক’লে, ‘আমি হয়টো উৎসৱলৈ যাব নোৱাৰিম৷ ব্রুণৰ অৱস্থাটো একেবাৰেই বেয়া৷ সৰু ল’ৰাটো হায়দৰাবাদৰ পৰা আহি পাইছেহি৷ ডাঙৰ ল’ৰাটোও দুই-এদিনতে মুম্বাইৰ পৰা আহি পাবহি৷ শোকাকুল এক পৰিৱেশে ঘৰখন গোমা কৰি ৰাখিছিল৷ ব্রুণ কোন মোৰ মনটোত খু-দুৱনি লাগিল৷ মই বুদ্ধি লগাই এবাৰ ব্রুণক চোৱাৰ ইচছা প্রকাশ কৰিলোঁ৷ লিভিং ৰূমৰ কাষৰ এটা কোঠালৈ মোক সুদীপাই লৈ গ’ল৷ বিৰাট ডাঙৰ মূৰৰ এটা প্রকাণ্ড কুকুৰ৷ সুদীপাৰ সৰুপুত্রই তাক মৰমেৰে হাত বুলাই আছে কোনো আপোনজনৰ যন্ত্রণাৰ সমভাগী হোৱাৰ দৰে৷ নিজে কুকুৰ, মেকুৰী পুহি পোৱা নাই যদিও সিদিনা বুজিছিলোঁ কুকুৰ পোহা মানুহৰ বাবে সিহঁতো নিজ সন্তানৰ দৰেই অতিকে আপোনজন৷ কেইদিনমানৰ পাছত সুদীপাই খবৰ দিলে যে ব্রুণ আৰু ইহসংসাৰত নাই৷ কেংগেৰীত থকা পোহনীয়া জন্তুৰ সমাধিক্ষেত্রটোৰ বিষয়ে ময়েই সুদীপাক খবৰ দিলোঁ৷ দুখৰ দিনত খবৰ লোৱাৰ ভদ্রতাৰ খাটিৰতে দুদিন পাছত মই সুদীপালৈ এটা ফ’ন কৰিলোঁ৷ সুদীপাই হুমুনিয়াহ কাঢ়ি শোকবিহবল হৈ ক’লে, ‘থেংক ইউ অলী, তোমাৰ বাবেই ব্রুণক এখন মর্যাদাপূর্ণ ঠাইত আমি থৈ আহিব পাৰিলোঁ৷ ঠাইখনত R.I.P. বুলি লিখা আছে যাৰ অর্থ Rest in Peace৷ মই ব্রুণৰ সমাধিৰ ফলকখনলৈ ভালকৈ লক্ষ্য কৰি দেখিলোঁ এইটো সুদীপা চৌধুৰীৰ মৰমৰ ‘ব্রুণ’ নহয়, অন্য কোনোবা ব্রুণ বার্মাহে৷ আশ্চর্যজনকভাৱে ব্রুণ বার্মাৰ কাষত ৰিঅ’ আচার্য নামৰ অন্য এখন ফলক দেখিলোঁ৷ বুজিলোঁ বহুগৰাকীয়ে নিজৰ উপাধি সন্নিৱিষ্ট কৰি সিহঁতক নিজ পৰিয়ালৰ সদস্য ৰূপেই স্বীকৃতি দিছে মৃত্যুৰ পাছত৷\nসুদীপাই কোৱা মর্যাদাপূর্ণ ভাৰতবর্ষৰ প্রথম পোহনীয়া জন্তুৰ সমাধিক্ষেত্রটো বাংগালোৰ-মহীশূৰ ৰাস্তাৰ পৰা উত্তৰাহলী মেইন ৰ’ডেদি কিছু সোমাই গৈ কেংগেৰীত প্রায়6এক্কৰ তৃণ, তৰু, গছ, বৃক্ষৰে পৰিপূর্ণ এক বিশাল অঞ্চল৷ মুঠ 6,000 কুকুৰৰ ইয়াত সন্মানসূচক অন্ত্যেষ্টিক্রিয়াৰ কাম সমাপ্ত হৈছে, অৱশ্যে স্মৃতিফলক লগোৱা হোৱা নাই সকলো সমাধিত৷\nমই কিছুদূৰ আগবাঢ়ি লৈ 'Punk' নামৰ এখন ফলক দেখিলোঁ৷ এই ফলকখনৰ তলত আনন্দ, ৰামানন্দ দিব্যা, কাব্যা, অমিয়া, তাৰাহঁতে লিখা কেইটমান কথাই মোৰ মন আকর্ষণ কৰিলে৷\nWhere will we find the love you gave us\nLove you, love you, our darling\nএই কণমানিকেইটাৰ দুখানুভূতিয়ে মোক প্রায় 50 বছৰৰ আগৰ এৰি অহা দিনৰ এটা জীৱন্ত সঁচা কাহিনী মনত পেলাই দিলে৷ আমাৰ ঘৰত এজনী ‘কলী’ নামৰ কুকুৰ আছিল৷ গাৰ বৰণ ক’লা বাবেই হয়তো তাইৰ নাম ৰখা হৈছিল ‘কলী’৷ কিন্তু এই ভটুৱা কুকুৰজনী আছিল আমাৰ দুবিঘা মাটিৰ ঘৰখনৰ চৌহদৰ নিশ্ছিদ্র প্রহৰী৷ পদুলিমুখেৰে বিনা অনুমতিত অচিনাকি কোনো লোক সোমাব নোৱাৰে৷ তাৰোপৰি আমি কণ কণ ল’ৰা-ছোৱালীবোৰৰ প্রতি তাই চোকা নজৰ ৰাখে৷ আমি ওচৰ-চুবুৰীয়াৰ ঘৰলৈ গ’লে তাই লগে লগে যায় আৰু আমি ঘৰলৈ ঘূৰি নহা পর্যন্ত প্রতিৱেশীৰ নঙলামুখত বহি ৰয়৷ তাই আমাৰ বাই-ভনীৰ দৰেই আছিল যদিও চুৱা পাতনিত দিয়া ভাতমুঠি খাই তাই জীৱন কটাবলগীয়া হৈছিল৷ আমাৰ আইতাই তাইক লেই-লেই, ছেই-ছেই কৰিছিল৷ আমি তাইক চুলে মূৰে-গায়ে তিয়াই গা ধুবলৈ বাধ্য কৰাইছিল৷ অৱশ্যে লুকাই, চুৰকৈ গোপনে, নিশ্চুপে আমাৰ তাইৰ লগত এক মৰমৰ সম্বন্ধ চলি থাকিল৷ কিন্তু হঠাতে এদিন তাই পগলা হৈ দাঁত নিকটাই আমাৰ যৌথ পৰিয়ালৰ ডাঙৰ দাদাক কামুৰি ভৰিত দাঁত বহুৱাই দিলে৷ সেইদিনত কুকুৰে কামুৰিলে নাড়ীত চৈধ্যটা বেজী দিয়াৰ নিয়ম আছিল৷ দাদাক তৎক্ষণাৎ বেজী দিয়াৰ ব্যৱস্থা কৰা হৈছিল আৰু আমাক কলী কুকুৰৰ কাষ নাচাপিবলৈ সতর্ক কৰি দিয়া হৈছিল৷ দাদাই ভৰিৰ ঘা আৰু বেজীৰ খোচত বৰ কষ্ট পাইছিল যদিও এবাৰলৈয়ো ক’লী কুকুৰজনীক দোষাৰোপ কৰা নাছিল, কাৰণ তাই মগজুৰ বিকৃতি ঘটাতহে এনে অকৰণীয় কাম কৰিছে, তাতে তাইৰ দোষ কি? কিন্তু পিছদিনা স্কুলৰ পৰা ঘূৰি আহি কুকুৰজনীক আৰু আমি কোনোদিনেই দেখা নাপালোঁ৷ ‘ক’লী’, ‘ক’লী’ বুলি আমাৰ ঘৰৰ সৰু ল’ৰা-ছোৱালীকেইটাই চিঞৰি ফুৰিলোঁ কিন্তু আমাৰ চিঞৰৰ প্রতিধবনি শূন্যত মিলি গ’ল৷ প্রত্যুত্তৰত তাইৰ ভুকভুকনি শুনা নগ’ল৷ বৰমা আৰু মাক কলী কুকুৰৰ বিষয়ে সোধোতে তেওঁলোকে তাই পগলা হ’ল বাবে ঘৰ পাহৰি ক’ৰবালৈ গুচি গ’ল বুলি কৈ আমি মর্মাহত হওঁ বুলিয়েই এক নিষ্ঠুৰ সত্যক আমাৰ পৰা লুকুৱাই থ’লে৷ পগলা হ’লে নিজৰ ঘৰখনো পাহৰি যায় নেকি! কিন্তু মনত এই দুখৰ গধুৰ বোজাটো লৈ বহুদিন কটালোঁ৷ কিন্তু শেষত আমাৰ ঘৰৰ বনকৰা বুঢ়াজনেহে নিষ্ঠুৰ সত্যটো উদঙাই ক’লে যে ক’লী কুকুৰক হেনো মৰিয়াই মৰিয়াই মাৰি পেলাই গাত খান্দি পুতি থ’লে কোনোবাই৷ গাঁৱত পগলা কুকৰে কামোৰা ল’ৰা এটাৰ মৃত্যু হোৱা দেখি ভীতিগ্রস্ত হৈয়েই কোনোবাই এই অসহনীয় নিষ্ঠুৰ কামটো কৰি পেলালে৷ কোনেনো কামটো কৰিলে আজিও আমাৰ বাবে অজ্ঞান আন্ধাৰতে থাকি গ’ল৷ কিন্তু ঘটনাটোৱে আমাৰ কণমানি মনবোৰত বৰ দুখৰ ছাঁ পেলাইছিল, আমি তাই শোৱা ভঁৰালৰ তললৈ সদায় জুমি চাই উদং দেখি দুখত ম্রিয়মাণ হৈ পৰিছিলোঁ৷ যিদৰে এই পেট চে’মিটাৰিটোত কোনোবাই সংক্ষেপতে নিজৰ দুখ প্রকাশ কৰি লিখিছে 'Miss you Tuffy' আমিও তাইক Miss কৰিছিলোঁ বহুদিনলৈ৷ ল’ৰালিকালৰ পৰা কৈশোৰত ভৰি দি যেতিয়া জিম কৰবেটৰ চিকাৰ কাহিনী পঢ়িলোঁ তেতিয়া লক্ষ্য কৰিলোঁ ‘ভাটীখোলা’ হোৱা হাতীক চিকাৰ কৰা চাবলৈ হিল-দ’ল ভাঙি মানুহ আহে, উৎসৱৰ দৰেই অনন্দমুখৰ পৰিৱেশহে হয়৷ মনতে ভাৱোঁ জীৱশ্রেষ্ঠ মানুহেই অমানুহ হয়, মানৱেই দানৱ হয় আৰু ৰূপ লয় কেতিয়াবা ঘাতকৰ৷ কিন্তু কেইগৰাকীমান বহল হূদয়ৰ মহিলাৰ প্রত্যক্ষ পৃষ্ঠপোষকতাতে আচলতে গঢ়ি উঠিছে এই পোহনীয়া জন্তুৰ সমাধিক্ষেত্র৷ মেনকা গান্ধীয়ে 1992 চনত আৰম্ভ কৰা People for Animal-ৰ ৰাজ্যজুৰি জীৱ-জন্তুৰ জীয়াই থকাৰ অধিকাৰৰ আন্দোলন হোৱাৰ সময়তে 1996 চনত বাংগালোৰত গঢ়ি উঠে People for Animal-ৰ শাখাটিৰ লগে লগে ভাৰতবর্ষৰ প্রথম পোহনীয়া জন্তুৰ সমাধিক্ষেত্রটো৷ নম্রতা ডুগৰ, আল্পনা ভাৰাতীয়া, গৌৰী মাইনী আৰু আৰুচী পোড্ডাৰ নামৰ এই চাৰিগৰাকী মহিলাৰ মতে জন্তুৱে জীৱনৰ সকলো সময়, সকলো মুহূর্ত হূদয়ৰ শেষ স্পন্দন থকালৈকে গৰাকীৰ বাবে উচর্গা কৰে৷ মৃত্যুৰ পিছত সিহঁতক এক সন্মানপূর্বক স্থান দিব লাগে শান্তিৰে শুবলৈ আৰু থাকিব লাগে এক চিহু সমাধিটো চিনি পাবলৈ আৰু দুখ উজাৰিবলৈ৷ মোৰ স্বামীৰ মৃত্যুৰ পাছত সৎকাৰ কৰা ঠাইখিনি চাবলৈ মোৰ বৰ মন গৈছিল৷ আক-তাক সুধি গম পাইছিলোঁ দিচৈ নগৰৰ মাজেদি যোৱা ৰাস্তাটো মথাউৰিত উঠাৰ ঠিক বিপৰীতে ভোগদৈ নদীৰ কাষৰ এজোপা বৰগছৰ তলতে সমাধিটো আছে৷ কেইবছৰমানৰ পাছত কোনেও গম নোপোৱাকৈ মইভোগদৈৰ কাষৰ ডাঙৰ গছজোপা বিচাৰি ঘূৰি ফুৰিছিলোঁ, বিচাৰিছিলোঁ চিতাৰ জুয়ে দহি নিয়া শৰীৰৰ এঙাৰ আৰু ছাই৷ ওখ ধিপ এটাত ক’লা মাটি দেখি জোৰেৰে হাতেৰে খামুচি ধৰিছিলোঁ, মাটি মুঠি বুকুত হেঁচা মাৰি ধৰি চেষ্টা কৰিছিলোঁ পাওঁ নেকি চিনাকি বুকুৰ উম, চিনাকি দেহৰ গোন্ধ৷ নাছিল তাত কোনো চিহু হিয়া ঢাকুৰি কান্দিবলৈয়ো৷ মৃত্যু মানেই পাহৰণি নহয়, সেয়াও হ’ব পাৰে জীয়া স্মৃতি, যুগ্ম জীৱনৰ শেষ অলংকাৰ৷ শূন্যতাৰে ভৰা ভোগদৈৰ পাৰৰ বালিত মোৰ আশাবোৰ পানী হৈ ৰ’ল, চিন- মোকাম নাপালোঁ আপোনজনৰ৷ সেই চাৰিগৰাকী মহিলাৰ প্রতি যি পোহনীয়া জন্তুৰ সমাধিক্ষেত্রটো গঢ়িছে, তেওঁলোকৰ প্রতি কৃতজ্ঞতাত মনটো ভৰি গ’ল, কিয়নো তেওঁলোকে মৃত্যুক মহীয়ান কৰিব জানে৷ মৰমৰ সৌধ ৰচিব জানে৷ মৰমক যুগমীয়া কৰিব জানে আৰু হেৰুৱা স্মৃতিৰ জয়ধবজা উৰুৱাব জানে৷ People for Animal ৰ pet cemeteryৰ ব্রণ্ডউৰৰ ওপৰত তেওঁলোকে লিখিছে ঃ He is your friend, your partner, your defender, you are his life, his love, his leader– He will be yours, faithful and true to the last beat of his heart.\nYou are owe it to him to be\nAll Rights Reserved 2020 © The Janambhumi | Total visits : 22950785


২০১৩ বৰ্ষক আদৰাৰ মুহূৰ্তত...কিছু ব্যক্তিগত অনুভৱ: নিবেদিতা হাজৰিকা - সাহিত্য ডট অৰ্গ\n২০১৩ বৰ্ষক আদৰাৰ মুহূৰ্তত…কিছু ব্যক্তিগত অনুভৱ: নিবেদিতা হাজৰিকা\n(নতুন বছৰৰ আৰম্ভণিতে আহক সকলোৱে সংকল্পবদ্ধ হওঁ, সমাজৰ অপশক্তিবোৰৰ বিৰুদ্ধে ঠিয় দিয়াটো প্ৰত্যাহ্বান হিচাপে লওঁ আৰু নাৰী-পুৰুষ নিৰ্বিশেষে সকলোৱে একগোট হৈ আগবাঢ়ি যাওঁ। এনে এটি পৰিবেশ ঘূৰাই আনিবলৈ যত্নপৰ হওঁ, য’ত আমি সকলোৱে একোজন ব্যক্তি হিচাপে নিৰ্ভয়ে নিজৰ কৰ্মত আত্মনিয়োগ কৰিব পাৰিম)\nএই মাহৰ সাহিত্য ডট অৰ্গৰ সম্পাদকৰ পৰা আহিছিল লেখা এটিৰ আহ্বান। ব্যক্তিগত বাৰ্তাযোগে তেখেতে কৈছিল—এইবাৰ অলপ বেলেগ ধৰণৰ কিবা এটি লিখক।’ তেখেতলৈ সন্মান জনাই চেষ্টা কৰি চাম বুলি সন্মতি প্ৰদান কৰিলোঁ যদিও আজিলৈকে ভাবি উলিয়াব নোৱাৰিলোঁ কি লিখিম! বিভিন্ন ধৰণৰ ভাববোৰ আহি খলকনি লগাই থাকিলেও লিখিবলৈ ল’লেচোন একোৱেই নোলোৱা হয়। বহুতো সমস্যা, বহুতো ভাবনা যেতিয়া একেলগে মনলৈ আহে, তেতিয়া যেন প্ৰকাশৰ বাবে উপযুক্ত শব্দ বিচাৰি পোৱা কঠিন হৈ পৰে। সেয়েহে কিছুদিন বহি থাকিলোঁ কলম সামৰি। কিন্তু একো এটা লিখিব নোৱাৰি মনটো বেয়াও লাগি আছে। সেয়ে আজি আকৌ কলমটো তুলি লৈ ভাবিছোঁ, মনলৈ এই মুহূৰ্তত যি আহে তাকেই লিখি যাওঁ। ইয়াৰ পৰা পাঠকে কিবা পাব নে নাই নাজানো অন্ততঃ নিজৰ মনৰ বোজাটো অলপ হ’লেও পাতল হ’ব।\nচাওতে চাওতে আৰু এটা বছৰ গুচি গ’ল আমাৰ জীৱনৰ পৰা। বছৰটোত কি পালোঁ, কি নাপালোঁ হিচাপ কৰিবলৈ মন নাই; কিয়নো পোৱাতকৈ হেৰুওৱাৰ সংখ্যাই বেছি হ’ব বুলি জানো। বিগত বছৰত বহু বৰেণ্য ব্যক্তি তথা সমাজ জীৱনৰ বিভিন্ন দিশৰ পথ প্ৰদৰ্শকক হেৰুৱাই আমি যেন বহু নিঃস্ব হৈ পৰিলোঁ। শোকাকুল অন্তৰেৰে তেওঁলোক বিদায় দিয়াৰ মুহূৰ্তত আমি বহু কথাই ভাবোঁ, বহু অংগীকাৰ কৰোঁ সকলোৱে; কিন্তু কাৰ্যতঃ সেইবোৰ ৰূপায়ণ কৰাৰ ক্ষেত্ৰত আমাৰ গতি যেন অতি মন্থৰ। ইমান লেহেমীয়া গতিৰে আগবাঢ়িলে আমাৰ লক্ষ্যস্থান পোৱাটো জানো ইমান সহজ হ’ব ?\nঅসমৰ সমস্যাৰ অন্ত নাই, এটা সমস্যাৰ কোনো সমাধান নৌহওঁতেই আহি পৰে আন এটা সমস্যা; এই কথা আমাৰ সকলোৰে জ্ঞাত। কিন্তু প্ৰায়ে দেখা যায় আমি কিছু চিঞৰ-বাখৰ কৰোঁ আৰু তাৰ পিচত চৰকাৰ বা প্ৰশাসনৰ ওপৰত সকলো দোষ জাপি দি হাত সাবটি বহি থাকোঁ। আমি ক’ব বিচৰা নাই যে চৰকাৰ বা প্ৰশাসনৰ গাত কোনো দোষ নাই; কিন্তু দেশৰ একোজন দায়িত্বশীল ব্যক্তি হিচাপে আমাৰো জানো কিছু কৰণীয় নাই? আমাৰ দেশখনৰ প্ৰতি, জাতিটোৰ প্ৰতি, ভাষাটোৰ প্ৰতি, সমাজখনৰ প্ৰতি, আমাৰ জানো কোনো দায়িত্ব নাই ? কিন্তু প্ৰায় ক্ষেত্ৰতে দেখা যায়, আমি কেৱল সমালোচনা কৰোঁ। সমস্যাটোৰ উৎস বা প্ৰতিকাৰৰ উপায় বিচাৰিব নোখোজোঁ। আমি এজনে আনজনক দোষ দি থাকিলে নহ’ব। সংকীৰ্ণ মনোভাৱ এৰি আমি আমাৰ মানসিকতা কিছু উন্নত কৰিব লাগিব। ব্যক্তিগত লাভালাভ,ৰাজনীতিৰ মেৰপেচ আদিৰ পৰা ওলাই আহি কথাবোৰ ভাবিব লাগিব। চৰকাৰ, বিৰোধী পক্ষ আৰু সৰ্বসাধাৰণ নাগৰিক এক হৈ সেই সমস্যাৰ সমাধানৰ উপায় উলিয়াবলৈ যত্নপৰ হ’ব লাগিব। সমস্যাৰ প্ৰকৃত উৎস বিচাৰি উলিয়াই সুস্থ আলোচনাৰ মাধ্যমেৰে ইয়াক গুৰিতে নিৰ্মূল কৰাৰ ব্যৱস্থা ল’বলৈ চেষ্টা কৰিব লাগিব সকলোৱে মিলি। তেতিয়াহে হয়তো আমাৰ সমস্যাবোৰ সমাধানৰ কিছু হ’লেও পথ বিচাৰি পাম আৰু শান্তিৰে উশাহ ল’ব পাৰিব সাধাৰণভাৱে জীয়াই থকা মানুহখিনিয়ে।\nশেহতীয়াকৈ দেখা গৈছে ধাৰাবাহিকভাৱে হৈ থকা বিক্ষিপ্ত ঘটনাসমূহে অনুভূতিপ্ৰৱণ সকলো মানুহকে কঁপাই গৈছে। অসম তথা ভাৰতবৰ্ষৰ বিভিন্ন প্ৰান্তত ঘটি থকা ঘটনাবোৰে যেন এক অসহনীয় যন্ত্ৰণা হৈ সমাজখনৰ লগতে আমাৰ মনবোৰো পংগু কৰি পেলাইছে। এদল মানৱৰূপী দানৱৰ নৃশংসতাৰ বলি হোৱা দামিনীৰ মৃত্যুৱে যেন আকৌ এবাৰ বহু প্ৰশ্ন ঠিয় কৰাই থৈ গ’ল আমাৰ সমুখত! ভাবিবলৈ বাধ্য কৰাই থৈ গ’ল-সঁচাকৈয়ে সভ্যতাৰ গতি কোন দিশে! মই ব্যক্তিগতভাৱে কেতিয়াও নাৰীবাদী নহয়। সকলো কথাই ব্যক্তি হিচাপে বা মানুহ হিচাপে ভাবি ভাল পাওঁ। কিন্তু এনেধৰণৰ ঘটনাবোৰে মনত বৰ কষ্ট দিয়ে আৰু তেতিয়াই নাৰী হিচাপে কিছুমান কথা ভাবিবলৈ বাধ্য হৈ পৰোঁ। বৈদিক যুগৰ পৰা বৰ্ত্তমানলৈকে সমাজলৈ আগবঢ়োৱা নাৰীৰ অৱদান কোনেও নুই কৰিব নোৱাৰে; ঘৰখনৰ লগতে সমাজখনৰ প্ৰতি থকা দায়িত্বই সকলো সচেতন নাৰীকে নিজৰ কৰ্তব্যবোধ সোঁৱৰাই থাকে আৰু তেওঁলোকে যিয়ে যেনেদৰে পাৰে পৰিয়ালৰ লগতে সমাজৰ প্ৰতিও অৱদান আগবঢ়াই আহিছে এগৰাকী ব্যক্তি হিচাপে। তথাপিও কিয় এই প্ৰশ্ন আজিও আমাৰ মনলৈ আহিব লগা হ’ল! কিয় আজিও নাৰীয়ে এচাম কামাসক্ত অক্টোপাছৰ ভয়ত জীৱন কটাবলগীয়া হৈছে ? কিয় আজিও বাতৰিৰ শিৰোনাম দখল কৰা নাৰী নিৰ্যাতনৰ ঘটনাই আমাক বিব্ৰত কৰি তোলে ? তাতকৈও আমি বিব্ৰত হৈ পৰোঁ তেতিয়া, যেতিয়া কিছুদিন পিছত সকলো প্ৰতিবাদ, সকলো আশ্বাস নীৰৱ-নিষ্প্ৰভ হৈ পৰে; আইনৰ সুৰুঙাৰে সাৰি যায় প্ৰকৃত দোষী।\nযি কি নহওক, ইমানৰ পিচতো কিন্তু আমি ব্যক্তিগতভাৱে অনুভৱ কৰোঁ কিছু কথা। কেৱল নাৰী হিচাপে নহয়, এজন মানুহ হিচাপে আমাৰ চিনাকি আৰু এজন সচেতন ব্যক্তি হিচাপে সমাজৰ প্ৰতি আমাৰো দায়িত্ব আছে। সেই দায়িত্ব পালনৰ কৰ্তব্য আমি প্ৰথমে আমাৰ ঘৰখনৰ পৰাই আৰম্ভ কৰা উচিত। আমাৰ সন্তানক আমি কেৱল পুথিগত বিদ্যাৰে ডাঙৰ কৰিলে নহ’ব; লগতে নৈতিক শিক্ষা আৰু আনুগত্যৰ শিক্ষাও দিব লাগিব। তেওঁলোকক আমি ডাঙৰ মানুহ হ’বলৈ নহয়, প্ৰকৃত মানুহ হ’বলৈ উদগনি দিব লাগিব। কেৱল চৰকাৰী আইন-কানুনেৰে কোনো সমস্যা সম্পূৰ্ণৰূপে সমাধান নহয়, সেয়া আমি সকলোৱে প্ৰত্যক্ষ্য কৰি আহিছোঁ। যেতিয়ালৈকে আমি সংকীৰ্ণ মনোভাৱ এৰি নিজৰ নিজৰ মানসিকতা উন্নত কৰিব নোৱাৰো, তেতিয়ালৈকে এই সামাজিক সমস্যাবোৰৰো কোনো সমাধান হয়তো বিচাৰি উলিয়াব নোৱাৰিম। সুখৰ বিষয় যে শেহতীয়াকৈ হৈ থকা ঘটনাবোৰৰ পিচত এতিয়া বহু ছাত্ৰ-ছাত্ৰী, যুৱক-যুৱতীয়ে একগোট হৈ ওলাই আহিছে অন্যায়ৰ বিৰুদ্ধে মাত মাতিবলৈ। সংকটৰ মুহূৰ্তত নিজক বচাবলৈ, নিজৰ অস্তিত্ব নিজে ৰক্ষা কৰিবলৈ সংকল্পবদ্ধ হৈছে তেওঁলোক। সেয়েহে ভাবো বিজ্ঞজনে তেওঁলোকক সমালোচনা নকৰি তেওঁলোকৰ কাষত ঠিয় দি শুদ্ধপথৰ সন্ধান দিয়া উচিত ।\nনতুন বছৰৰ আৰম্ভণিতে আহক সকলোৱে সংকল্পবদ্ধ হওঁ, সমাজৰ অপশক্তিবোৰৰ বিৰুদ্ধে ঠিয় দিয়াটো প্ৰত্যাহ্বান হিচাপে লওঁ আৰু নাৰী-পুৰুষ নিৰ্বিশেষে সকলোৱে একগোট হৈ আগবাঢ়ি যাওঁ। এনে এটি পৰিবেশ ঘূৰাই আনিবলৈ যত্নপৰ হওঁ, য’ত আমি সকলোৱে একোজন ব্যক্তি হিচাপে নিৰ্ভয়ে নিজৰ কৰ্মত আত্মনিয়োগ কৰিব পাৰিম।\nশেষত সকলোলৈকে ইংৰাজী নৱবৰ্ষৰ শুভকামনা জনালোঁ।\n← হেপ্পী নিউ ইয়েৰ: মঞ্জুশ্ৰী শৰ্মা\nনৱবৰ্ষৰ চিন্তা: প্ৰণৱজ্যোতি বৰা →\nমিতব্যয়িতাৰ আদিপাঠ (- কন্দৰ্প কুমাৰ নাথ)\nডায়েৰীৰ পাতৰপৰা অলপমান কিবা-কিবি (-ৰ’দালিসপোন বৰগোহাঞি)\nপ্ৰশংসা, সমালোচনা আৰু আত্মসন্মানবোধ – এক মানসিক অৱতৰণ (ড° লোচন শইকীয়া)\nNovember 16, 2015 1


কাছ - অসমীয়া ৱিকিপিডিয়া\nজীৱাশ্ম কাল: Eocene–Recent\n১৪টা জীৱিত গোত্ৰৰ আনুমানিক ৩০০টা প্ৰজাতি\nকাছ এবিধ সৰীসৃপ প্ৰাণী। ইহঁতে পানী আৰু মাটি উভয়ত বাস কৰে। ইয়াৰ শৰীৰৰ উপৰিভাগ কঠিন খোলাৰে আবৃত থাকে যি ইহঁতৰ শৰীৰক বিভিন্ন পৰিস্থিতিত ৰক্ষা কৰে। কাছ পৃথিৱীৰ প্ৰাচীনতম প্ৰাণীবোৰৰ ভিতৰত অন্যতম। বৰ্তমানে কাছৰ প্ৰায় ৩০০ প্ৰজাতি পৃথিৱীত পোৱা যায়, তাৰে কিছুমান প্ৰজাতি বিলুপ্তিৰ পথত। কাছয়ে বিভিন্ন পৰিস্থিতিত তাৰ নিজৰ শৰীৰৰ অভ্যন্তৰীণ তাপমাত্ৰা পৰিৱৰ্তন কৰিব পাৰে, সাধাৰণতে এনেধৰণৰ প্ৰাণীক শীতলৰক্তী প্ৰাণী বোলা হয়। কাছৰ অনেক প্ৰজাতি পানীত বা পানীৰ আশে-পাশে বাস কৰিলেও ইহঁতে মাটিত কণী পাৰে। কাছ (Tortoise) Testudines বৰ্গৰ অন্তৰ্গত মাটিত বসৱাসকাৰী সৰীসৃপ। ই কেই চেঃমিঃৰ পৰা ২ মিটাৰ পৰ্যন্ত হব পাৰে। ইহঁত ঘাইকৈ দিনত সক্ৰিয় থাকে কিন্তু তাপমাত্ৰাৰ ওপৰত নিৰ্ভৰ কৰি গধূলিতো সক্ৰিয় হব পাৰে। কাছ এবিধ অকলশৰীয়াকৈ থাকি ভাল পোৱা প্ৰাণী। যদিও “Tortoise” শব্দটো জীৱবিজ্ঞানীসকলে Testudinidae গোত্ৰৰ প্ৰাণীবোৰক বুজাবলৈ ব্যৱহাৰ কৰে তথাপি সাধাৰণতে স্থলত বাস কৰা বোৰক Testudines ৰে বুজোৱা হয়।\n1 জীৱন বৃত্তান্ত\n3 ধৰ্মীয় দৃষ্টিকোণ\nবৃহৎ আকাৰৰ কাছ\nমাইকী কাছয়ে কণীৰ বাবে গাঁত খান্দে আৰু তাত ১ ৰ পৰা ৩০টা পৰ্যন্ত কণী পাৰে। ইহঁতে সাধাৰণতে ৰাতি কণী পাৰে আৰু কণীবোৰ মাটি, বালি বা অন্য জৈৱ পদাৰ্থ দি ঢাকি দিয়ে আৰু কণী পাৰাৰ পিছত প্ৰকৃতিৰ দায়িত্বত ৰাখি গুচি যায়। কণী ফুটি পোৱালি ওলাবলৈ প্ৰজাতি বিশেষে ৬০ ৰ পৰা ১২০ দিন সময় লাগে। কণীৰ আকাৰ মাকৰ আকাৰৰ ওপৰত নিৰ্ভৰ কৰে। ইয়াৰ carapace আৰু plastron ৰ মাজত অৱস্থিত cloacal opening(পায়ুমুখ)ৰ প্ৰস্থ জুখিলে মোটামুটি ধাৰণা পোৱা যায়। মাইকী কাছৰ plastron ত প্ৰায়ে “V” আকৃতিৰ খাঁজ থাকে। ই কণী পাৰাৰ সময়ত সহায় কৰে। পোৱালি কাছয়ে ভ্ৰণথল (embryonic sac) লৈ জন্মগ্ৰহণ কৰে যি সিহঁতক ৩ ৰ পৰা ৭ দিন পৰ্যন্ত পুষ্টি যোগান ধৰে। পোৱালি কাছয়ে সিহঁতৰ প্ৰয়োজনীয় পুষ্টি উপাদানৰ বাবে ভিন্ন ধৰণৰ খাদ্য খায়।\nকাছৰ চলঙৰ ওপৰৰ অংশত সমকেন্দ্ৰ (concentric rings) বিশিষ্ট ৰিং থাকে। এইবোৰৰ পৰা ইহঁতৰ বয়স গণনা কৰিব পাৰি। কাছ বহু বৰ্ষজীৱী প্ৰাণী। ইহঁত প্ৰায় ৩০০ বছৰ জীয়াই থাকিব পাৰে।\nবন্ধাকবিৰ পাত খাই থকা কাছৰ পোৱালি\nঅধিকাংশ স্থলত বসৱাসকাৰী কাছ তৃণভোজী। ইহঁতে ঘাঁ, পাত, ফুল আৰু কিছু ফল খায়। যদিও কিছু সৰ্বভক্ষী কাছও এই পৰিয়ালত আছে। কিছু প্ৰজাতিয়ে কীটপতংগ আৰু মৃতদেহও খায়। তৃণভোজী কাছবোৰে অতিৰিক্ত আমিষ খালে স্বাস্থ্যৰ বাবে ক্ষতিকৰ আৰু চলঙত বিকৃতিসহ অন্যান্য স্বাস্থ্যগত জটিলতা সৃষ্টি কৰে। যিহেতু প্ৰত্যেক প্ৰজাতিৰ কাছৰ পুষ্টিৰ চাহিদা ভিন্ন সেয়ে এই ক্ষেত্ৰত গৱেষণা কৰা দৰকাৰ।\nধৰ্মীয় দৃষ্টিকোণ[সম্পাদনা কৰক]\nবিষ্ণুৰ কূৰ্ম অৱতাৰ আৰু সাগৰ মন্থন, অংকট ৱাট, কম্বডিয়া\nহিন্দু ধৰ্মত কূৰ্ম অৱতাৰ ভগৱান বিষ্ণুৰ দ্বিতীয় অৱতাৰ। মৎস্য অৱতাৰৰ দৰে কূৰ্ম অৱতাৰো সত্য যুগৰ। ভগৱান বিষ্ণু শৰীৰৰ ওপৰৰ অংশ মানুহৰ আৰু তলৰ অংশ কাছৰ ৰূপ ধাৰণ কৰে। প্ৰথাগতভাৱে চতুৰ্ভুজ ৰূপত দেখা যায়। তেওঁ মহাপ্ৰলয়ৰ পিছত সাগৰৰ তলত নিদ্ৰামগ্ন অৱস্থাত থাকে। সমুদ্ৰ মন্থনৰ সময়ত তেওঁৰ পিঠিত মন্দৰগিৰি পৰ্বত স্থাপন কৰি মন্থনৰ কাম সম্পন্ন হয়। প্ৰাচীন চীনত কাছৰ চলঙত ভৱিষ্যৎবাণী কৰোঁতে ব্যৱহাৰ কৰা হৈছিল। প্ৰাচীন গ্ৰীক দেৱতা হাৰ্মিচৰ প্ৰতীক কাছ।\n↑ Highfield, Andy. "Tortoise Trust Egg F.A.Q". Tortoisetrust.org. http://www.tortoisetrust.org/articles/eggfaq.html। আহৰণ কৰা হৈছে: 2009-04-07.\n↑ Highfield, Andy. "Tortoise egg incubation". Tortoisetrust.org. http://www.tortoisetrust.org/articles/eggfaq.html। আহৰণ কৰা হৈছে: 2009-04-07.\n"https://as.wikipedia.org/w/index.php?title=কাছ&oldid=277264"ৰ পৰা অনা হৈছে\nএই পৃষ্ঠাখন ১৫ মে’, ২০২১ তাৰিখে ২৩:৪৬ বজাত অন্তিম সংশোধন কৰা হৈছিল।